Thailand ge ithuru3rasheh touristunnah hulhuvaalanee | MBS NEWS\nތައިލެންޑަށް ދިޔަ ޓޫރިސްޓުންތަކެއް އެއާޕޯޓެއްގައި. އެ ގައުމުގެ ރަށްތައް ޓޫރިސްޓުންނަށް ހުޅުވާލި ނަމަވެސް ޓޫރިޒަމް ރަނގަޅުވާން ގިނަ ދުވަސް ނަގާނެ ކަމަށް އިދާރާތަކުން ބުނޭ.\nތައިލެންޑްގެ އިތުރު ތިން ރަށެއް ޓޫރިސްޓުންނަށް ހުޅުވާލަނީ\n16 July 2021, 00:55\nބެންކޮކް (15 ޖުލައި) - ތައިލެންޑުގައި ކޮވިޑް -19ގެ ކޭސްތައް އިތުރުވަމުންދިޔަ ނަމަވެސް އެ ގައުމުގެ ތިން ރަށެއް ޓޫރިސްޓުންނަށް ހުޅުވާލައިފި އެވެ.\nސަމުއި، ޓާއޯ އަދި ފަންގަން ނަމަކަށް ކިޔާ ރަށްތަކުގައި ވެކްސިން ޖަހާފައިވާ ބޭރުގެ ޓޫރިސްޓުންނަށް އެ ތިން ރަށް ހުޅުވާލީ އެ ގައުމުގެ ޓޫރިޒަމް ތަރައްގީކުރުމަށް ކުރާ މަސައްކަތްތަކުގެ ތެރެއިންނެވެ.\nތައިލެންޑްގައި ތައާރަފުކުރި "ސޭންޑް ބޮކްސް" ސްކީމްގެ ދަށުން މިމަހުގެ އެއްވަނަ ދުވަހުން ފެށިގެން ކަރަންޓީނަކާ ނުލައި، އެ ގައުމުގެ ޓޫރިޒަމް މަންޒިލެއް ކަމަށްވާ ފުކެޓަށް ދަތުރުކުރުމުގެ ފުރުސަތު ވަނީ ހުޅުވާލާފަ އެވެ.\nތައިލެންޑްގައި އިއްޔެ ދިން ލުއިތަކުގެ ދަށުން ސަރުކާރުން ހުއްދަ ދީފައިވާ ތަނެއްގައި ޓޫރިސްޓުން ހަފުތާއެއް ވަންދެން ކަރަންޓީންވާން ޖެހޭއިރު، ހަތަރުވަނަ ދުވަހު ހޮޓަލުން ބޭރަށް ނުކުމެވޭނެ އެވެ. އެއަށްފަހު ހަފުތާއެއް ފަހުން ޓާއޯ އާއި ފަންގަންއަށް ދާނަމަ ނެގެޓިވް ކޮވިޑް ޓެސްޓެއް ހުށަހަޅަން ޖެހޭނެ އެވެ.\nތައިލެންޑްގައި ހަލުވިކަމާއެކު ކޮވިޑް -19 ފެތުރެމުންދާއިރު ވެރިރަށް ބެންކޮކް އާއި އިތުރު ނުވަ ޕްރޮވިންސެއްގައި ހަރުކަށި ފިޔަވަޅުތަކެއް އަޅާފައިވެ އެވެ. އިދާރާތަކުން ބުނާ ގޮތުގައި އެ ގައުމުގައި މިހާރު ފެތުރެމުން ދަނީ ކޮވިޑްގެ ނުރައްކާތެރި ވޭރިއަންޓެއް ކަމަށްވާ ޑެލްޓާ ވޭރިއަންޓެވެ.\nފުކެޓް ހުޅުވާލި ފަހުން 5،000 އަށްވުރެ ގިނަ ޓޫރިސްޓުން އެ މަންޒިލަށް ޒިޔާރަތް ކޮށްފައިވާއިރު އޭގެ ތެރެއިން ދިހަ މީހަކު ވަނީ ކޮވިޑަށް ޕޮޒިޓިވްވެފަ އެވެ.\nތައިލެންޑްގެ އިތުރު ރަށްތަކެއް ހުޅުވާލި ނަމަވެސް ފަތުރުވެރިކަން ހަމަޔަކަށް އެޅެން ގިނަ ދުވަސްތަކެއް ނަގާނެ ކަމަށް ސަރުކާރުގެ އިދާރާތަކުން ބުނެ އެވެ. -- ދަ ސްޓްރެއިޓްސް ޓައިމްސް\nކޮވިޑް-19 ވިޔަފާރި ދުނިޔެ ތައިލެންޑް


ގޯލްޑެން ޖުބުލީ އިންވިޓޭޝަން ކަޕް: އިހަވަންދޫ ސްކޫލުގެ ކުޅުންތެރިންނަށް ޕްރެކްޓިސް ކިޓް ހަވާލުކޮށްފި — Ihavandhoo.com\nގޯލްޑެން ޖުބުލީ އިންވިޓޭޝަން ކަޕް: އިހަވަންދޫ ސްކޫލުގެ ކުޅުންތެރިންނަށް ޕްރެކްޓިސް ކިޓް ހަވާލުކޮށްފި\nޓީމުގެ މެނޭޖަރ ހާމިދު މޫސާ (ކ) ވިދާޅުވީ އިހަވަންދޫ ސްކޫލު ޓީމުގެ ޕްރެކްޓިސް މިއަދު ފެށާނެކަމަށެވެ. ޕްރެކްޓިސް ކުރިއަށް ގެންދިއުަމށް ހަމަޖެހިފައިވަނީ އިހަވަންދޫ ހުރަވީ ދަނޑުގައެވެ. ފޮޓޯ: ލަޔާން އަޙްމަދު\nއިހަވަންދޫ ސްކޫލަށް 50 އަހަރު ފުރުން ފާހަގަކުރުމުގެ ގޮތުން އެ ސްކޫލުން އިންތިޒާމުކޮށްގެން ބާއްވާ ގޯލްޑެން ޖުބުލީ އިންވިޓޭޝަން ކަޕް ފުޓުބޯޅަ މުބާރާތުގައި ވާދަކުރާ އިހަވަންދޫ ސްކޫލުގެ ޓީމަށް ޕްރެކްޓިސް ކިޓް ހަވާލުކޮށްފިއެވެ.\nކުޅުންތެރިންނަށް ޕްރެކްޓިސް ކިޓް ހަވާލުކޮށްފައިވަނީ އެކަމަށްޓަކައި އެ ސްކޫލުގައި ރޭ ބޭއްވި ހާއްސަ ހަފުލާ "ފުޓްބޯޅަ މަންދޭރަ" ގައެވެ.\nރޭގެ ހަފުލާގައިވަނީ އިހަވަންދޫ ސްކޫލު ޓީމުގެ އޮފިޝަލުން އިޢުލާނުކޮށްފައެވެ. އެގޮތުން ޓީމުގެ މެނޭޖަރަކަށް ހަމަޖައްސާފައިވަނީ ލީޑިންގ ޓީޗަރ ޙާމިދު މޫސާއެވެ. ޓީމުގެ ކޯޗަކީ ޙުސައިން ފަޔާޒެވެ. އަދި އެސިސްޓެންޓު ކޯޗަކީ ޓީޗަރ އަޙްމަދު މަންސޫރު (ސިރާޖު) އެވެ. މީގެއިތުރުން ދެން އޮފިޝަލުންގެ ޓީމުގައި ހިމެނެނީ އިސްލާމް ޓީޗަރ އަޙްމަދު އާސިމެވެ.\n2019 އޯގަސްޓު2ވަނަ ދުވަހު ފެށުމަށް ހަމަޖެހިފައިވާ މި މުބާރާތުގައި އިހަވަންދޫ ސްކޫލުގެ އިތުރުން ވާދަކުރާނީ ހއ އަތޮޅު މަދަރުސާ، ހއ އަތޮޅު ތަޢުލީމީ މަރުކަޒު އަދި ހއ. މާރަންދޫ ސްކޫލެވެ.


BREAKING: Yameen Ge Anbikanbalunnaai Dharikalun Fuluhah Haaziru Nukurey: Police - Vaguthu\nޔާމީންގެ އަނބިކަނބަލުންނާއި ދަރިކަލުން ފުލުހަށް ހާޒިރެއް ނުކުރޭ: ފުލުހުން\nމެޑަމް ފާތުން މިއަދު ރާއްޖެ ވަޑައިގެން މީހުންނާއި ސަލާމް ކުރައްވަނީ – ވަގުތު އިމޭޖްސް: އަމީން ފަހްމީ\nކުރީގެ ރައީސް އަބްދުﷲ ޔާމީން އަބްދުލްގައްޔޫމް ގެ އަނބިކަނބަލުންނާއި ދަރިކަލުން ފުލުސް އޮފީހަށް ހާޒިރުކުރިކަމަށް މީސްމީޑިއާގައި ދެކެވޭ ވާހަކަތައް ފުލުހުންގެ އިދާރާއިން ދޮގުކޮށްފިއެވެ.\nފުލުހުން ވިދާޅުވީ ރައީސް ޔާމީންގެ އަނބިކަނބަލުން، ފާތިމަތު އިބްރާހިމްއާއި އެމަނިކުފާނުގެ ދަރިކަލުން ފުލުހުންގެ އިދާރާއަށް ހާޒިރުކުރި ކަމަށްބުނެ ބައެއް މީޑިއާތަކާއި މީސްމީޑިއާގެ އެކި ވަސީލަތްތަކުގައި ފެތުރެމުންދާ ވާހަކަތަކަކީ ދޮގު މައުލޫމާތުތަކެއް ކަމަށެވެ. އަދި އެމަނިކުފާނުގެ އަނބިކަނބަލުންވެސް، ދަރިކަލުންވެސް ފުލުސް އޮފީހަށް ހާޒިރުކޮށްފައިނުވާނެ ކަމަށް ފުލުހުން ވިދާޅުވިއެވެ.\nމިފަދަ ވާހަކަތަކެއް މީސްމީޑިއާގައި ދެކެވެމުންދާއިރު މިއަދު ކުރިއަށްދިޔަ އެމަނިކުފާނުގެ ޝަރީއަތާ ގުޅިގެން ހިތްހަމަނުޖެހުން ފާޅުކުރުމަށް އެމަނިކުފާނުގެ ސަޕޯޓަރުން ވަނީ މުޒާހަރާކޮށް އިހުތިޖާޖުކޮށްފައެވެ. އެ މުޒާހަރާގައި އާންމުންނާއި ފުލުހުންނާ ދެމެދު ހަމަނުޖެހުންތަކެއް ހިނގާފައިވާއިރު، މައުލޫމާތު ލިބޭ ގޮތުގައި ފުލުހަކަށް ހަމަލާދިން އަންހެނަކުވެސް ވަނީ ހައްޔަރުކޮށްފައެވެ.\nއެމަނިކުފާނުގެ ޝަރީއަތުގައި މިއަދު ކުރިއަށްދިޔަ އަޑުއެހުމުގައި ކުރިއަށްދިޔައީ ދެފަރާތުންވެސް ޚުލާސާ ބަޔާން އިއްވުމެވެ. ޚުލާސާ ބަޔާނަށްފަހު ހުކުމް އިއްވަން ހަމަޖެހިފައިވާއިރު އެމަނިކުފާނުގެ މައްޗަށް ހުކުމް އިއްވަން ތާވަލްކޮށްފައި އޮތީ އަންނަ މަހުގެ ފަސް ވަނަ ދުވަހުއެވެ.


Kasauti ah ufaaveri nimumeh\nކަސޯޓީއަށް އުފާވެރި ނިމުމެއް\nކަސޯޓީގެ ދެ ތަރިން\nއެކްތާ ކަޕޫރު ޕްރޮޑިއުސްކުރާ ސްޓާ ޕްލަސްގެ މަޝްހޫރު ޑްރާމާ "ކަސޯޓީ ޒިންދަގީ ކޭ"ގެ ދެ ވަނަ ސީޒަން ވެސް ނިންމާލަން ނިންމައިފި އެވެ. މީގެ އަހަރެއްހާ ދުވަސް ކުރިން މި ޝޯ ފެށީއްސުރެ ވަރަށް ގިނަ މައްސަލަތައް އަބަދު ކަހަލަ ގޮތަކަށް ޝޯ އަށް ދިޔައީ ކުރިމަތިވަމުންނެވެ.\nފުރަތަމަ ޝޯ އާ ކުރިމަތިވި ހުރަހަކީ ޑްރާމާގެ އެންމެ މުހިއްމު އެއް ކެރެކްޓާ ކަމަށްވާ ކޯމަލިކާގެ ރޯލަށް ހޮވި ހީނާ ޚާން ދުވަސްކޮޅަކު އެ ރޯލު ކުޅުމަށްފަހު ޝޯ އާ ވަކިވުމެވެ. އެއަށްފަހު މިސްޓަ ބަޖާޖްގެ ރޯލު ކުޅުނު ކަރަން ސިންގް ގްރޯވަރު ޝޯ ދޫކޮށްލުމުން ކަރަން ޕަޓޭލް އޭނާގެ ބަދަލުގައި އެ ކެރެކްޓާއަށް ލިއެވެ. ދެން އައީ ލޮކްޑައުންގެ ސަބަބުން ޝޯގެ އެއްވެސް މަސައްކަތެއް ނުކުރެވި ދިޔަ ތިން ހަތަރު މަހެކެވެ. އެއަށްފަހު ޝޫޓިން ފެށުމަށް ފަހު ވެސް ޝޯ އަށް ހަމަޖެހިލެވޭ ގޮތެއް ނުވި އެވެ.\nއަލުން ޝޫޓިން ފެށިތަނާ ފުރަތަމަ ދިމާވި ކަމަކީ ޝޯގެ ލީޑް އެކްޓަރު ޕާތު ސަމްތާނު ކޮވިޑް-19 އަށް ޕޮޒިޓިވް ވުމެވެ. އެއާއެކު ޕާތު އާއި ޝޯގައި ބައިވެރިވާ އެތައް އެކްޓަރުންނެއް ކަރަންޓީނަށް ދާން ޖެހުނެވެ. ރަނގަޅުވެގެން ނުކުމެ ޕާތު ޝޯ ދޫކޮށްލަން ނިންމުން ވެގެން ދިޔައީ ޕްރޮޑިއުސަރު އެކްތާ އަށް ހަދާނެ ގޮތް ހުސްވި ކަމަކަށެވެ.\nއޭނާ އާދޭސް ކޮށްކޮށް ވެސް ޕާތު ޝޯއިން ވަކިވާ ޚިޔާލު ދުލެއް ނުކޮށްލި އެވެ. ޕާތަށް ބޮލީވުޑް ކެރިއަރެއް ފެށުމުގެ ފުރުސަތު ލިބިފައިވާތީ އެ ފުރުސަތު ދޫކޮށްލަން އޭނާ ބޭނުމެއް ނޫނެވެ. އެހިސާބުން ޝޯގައި ޕްރޭރްނާގެ ރޯލު އަދާކުރާ އެރިކާ ފެނާންޑިސް ވެސް އިތުރު މައްސަލަތަކެއް ކުރިމަތިކުރި އެވެ. ކޮވިޑް-19ގެ ބިރަށް އޭނާ ޝޫޓިންގް އޮންނަ ތަނަށް ދާކަށް އެރިކާ ބޭނުމެއް ނުވެ އެވެ. އޭނާ ބޭނުންވީ ގޭގައި ހުރެގެން ޝޫޓް ކުރެވޭ ގޮތަކަށް ކުރާށެވެ.\nޕާތު ވަކިވާތީ އޭނާގެ ބަދަލުގައި އަނުރާގް ބާސޫގެ ރޯލަށް ފިޓްވާ މޮޅު އެކްޓަރެއް އެކްތާ އަދިވެސް ހޯދަނީ އެވެ. ނަމަވެސް އޭނާ ހިތްހަމަޖެހޭ ފަދަ އެކްޓަރެއް އަދިވެސް ނުލިބެ އެވެ. އެހެންވެ ޝޯ އަށް އުފާވެރި ނިމުމެއް ގެންނަން އެކްތާ މިހާރު ވަނީ ގަސްތުކޮށްފަ އެވެ.\nފަހުގެ ޚަބަރުތައް ބުނާ ގޮތުގައި "ކަސޯޓީ"ގެ އެންމެ ފަހު އެޕިސޯޑް ދައްކާނީ އަންނަ އޮކްޓޯބަރު މަހުގެ3ވަނަ ދުވަހު އެވެ. "ކަސޯޓީ'ގެ ފުރަތަމަ ސީޒަން ނިމެނީ އަނުރާގް އާއި ޕްރޭރްނާ މަރުވެގެން ނަމަވެސް މި ފަހަރުގެ ޝޯ ނިންމާލާނީ އަނުރާގް އާއި ޕްރޭރްނާ އަލުން ގުޅުވައި ވާހަކައަކަށް އުފާވެރި ނިމުމެއް ގެނެސްގެން ކަމަށް ވެސް ޚަބަރުތައް ބުނެ އެވެ.\nސްޓާ ޕްލަސް އިން ކުރިން ދެއްކި "ސާތު ނިބާނާ ސާތިޔާ"ގެ ދެ ވަނަ ސީޒަނެއް ފަށަން ތައްޔާރުވަމުންދާއިރު "ކަސޯޓީ"ގެ ބަދަލުގައި އެ ޑްރާމާ ދެއްކި ގަޑީގައި "ސާތު ނިބާނާ ސާތިޔާ 2" ދައްކަން ފަށާނެ ކަމަށް މިއީ ތެދެއް ނޫން ކަމަށް އިންޑިޔާގެ ނޫސްތަކުން ބުނެ އެވެ.


Burnley athun balive gadha hatharakah erumah united ah hurasthakeh!\nމި މެޗު ބާންލީއިން ކާމިޔާބުކުރީ 2-0 ގެ ނަތީޖާ އަކުން\nކ. މާލެ | 23 ޖެނުއަރީ 2020 | ބުރާސްފަތި 15:49 | 2,205\nޔުނައިޓެޑް އަދި ބާންލީ ބައްދަލުކުރި މެޗުގެ ތެރެއިން - އީޕީއޭ\nއިނގިރޭސި ޕްރިމިއަރ ލީގުގައި ބާންލީއިން ފުރަތަމަ ފަހަރަށް މެންޗެސްޓަރ ޔުނައިޓެޑް ދަނޑުގައި އެޓީމު ބަލިކޮށްފިއެވެ.\nމެންޗެސްޓަރ ޔުނައިޓެޑް ދަނޑުގައި ކުޅުނު މި މެޗު ބާންލީއިން ކާމިޔާބު ކުރީ 2-0 ގެ ނަތީޖާއަކުންނެވެ.\nމެޗު ފަށައިގެން ގިނަ ވަގުތު ބޯޅަ ކޮންޓްރޯލްކޮށް މޮޅަށް ކުޅެމުންއައީ ޔުނައިޓެޑުންނެވެ. އެގޮތުން އެޓީމު ވަނީ ފުލުފުލުގައި ބާންލީގެ ގޯލަށް ނުރައްކާ ކޮށްފައެވެ. މެޗުގެ 11 ވަނަ މިނެޓުގައި ޔުނައިޓެޑްގެ އެންދަރޭސް ޕެރޭރާ އަށް ވަނީ ލަނޑު ޖަހަން ރަނުގެ ފުރުސަތެއް ލިބި ބޭކާރުވެފައެވެ. ނަމަވެސް އޭނާ އޭރިޔާ ތެރޭން ފޮނުވާލި ބޯޅަ ގޯލުގެ އަރިމަތީ ދަނޑިކައިރިން ދިޔައީ ބޭރަށެވެ. އޭގެ ފަހުން މެޗުގެ 23 ވަނަ މިނެޓުގައި ޔުނައިޓެޑުގެ ފްރެޑް ވަނީ ނުރައްކާތެރި ހަމަލާއެއް ބާންލީގެ ގޯލަށް ފޮނުވާލާފައެވެ. ނަމަވެސް ބާންލީގެ ކީޕަރު ވަނީ ހުޝިޔާރު ކަމާއއެކު މި ހަމަލާ ދިފާއު ކޮށްފައެވެ. މެޗުގެ 39 ވަނަ މިނެޓުގައި ބާންލީން ލަނޑު ޖަހާ ލީޑު ވަނީ ނަގާފައެވެ. މި ލަނޑު އެޓީމަށް ކާމިޔާބުކޮށް ދިނީ ކްރިސް ވޫޑް އެވެ.\nމެޗުގެ ފުރަތަމަ ހާފު ނިމިގެންދިޔައީ 1-0 ގެ ނަތީޖާއަކުން ބާންލީ ކުރީގައި އޮވެގެންނެވެ.\nފުރަތަމަ ހާފެކޭ އެއްގޮތަށް ދެވަނަ ހާފުގައި ވެސް ޔުނައިޓެޑުން މޮޅު އެޓޭކިންގ ގޭމެއް ކުޅުނުއިރު ބާންލީއިން ކުޅުނީ ޑިފެންސަށް ވިސްނައި ޑިފެންސިވް ގޭމެކެވެ. މި ހާފުގައި ޔުނައިޓެޑުގެ މާޝިއަލް އަށް ވަނީ ލަނޑު ޖެހުމަށް ފުރުސަތުތަކެއް ލިބި ބޭކާރުވެފައެވެ. މެޗުގައި ބާންލީން ކާމިޔާބުކުރި ދެވަނަ ލަނޑު އެޓީމަށް މެޗުގެ 56 ވަނަ މިނެޓުގައި ކާމިޔާބުކޮށް ދިނީ ޖޭ ރޮޑްރިގޭޒް އެވެ.\nމި ނަތީޖާއާއެކު ޔުނައިޓެޑުން ލީގު ތާވަލުގެ ފަސް ވަނައިގައި އޮތީ ކުޅުނު 24 މެޗުން ލިބުނު 34 ޕޮއިންޓާއެކު އެވެ. އަދި މެޗުން މޮޅުވި ބާންލީ އޮތީ ކުޅުނު 24 މެޗުން ލިބުނު 30 ޕޮއިންޓާއެކުގައިއެވެ. ލީގު ތާވަލުގެ އެއްވަނައިގައި އޮތް ލިވަރޕޫލަށް 22 މެޗުން ލިބިފައިވަނީ 64 ޕޮއިންޓެވެ.


Mulhi Rajje Ah Boakoh Vaarey Veheyne Kamah Lafaakoh White Alert Nerefi - Vaguthu\nމުޅި ރާއްޖެއަށް ބޯކޮށް ވާރޭ ވެހޭނެ ކަމަށް ލަފާކޮށް ވައިޓް އެލާޓް ނެރެފި\nވާރޭ ވެހި މާލޭގައި ފެން ބޮޑުވެފައި -- ވަގުތު އިމޭޖެސް: އިބްރާހިމް ޝާބިލް\nރާއްޖޭގެ ހުރިހާ ސަރަހައްދަކަށް ބޯކޮށް ވާރޭ ވެހޭނެ ކަމަށް ލަފާކޮށް، މޯލްޑިވްސް މީޓްލޮޖިކް ސެންޓަރ އިން ވައިޓް އެލާޓް ނެރެފިއެެވެ.\nމެޓް އޮފީހުން މިރޭ ދަންވަރު 1 ޖެހިރިރު ނެރުނު އެލާޓްގައި ބުނެފައި ވަނީ، މިރޭ މެންދަމު 1:300 އިން މާދަމާ ހެނދުނު 07:30 އަށް ރާއްޖޭގެ ހުރިހާ ހިސާބަކަށް ގުގުރުމާއެކު ބޯކޮށް ވިއްސާރާކުރާނެކަމަށެވެ. އަދި އާއްމުކޮށް 23 މޭލާއި 29 މޭލު ދެމެދު ބާރު މިނުގައި ވައި ޖެހޭނެކަމަށްވެސް މެޓް އޮފީހުން ވަނީ ބުނެފައެވެ. އަދި ވިލާގަނޑުގައި ގަޑިއަކު ގާތްގަޑަކަށް 45 މޭލަށް ވައިގަދަވާނެ ކަމަށް ލަފާކުރެވޭ ކަމަށް މެޓްގެ އެލާޓްގައިވެއެވެ.\nރާއްޖޭގެ ބޮޑުބަޔަކަށް ވިއްސާރަކުރާނެ އަދި ބައެއް ރަށްތަކަށް ގުގުރުމާއިއެކު ބޯކޮށް ވާރޭވެހޭނެ ކަމަށް ލަފާކުރެވޭ.\nވައިޖެހޭނީ މެދުތެރެއާއި ދެކުނު އަތޮޅުތަކަށް ހުޅަގުދެކުނާއި ހުޅަގުން ގަޑިއަކު 15 މޭލާއި 25 މޭލާ ދެމެދުގެ ބާރުމިނުގައި އަދި އުތުރުގެ އަތޮޅުތަކަށް ހުޅަގާއި ހުޅަގުއުތުރުން ގަޑިއަކު 8 މޭލާ 18 މޭލާ ދެމެދުގެބާރުމިނުގައި. އަދި ވިލާގަނޑުގައި ގަޑިއަކު ގާތްގަޑަކަށް 45 މޭލަށް ވައިގަދަވާނެ ކަމަށް ލަފާކުރެވޭ.\nއުތުރު އަތޮޅުތަކުގެ ކަނޑުތައް އާދައިގެވަރަކަށް ގަދަވެފައި ވިލާގަނޑުގައި ގަދަވާނެ އަދި މެދުތެރެއާއި ދެކުނުއަތޮޅުތަކުގެ ކަނޑުތަށް ޢާންމުގޮތެއްގައި ގަދަވާނެ.\nހުރިހާ ފަރާތްތަކުން އަދި ޚާއްސަކޮށް ކަނޑުދަތުރުކުރައްވާ ފަރާތްތަކުން މޫސުމަށް ސަމާލުވުމަށް އިލްތިމާސް ކުރަން.


America ge inthikhaabugai 17 million meehun mihaathanah vote laifi | Mihaaru\nއެމެރިކާގެ އިންތިޚާބުގައި މިހާތަނަށް 17 މިލިއަން މީހުން ވޯޓުލައިފި\nނޯތު ކެރޮލީނާގައި އިއްޔެ ބޭއްވި އާލީ ވޯޓިންގައި އިލެކްޝަން އޮފިޝަލަކު (ކ) ވޯޓުލާން ދިޔަ މީހަކަށް އެހީވަނީ. --ފޮޓޯ:އޭއެފްޕީ\n16 އޮކްޓޯބަރ 2020 - 12:19\nވޮޝިންޓަން (އޮކްޓޯބަރު 16) - ނޮވެމްބަރު3ވަނަ ދުވަހު އެމެރިކާގައި ބާއްވާ ރިޔާސީ އިންތިޚާބުގައި "އާލީ ވޯޓިން" ގެ ގޮތުގައި މިހާތަނަށް 17.8 މިލިއަން މީހުން ވޯޓުލައިފި އެވެ.\nތަޖްރިބާކާރުން ބުނާގޮތުގައި އާލީ ވޯޓިންގެ އަދަދު މިފަހަރު އިތުރުވުމުގެ އެއް ސަބަބަކީ ކޮރޯނާވައިރަހުގެ ބިރަށް، ގައިގޯޅިވެގެން ވޯޓުލާން، އިންތިޚާބު އޮންނަ ދުވަހު، ދާން ބައެއް މީހުން ބޭނުން ނުވުމެވެ. އަނެއް ސަބަބަކީ ޕޯސްޓަލް ވޯޓިންގެ މުއްދަތު ދިގުވުމެވެ. އެންމެ ފަހުން 2016 ވަނަ އަހަރު ބޭއްވި އެމެރިކާގެ ރިޔާސީ އިންތިޚާބުގައި އާލީ ވޯޓިންގެ ގޮތުގައި 47 މިލިއަން ވޯޓުލާފައިވެ އެވެ.\nޕޯސްޓުގެ ޒަރިއްޔާ އިން ވޯޓުލުމަށް ރައީސް ޑޮނަލްޑް ޓްރަމްޕް ގެންދަވަނީ ދެކޮޅު ހައްދަވަމުންނެވެ. އެމަނިކުފާން ވިދާޅުވަނީ އެއީ ވޯޓު އޮޅުވާލަން މަގު ފަހިވާނެ ކަމެއް ކަމަށެވެ. ނަމަވެސް މީގެ ކުރިން ބޭއްވި އެއްވެސް އިންތިޚާބެއްގައި ޕޯސްޓަލް ވޯޓިންގައި މަކަރު ހަދާފައިވާކަމުގެ އެއްވެސް ހެއްކެއް ފެންނާކަށް ނެތެވެ.\nނޯތު ކެރޮލީނާގައި އިއްޔެ ބޭއްވި އާލީ ވޯޓިންގައި އިލެކްޝަން އޮފިޝަލަކު ވޯޓުލާން ދިޔަ މީހަކަށް އެހީވަނީ. --ފޮޓޯ:އޭއެފްޕީ\nތަޖްރިބާކާރުން ބުނަނީ އާލީ ވޯޓިންގެ އަދަދު އިތުރުވުމަކީ ޑިމޮކްރެޓިކް ކެންޑިޑޭޓް ޖޯ ބައިޑަން އަށް ރަނގަޅެކެވެ. ޓްރަމްޕުގެ ކެމްޕޭން ތަރުޖަމާނަކު ވިދާޅުވީ އިންތިޚާބު އޮންނަ ދުވަހު ޓްރަމްޕަށް ލާ ވޯޓު އިތުރުވާނެ ކަމަށެވެ.\nއާލީ ވޯޓިންގައި ވޯޓުލާ މަރުކަޒަށް ގޮސް ވޯޓުލުން ޓެކްސާސްގައި ވަނީ އަންގާރަ ދުވަހު ބާއްވައިފަ އެވެ. އެއީ 38 އިލެކްޓޯރަލް ކޮލެޖް ވޯޓު ހިއްސާ ކުރާ ސްޓޭޓެކެވެ. ޓެކްސަސްގައި މިހާތަނަށް ވަނީ 1.62 މިލިއަން މީހުން ވޯޓުލައިފަ އެވެ. ފްލޮރިޑާގައި ވަނީ 2.09 މިލިއަން މީހުން ވޯޓުލައިފަ އެވެ.\nއާލީ ވޯޓިން ނުވަތަ އެޑްވާންސް ޕޯލިން ނުވަތަ ޕްރި-ޕޯލް ވޯޓިން އަކީ އިންތިޚާބު އޮންނަ ދުވަހު ވޯޓު ނުލެވޭ މީހުން ކުރިން ވޯޓުލާން ދޭ ފުރުސަތެކެވެ. އާލީ ވޯޓިންގައި ކަނޑައަޅާފައިވާ ވޯޓިން ސްޓޭޝަންތަކަށް ގޮސް ނުވަތަ ޕޯސްޓުގެ ޒަރީއާ އިން ވެސް ވޯޓުލެވޭނެ އެވެ. އާލީ ވޯޓިންގައި ވޯޓުލާ މީހުންގެ ތެރޭގައި އިންތިޚާބު އޮންނަ ދުވަހު އިންތިޚާބީ އޭރިއާގައި ނުތިބެވޭ މީހުންނާއި އިންތިޚާބުގެ މަސައްކަތް ކުރާ އޮފިޝަލުންނާއި ކެމްޕޭން ހަރަކާތްތެރިން އަދި އިންތިޚާބު އޮންނަ ދުވަހު މެޑިކަލް ޕްރޮސީޗާއެއް ޝެޑިއުލްކޮށްފައިވާ މީހުން ހިމެނެ އެވެ. އެމެރިކާގެ އެކި ސްޓޭޓްތަކުގައި އާލީ ވޯޓިން އަށް އޮންނަ މުއްދަތު ތަފާތެވެ.


Rizey ge hat-trick aa eku Nilandhoo athun Eagles molhuvejje - vNews.mv\nއީގަލްސް އާއި ނިލަންދޫ ބައްދަލުކުރި މެޗުގެ ތެރެއިން -- ފޮޓޯ: އެފްއޭއެމް\nރިޒޭގެ ހެޓްރިކާއެކު ނިލަންދޫ އަތުން އީގަލްސް މޮޅުވެއްޖެ\nއިސްމާޢީލް ޝާހު (ކުޑަ ޝާހު) Male' | 29 December 2019, 18:41\nއަހުމަދު ރިޒުވާން (ރިޒޭ) ގެ ހެޓްރިކާއެކު ނިލަންދޫ ސްޕޯޓްސް ކްލަބު އަތުން ކްލަބު އީގަލްސް މޮޅުވެއްޖެ އެވެ.\nދިރާގު ދިވެހި ޕްރިމިއާ ލީގުގައި މިއަދު ހަވީރު ކުޅުނު މެޗުން އީގަލްސް މޮޅުވީ 4-2 ގެ ނަތީޖާއަކުންނެވެ.\nގައުމީ ފުޓްބޯޅަ ދަނޑުގައި މިއަދު ހަވީރު ކުޅުނު މެޗުގެ ވަރަށް ކުރީކޮޅު އީގަލްސްއިން ވަނީ ލީޑު ނަގާފައެވެ. މެޗުގެ ދިހަވަނަ މިނެޓުގައި ލިބުނު ޕެނަލްޓީއަކުން މި ގޯލް އެޓީމަށް ކާމިޔާބުކޮށްދިނީ ފޯވާޑް އަހުމަދު ރިޒުވާން (ރިޒޭ) އެވެ. އީގަލްސްއަށް މެޗުގެ ކުރީކޮޅު ޕެނަލްޓީއެއް ލިބުނީ އެޓީމުގެ ޑިފެންޑަރު ހައިޝަމް ހަސަނަށް އޭރިއާ ތެރެއިން ނިލަންދޫގެ ކުޅުންތެރިއަކު ކުރި ފައިލަކާއި ގުޅިގެންނެވެ. އޭގެ ފަހުން މެޗުގެ 13 ވަނަ މިނެޓުގައި ލީޑު ފުޅާކުރުމަށް އީގަލްސްގެ ފޯވާޑް ހަސަން ރާއިފް އަހުމަދު (ހަންނަ) އަށް ވަނީ ހުސް ފުރުސަތެއް ލިބިފައެވެ. އެކަމަކު ހުހަށްހުރެ އޭނާ ފޮނުވާލި ހަމަލާ ގޯލު ރޮނގުމަތިން ދިފާއުކުރީ ނިލަންދޫގެ ޑިފެންޑަރު ސައްދާމް ހުސެއިނެވެ.\nއެއަށްފަހު ނިލަންދޫން މެޗުގައި ރަނގަޅު ކުޅުމެއް ދެއްކިއިރު، 35 ވަނަ މިނެޓުގައި އޭރިއާ ތެރެއިން ނިލަންދޫގެ ޓޮޝީކީ އޮކަމޯޓޮއަށް އީގަލްސްގެ ގޯލްކީޕަރު ކިރަން ކުރި ފައިލަކާއި ގުޅިގެން ރެފްރީ ވަނީ ޕެނަލްޓީއެއް ދީފައެވެ. ޓޮޝީކީ ފޮނުވާލި ޕެނަލްޓީ ހުރަސް ދަނޑީގައި ޖެހުމަށްފަހު ގޯލު ރޮނުގަށްވުރެ އެތެރޭގައި ބޯޅަ ޖެހުނަސް، ރެފްރީ އެ ގޯލު ބަލައިގަނެފައެއް ނުވެއެވެ. އެކަމަކު ފުރަތަމަ ހާފުގެ ފަހު މިނެޓުގައި ނިލަންދޫން ވަނީ ނަތީޖާ އެއްވަރުކޮށްފައެވެ. ނިލަންދޫގެ ކެޕްޓަން ފަރުހާދު އިސްމާއިލް (ފަރޭ) ހުރަސްކޮށްދިން ބޯޅައަކުން މި ގޯލް އެޓީމަށް ކާމިޔާބުކޮށްދިނީ ޓޮޝީކީއެވެ.\nދެވަނަ ހާފު ފަށައިގެން އީގަލްސްއިން ރަނގަޅު ކުޅުމެއް ދެއްކިއިރު، މެޗުގެ 73 ވަނަ މިނެޓުގައި އީގަލްސްއިން ވަނީ އަލުން ލީޑު ނަގާފައެވެ. ހަންނަ ހުރަސްކޮށްދިން ބޯޅައަކުން މި ގޯލް އެޓީމަށް ކާމިޔާބުކޮށްދިނީ ރިޒޭ އެވެ.\nއެކަމަކު އޭގެ ދެ މިނެޓު ފަހުން ލަމްޕްޓޭ ސެމިއެލްގެ ގޯލުން ނިލަންދޫން ނަތީޖާ އެއްވަރުކުރި ނަމަވެސް، އޭގެ މިނެޓެއް ފަހުން ފަރޭ އަތުން ބައިކޮޅަށް ވަން ގޯލާއެކު އީގަލްސްއިން ވަނީ މެޗުގައި ތިންވަނަ ފަހަރަށް ލީޑު ނަގާފައެވެ. އަދި 84 ވަނަ މިނެޓުގައި އިމްރާން ހުރަސްކޮށްދިން ބޯޅަ ގޯލުގެ ތެރެއަށް ފޮނުވާލާ ރިޒޭ ވަނީ މި މެޗުގައި އޭނާގެ ހެޓްރިކް ފުރިހަމަ ކޮށްފައެވެ.\nމިއަދުގެ މެޗުން ލިބުނު ތިން ޕޮއިންޓާއެކު އީގަލްސް ދެވަނައިގައި އޮތީ ކުޅުނު 14 މެޗުން 27 ޕޮއިންޓާއެކު އެވެ. އެއްވަނައިގައި އޮތް މާޒިޔާ ސްޕޯޓްސް އެންޑް ރެކްރިއޭޝަނަށް 15 މެޗުން ވަނީ 38 ޕޮއިންޓު ލިބިފައެވެ. އަދި މިއަދުގެ މެޗުން ބަލިވި ނިލަންދޫ އޮތީ ތާވަލުގެ ފުލުން ތިންވަނައިގައި 15 މެޗުން 13 ޕޮއިންޓާއެކު އެވެ.\nކްލަބު އީގަލްސް ދިވެހި ޕްރިމިއާ ލީގު ނިލަންދޫ ސްޕޯޓްސް ކްލަބު ކުޅިވަރު


BREAKING| Covid-19: Raajje In Miadhu Fassivi Meehunge Adhadhu 100 In Mahchah - Vaguthu\nރާއްޖެއިން މިއަދު ކޮވިޑް-19 އަށް 108 މީހަކު ފައްސިވެއްޖެ އެވެ.\nމިރޭ އެޗްއީއޯސީން ކުރިއަށްގެންދާ ނޫސްވެރިންގެ ބައްދަލުވުމުގައި ތަރުޖަމާނު ޑރ. ނަޒްލާ ރަފީގް ވިދާޅުވީ، މިއަދު ފައްސިވި 108 މީހުންގެ ތެރޭގައި ހިމެނެނީ ފައްސިވި މީހުންނާއި ގާތުން އެއްތާވި 58 ފަރާތަކާއި، އަދި ވަކިވަކި 50 ވޭދަނަތަ ކަމަށެވެ.\nމީގެ ތެރެއިން އެކްޓިވް ސަވަޔަލެންސް އިން ފެނުނު ފަރާތަކާއި،ބަލީގެ އަލާމާތްތައް ފެނިގެން ޓެސްޓު ކުރެވުނު 22 ފަރާތެއް ހިމެނޭ ކަމަށް ޑރ. ނަޒްލާ ވިދާޅުވިއެވެ. އަދި ރިސޯޓްތަކާއި ގެސްޓްހައުސްތަކުން ފައްސިވި 10 މީހުންވެސް ހިމެނޭ ކަމަށް ޑރ. ނަޒްލާ ވިދާޅުވިއެވެ. އަދި މާލެ އަށް ރާއްޖެ އިން ބޭރުން އައި އެއް ފަރާތަކާއި، މަސައްކަތް ކުރަން ދިޔަ ފަރާތެއް ފަރާތެއް ކަރަންޓީން ނިންމުމަށްފަހު ޓެސްޓު ކުރުމުން ފައްސިވެފައިވާ ކަމަށް ޑރ. ނަޒްލާ ވިދާޅުވިއެވެ.\nއަދި ރިސޯޓަކުން ބަލީގެ އަލާމާތްތައް ފެނިގެން ޓެސްޓު ކުރެވުނު ފަރާތެއްވެސް ފައްސިވެފައިވާ ކަމަށް، ޑރ. ނަޒްލާ ވިދާޅުވިއެވެ.\nމިއަދު ފައްސިވި މީހުންގެ ތެރެއިން މާލެ އިން މި ވަނީ 80 ވޭދަނަ ފެނިފައެވެ. ރިސޯޓްތަކުން 23، މީހަކު ފައްސިވިިއިރު، އަތޮޅު ތެރެއިން ހަތަރު މީހަކާއި، އުޅަނދަކުން އެކަކު ފައްސިވެފައި ވެއެވެ.\nރާއްޖެއިން މިހާތަނަށް ކޮވިޑް-19 އަށް ފައްސިވި މީހުންގެ އަދަދު ވަނީ 14993 އަށް އަރާފައެވެ.\nރާއްޖެއިން މިހާތަނަށް މި ބަލީގައި 51 މީހަކު ވަނީ ނިޔާވެފައެވެ.\nޖެނުއަރީ 24, 2021 22:32\nއިދިކޮޅުގެ ހަރަކާތް ފަށޭއިރަށް އިތުރުވަނީ ޖާދުލެއް ދޯ.\nވެކްސިން ބޮޑު ފޮއްޓަށްލާ ތަޅުލައިގެން ތިބެންވީ ވަގުތުބާ؟ ސިހްހީ ދާއިރާގައި އުޅޭ ސިޔާސީ މީހުން ލަނޑުދޭން ތަޅުވާ އަގައަށް ނުހެއްލި ވެކްސިން ޖަހަން ބޭނުންވާ މީހުންނަށް ވެކްސިން ޖެހޭނެ އިންތިޒާމު ސަރުކާރުން ހަމަޖައްސަންވެއްޖެ. ޑަބްލިއު އެޗްއޯގެ ބޮލަށް ކަނޑާލަ ކަނޑާލާ ތިބެގެން ނުވާނެ . ފަހު ބަސް ވެސް އިސް ބަސް ވެސް އަދި މަރު ބަސް އެޗް.ޕީ.އޭ އަށް ދޫކޮށްލައިގެން ސޯލިހު އެހެރީ ހަމަ ގަމާރުކަމުން ވާނުވާ ނޭންގޭތީ ކުޅަދާނަ ވިސްނުންތެރި އިލްމީ ހުށިޔާރު ވެރިއެއް ނެތް ކަން އިހްސާސްވަމުން މިދަނީ.\nޖެނުއަރީ 24, 2021 22:48\nއެކަމަކުވެސް ލުއިލިބެނީ، ދެވެނީ...!! ކިހިނެއްމިވަނީ؟..! ޢިގްތިސޯދު؟...!!\nޖެނުއަރީ 24, 2021 23:04\nއަދިވެސް ހޮޓާތަކާއި ސަރުކާރުގެ އިވެންޓުތައް ފުލް ގިޔަރަށްލާފަ، އެންމެ ތުއްތު ތުއްތު ކުދިންވެސް ކިޔަވައިދޭންށޭކިޔާފަ ކޮމިއުނިޓި ތެރެއަށް ނެރެންތޯވީ؟ ސަރުކާރުން މިދައްކާ ވާހަކަތަކާ ޢަމަލީގޮތުން މިފެންނަ ކަންކަން ވަރަށް ތަފާތު. ޤައުމުގެ ޙާލަތު ކިހާހިސާބަކަށް ދުއްވާލަންތޯ ތި މަސައްކަތް ކުރައްވަނީ؟\nޖެނުއަރީ 24, 2021 23:12\nމީހުންތައް ބިރުގަންނަވައިގެން އިންޑިޔާ ވެކްސިން ޖަހަން މަޖުބޫރުވާވަރު ކުރާނެ! ބަލަން ތިބޭ! ތިއީ އެމީހުން ކުޅޭ ސިޔާސީ ކުޅިވަރެއް!\nޖެނުއަރީ 25, 2021 01:37\nވެރިކަން ވެއްޓިދާނެކަމުގެ ބިރުން ކޮވިޑު އިތުރުވަނީ ސޯލިހަށް މިޔަށްވުރެ ބިރުވެރިކަމަކާ ކުރިމަށްޗެއްނުވާނެ އެހެންތާވާނީ ވެއްޓޭގޮތަށް ދާންޖެހޭނޫ އުމުރަށް ޖަލަށް......!\nޖެނުއަރީ 25, 2021 02:05\nހުސްދޮގު ތިހަދަނީ ތިވަރަކަށް ބައްޔެއް މީހުންމަކަށް ނުޖެހޭ\nޖެނުއަރީ 25, 2021 02:43\nނިއުއިޔާ ފާހަގަ ކޮށް އިނގިރޭސިވިލާތަށްގޮސް އެތަނުގައި ޕާޓީ ކޮށްފަ އެވަރުން ނުވެގެން ރާއްޖެ އައިސް މިތާ ޕާޓީކުރީމަ އޭގެ އަސަރު ތިޔަ ފެންނަނީ\nޖެނުއަރީ 25, 2021 07:58\nއިދިކޮޅުން ސީދާ ޙަރަކާތައް ނުކުންނަން ވާހަކަދައްކާލުމާއެކު ހާހުން މިހިރަ އަރައިގެން ދަނީ. އެކަމަކު ކެފޭތައްވެސް ރެސްޓޯރެންޓްތައްވެސް ސްކޫލްތައްވެސް ޓިޔުޝަންތައްވެސް ސިނަމާތައްވެސް ހެސްކިޔާފަ ކުރިޔަށްގެންދަންވިއްޔޯ!\nޖެނުއަރީ 25, 2021 08:51\nމަ ގޮލާ ހިނިގަޅާ ގަޅާ.


Muizzu'ge Massala PG'in Anburaa ACC'ah Fonuvaifi - Vaguthu\nލޮނުޒިޔާރަތްކޮޅު ސަރަހައްދުގައި ސިނަމާލެ ބްރިޖް ޕްލެޓްފޯމް އެޅުމަށާއި ފުޑް އައުޓްލެޓް އޭރިއާއެއް އެޅުމަށް ސްޓްރާޑާ ކުންފުންޏަށް ހަވާލު ކުރުމުގައި ކޮރަޕްޝަން ހިންގި ކަމަށް ބުނާ މައްސަލާގައި މާލޭގެ މޭޔަރު ޑރ.މުހައްމަދު މުއިއްޒުގެ މައްޗަށް ދައުވާ ކުރަން ޕްރޮސެކިއުޓާ ޖެނެރަލް (ޕީޖީ) އޮފީހަށް ފޮނުވި މައްސަލަ އަނބުރާ އެންޓި ކޮރަޕްޝަން ކޮމިޝަން (އޭސީސީ) އަށް ފޮނުވައިފިއެވެ.\nޕީޖީގެ އޮފިޝަލަކު "ވަގުތު" އަށް ވިދާޅުވީ އެ މައްސަލާގައި އިސްލާހު ކުރަން ޖެހޭ ބައެއް ކަންކަން ހުރުމުން އެ ކަންކަން އިސްލާހު ކުރަން އޭސީސީއަށް އަންގާފައިވާނެ ކަމަށެވެ. އެ ކަންކަން އިސްލާހުކޮށް އަލުން ފޮނުވުމުން، ދެން ދައުވާ ކުރުމާ މެދު ގޮތެއް ނިންމާނެ ކަމަށް އޭނާ ވިދާޅުވިއެވެ.\nއެ މައްސަލަ ތަހުގީގުކޮށް ނިންމުމަށް ފަހު އެންޓި ކޮރަޕްޝަން ކޮމިޝަން (އޭސީސީ) އިން ޕީޖީ އޮފީހަށް ފޮނުވާފައި ވަނީ މުއިއްޒުގެ މައްޗަށް ދެ ދައުވާއެއް ކުރުމަށެވެ.\nފުރަތަމަ ދައުވާއަކީ ކޮރަޕްޝަންގެ ގާނޫނުގެ ދަށުން ދައުލަތަށް ފައިދާއެއް ލިބެން އޮތް ކަމެއްގެ ފައިދާ ނުލިބޭ ގޮތަށް ނުވަތަ އުނިކަން ލިބޭ ގޮތަށް އަމަލު ކުރުމުގެ ދައުވާއެވެ. ދެވަނަ ދައުވާއަކީ ގާނޫނުލް އުގޫބާތުގެ ދަށުން ރަސްމީ ހައިސިއްޔަތުން ނަހަމަ ގޮތުގައި ބޭނުންކޮށްގެން ނާޖާއިޒު ފައިދާ ހޯދައިދިނުމުގެ ދައުވާއެވެ.\nމިހާރު މާލެ ސިޓީގެ މޭޔަރު އަދި ޕީޕީއެމްގެ ނައިބު ރައީސް ޑރ.މުހައްމަދު މުއިއްޒަކީ އޭރު ސަރުކާރުގެ ހައުސިން މިނިސްޓަރެވެ.\nމީގެ އިތުރުން ހައިސިން މިނިސްޓްރީގެ ކުރީގެ ސްޓޭޓް މިނިސްޓަރު އަހްމަދު ހަބީބްގެ މައްޗަށް ގާނޫނުލް އުގޫބާތުގެ ދަށުން ރަސްމީ ހައިސިއްޔަތު ނަހަމަ ގޮތުގައި ބޭނުންކޮށްގެން ނާޖާއިޒު ފައިދާ ހޯދައިދިނުމުގެ ކުށުގެ ދައުވާކޮށްދިނުމަށް ވެސް ވަނީ ފޮނުވާފައެވެ.\nނޫމަޑިއަށް ބަދަލުގެ ފައިސާ ބޮޑުކޮށް ލިބޭ ގޮތަށް އާބިޓްރޭޝަންގައި މައުލޫމާތު ދިން ކަމަށް ބުނެ މުއިއްޒުގެ މައްޗަށް ދޮގު ބަޔާން ދިނުމުގެ ކުށުގެ ދައުވާއެއް އުފުލި އެމައްސަލައިގެ ޝަރީއަތް ވެސް ފަށައިގެން ކްރިމިނަލް ކޯޓުގައި ދަނީ ހިނގަމުންނެވެ.\nއޭސީސީން މުއިއްޒަށް ކޮށްފައިވާ ތުހުމަތުތަކަށް އޭނާ އިންކާރު ކުރައްވައެވެ. އޭނާ ވިދާޅުވަނީ ހައުސިން މިނިސްޓަރު ކަމުގައި ހުންނެވިއިރު ދައުލަތަށް ގެއްލުންވާނެ ނުވަތަ ދައުލަތަށް ލިބޭ ފައިދާއަކަށް އުނިކަން އަންނަ އެއްވެސް ކަމެއް އަދި ޚިޔާނާތުގެ އެއްވެސް އަމަލެއް ހިންގަވާފައި ނުވާ ކަމަށެވެ.\nއޭސީސީން މުއިއްޒާއި ހަބީބަށް ކުރާ ތުހުމަތުތައް\nމި މަޝްރޫއު ހިންގި ގޮތުން އެއްބަސްވުމުގައިވާ ސަރަހައްދުގެ އިތުރުން 2،464 އަކަފޫޓުގެ ބިމެއް ސްޓްރާޑާ ކުންފުންޏަށް ލިބިފައިވާ ކަމަށް އޭސީސީން ބުނެއެވެ. އޭގެ ސަބަބުން އެ ކުންފުންޏަށް އިތުރު ފައިދާ ލިބިފައިވާ ކަމަށް ތުހުމަތުކޮށްފައިވެއެވެ.\nއެ ހުއްދައަކީ އޭރު އަމަލު ކުރަމުން ދިޔަ ދައުލަތުގެ މާލިއްޔަތު ގަވާއިދުގައިވާ ހުޅުވާލެވިފައިވާ ބީލަން އުސޫލާ ޚިލާފު ކަމެއް ކަމާއި، އެ ކަމުގައި ހައުސިން މިނިސްޓްރީން ގާނޫނީ ލަފާ ހޯދާފައިނުވާ ކަން އެނގޭ ކަމަށް އޭސީސީން ބުނެއެވެ.\nއެއްބަސްވުމުގައިވާ ގޮތަށް ސްޓްރާޑާއިން ދައުލަތަށް ދައްކަން ޖެހޭ ކުލި ފައިސާ ނުދައްކާ ކަމާއި، އެ ކަމަށް ފިޔަވަޅު އަޅަން އެކަށޭނަ ވަގުތު ލިބި ވެސް ފިޔަވަޅެއް އަޅާފައި ނުވާ ކަމަށް ވެސް އޭސީސީން ބުނެއެވެ.\nފިޔަވަޅެއް ނާޅައި ހިނގައިދިޔަ މުއްދަތުގެ ކުލީގެ ފައިސާ 1,976,548 ރުފިޔާއަށް އަރާފައިވާ ކަން އޭސީސީން ފާހަގަ ކުރެއެވެ.\nހައުސިން މިނިސްޓްރީން އެއްބަސްވުމަށް އެކި ފަހަރު މަތިން އެކި ބަދަލު ގެނެސްފައިވާ ކަމަށާއި އެއިން ކޮންމެ ބަދަލެއް ވެސް ގެނެސްފައި އޮތީ ސްޓްރާޑާ ކުންފުނީގެ މަސްލަހަތުގައި ކަން އެނގެން އޮތް ކަމަށް އޭސީސީން ބުނެއެވެ.\nމި ގޮތަށް މުއްދަތު އިތުރުކޮށްފައި ވަނީ ވެސް މާލިއްޔަތު ގާނޫނާ ޚިލާފަށް ކަމާއި އެ ކަމުގައި ގާނޫނީ ލަފާ ހައުސިން މިނިސްޓްރީން ހޯދާފައި ނެތް ކަމަށް އޭސީސީން ބުނެއެވެ. އަދި ސަރުކާރަށް ދައްކަން ޖެހޭ އިތުރު ފައިސާ ވެސް ދައްކާފައި ނެތް ކަމަށް ބުނެއެވެ.\nއެ ސަރަހައްދުގައި ހުރި ސްޓްރާޑާގެ ޗާޓައިމް ނެގުމުގެ ބަދަލެއްގެ ގޮތުގައި އެ ކުންފުނީގެ މި އެއްބަސްވުމުގެ މުއްދަތު 25 އަހަރަށް އިތުރުކޮށްދިނުމުގެ ބަދަލުގައި ސްޓްރާޑާ ކުންފުންޏަށް އަދަލުވެރި ބަދަލެއް ދިނުމަށް ރައީސް އޮފީހުގެ ލަފައަކަށް އެދި ފޮނުވި ސިޓީއެއްގައި މުއިއްޒު ސޮއިކުރައްވާފައިވާ ކަމަށް އޭސީސީން ބުނެއެވެ.\nމި ގޮތަށް ވެގެން ދިޔައިރު، އެ ކުންފުނިން ދައްކަން ޖެހޭ ކުލި ދައްކާފައި ނުވާ ކަމުގެ މައުލޫމާތު އެ މިނިސްޓްރީއަށް ލިބިފައިވަނިކޮށް، އެކަމުގައި އެ މިނިސްޓްރީގެ ލީގަލް ސެކްޝަން އަދި އެޓަރނީ ޖެނެރަލްގެ އޮފީހުގެ ގާނޫނީ ލަފައެއް ހޯދުމަކާ ނުލައިކަން އެނގޭ ކަމަށް އޭސީސީން ބުނެއެވެ.\nހަބީބް ސޮއި ކުރައްވައި ރައީސް އޮފީހަށް ފޮނުވި ސިޓީއެއްގައި ސްޓްރާޑާއަށް ބަދަލެއްގެ ގޮތުގައި 14,493,427.00 ރުފިޔާ ދޭން ރައީސް އޮފީހުގެ ލަފައަކަށް އެދިފައިވެއެވެ.\nއެއީ ވެސް ސްޓްރާޑާއަށް ގެއްލުމުގެ ބަދަލެއްގެ ގޮތުގައި 32,165,139.00 ރުފިޔާ ހޯދަން ހައުސިން މިނިސްޓްރީއާއި ރައީސް އޮފީހަށް ސިޓީއެއް ފޮނުވާފައިވަނިކޮށް ކަމަށް އޭސީސީން ތުހުމަތު ކުރެއެވެ.\nކޮވިޑުގެ ހާލަތު ގޯސްވާތީ ޕީޖީ އޮފީހުގެ މަސައްކަތްތަކަށް ބަދަލު ގެނެސްްފި


ކިޔަވާ ލޯނާއި ގެދޮރު ލޯނުގެ އިންޓްރެސްޓް ކުޑަކޮށްފި\nކިޔަވާ ކުދިންގެ ލޯނާއި ގެދޮރު ގަންނަ ލޯނުތަކުގެ އިންޓްރެސްޓް ބީއެމްއެލްއިން ކުޑަކޮށްފި\n5 ޑިސެންބަރު 2021 - 11:26 2\nބޭންކް އޮފް މޯލްޑިވްސް (ބީއެމްއެލް)ގެ މައި އިދާރާ. -- ފޮޓޯ: ހުސެއިން ޝަޔާހު/އަދަދު\nބޯހިޔާވަހިކަން ބޭނުންވާ މީހުންނަށް އެޕާޓްމަންޓާއި ރޯހައުސް ގަތުމަށް ދޫކުރާ ހޯމް ޕާޗޭސް ލޯނާއި ކިޔަވާ ކުދިންނަށް ދޫކުރާ ސްޓޫޑަންޓް ލޯނުގެ އިންޓްރެސްޓް ރޭޓުތައް ކުޑަކުރަން ބޭންކް އޮފް މޯލްޑިވްސް (ބީއެމްއެލް)އިން ނިންމައިފި އެވެ.\nބޭންކުގެ ލޯން ޕޯޓްފޯލިއާގައި ހިމެނޭ ލޯނުތަކުގެ އިންޓްރެސްޓަށް ބަދަލު ގެނައިކަން އިއުލާނުކުރި ނަމަވެސް، މި ހިނގާ ޑިސެމްބަރު މަހުގެ އެއް ވަނަ ދުވަހުން ފެށިގެން ހުށަހަޅާފައިވާ ލޯނު އެޕްލިކޭޝަންތަކަށް ހިނގާނީ މި އިންޓްރެސްޓް ރޭޓެވެ.\nމި ބަދަލުތައް އިއުލާނުކުރަން މިއަދު ބޭއްވި ނޫސްވެރިންގެ ބައްދަލުވުމެއްގައި ބީއެމްއެލްގެ ރީޓެއިލް އެންޑް އެސްއެމްއީ ބޭންކިން ހެޑް މުހައްމަދު ނިމާލު ވިދާޅުވީ، މި ގެނެވުނު ބަދަލުތަކާއެކު ކަސްޓަމަރުންނަށް ބޮޑު ހަރަދެއް ސަލާމަތްކުރެވިގެން ދާނެ ކަމަށެވެ.\n"މިސާލަކަށް ތިން މިލިއަން ރުފިޔާގެ ލޯނަކަށް ކުރިން ދައްކަން ޖެހޭ އިންޓްރެސްޓާ އަޅާ ބަލާއިރު ފަސް ލައްކަ ރުފިޔާ މިހާރު ސަލާމަތްވާނެ" ނިމާލް ވިދާޅުވި އެވެ.\nހޯމް ޕާޗޭސް ލޯނަށް ބީއެމްއެލްއިން ގެނައި ބަދަލުތަކާއެކު ގެއެއް ގަންނަން ކޮސްޓް އޮފް ބޮރޮވިން (ލޯނު ނެގުމުގެ ހަރަދު) އެންމެ ކުޑަ ލޯނަކީ މި ލޯނެވެ. މިއީ ރާއްޖޭގެ ކޮންމެ ހިސާބެއްގައި އިމާރާތްކޮށްފައިވާ އެޕާޓްމަންޓެއް ނުވަތަ ރޯހައުސްއެއް ގަންނަން ވެސް ބޭނުންކުރެވޭ ލޯނެކެވެ.\nބީއެމްއެލް ލޯނުތަކުގެ އިންޓްރެސްޓް ރޭޓައި އައި ބަދަލު\nހޯމް ޕާޗޭސް ލޯނު - ކުރިން %10 މިހާރު %9\nސްޓޫޑެންޓް ލޯނު - ކުރިން %11 މިހާރު %9\nލޯނުތަކުގެ އިންޓްރެސްޓް ކުޑަކުރުމުގެ އިތުރުން ބީއެމްއެލްއިން ވަނީ އެ ބޭންކުން ދޫކުރާ ލައިފްސްޓައިލް ލޯނުގެ 300،000ރ.-1،500،000ރ. ކެޓެގަރީގެ ޝަރުތުތައް ވެސް ލުއިކޮށްފަ އެވެ.\nއެގޮތުން ކުރިން މި ލޯނުތައް ދޫކުރަނީ ކުލިން އާމްދަނީ ލިބޭ ގެދޮރުވެރިންނަށް އެކަނި ނަމަވެސް، އެ ނޫން ގޮތްގޮތުން ލިބޭ އާމްދަނީ ބޭންކަށް ކަށަވަރުކުރެވޭ ނަމަ މި ލޯނަށް ޝަރުތު ހަމަވާނެ އެވެ.\nބީއެމްއެލްގެ އަހަރީ އާންމު ޖަލްސާ މޭ 29 އަށް ތާވަލުކޮށްފި\nބީއެމްއެލް ޕާސަނަލް ފައިނޭންސިންއަށް ހުށަހެޅުން އޮންލައިންކޮށް\nދެ އަހަރު ތެރޭ ޗެކު ބޭނުންކުރުން ހުއްޓާލަނީ


Jameel vaki kuree Majilis ge nimmumakun, SC ah bas nukiyeyne: Dhaulay | Mihaaru\nޖަމީލު ވަކިކުރުމަކީ މަޖިލީހުގެ ނިންމުމެއް، ސުޕްރީމް ކޯޓަށް ބަސް ނުބުނެވޭނެ: ދައުލަތް\nޖަމީލް: އޭނާ މަގާމުން ވަކިކުރީ މަޖިލީހުން ފާސްކޮށްގެން ކަމަށްވާތީ ސުޕްރީމް ކޯޓަށް އެކަމުގައި ބަސް ނުކިޔޭނެ ކަމަށް ދައުލަތުން ބުނި --- ފޮޓޯ/މިހާރު\n22 ފެބުރުއަރީ 2021 - 12:29\nކުރީގެ ނައިބު ރައީސް ޑރ. މުހައްމަދު ޖަމީލް އެ މަގާމުން ވަކިކުރީ ރައްޔިތުންގެ މަޖިލީހުން ކަމަށް ވާތީ އެކަމާ މެދު ކޯޓަށް ބަސް ނުބުނެވޭނެ ކަމަށް ދައުލަތުން ސުޕްރީމް ކޯޓުގައި މިއަދު ބުނެފިި އެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ޖޫން، 2015 ގައި ރައްޔިތުންގެ މަޖިލީހުގައި ނެގި އިތުުބާރު ނެތްކަމުގެ ވޯޓަކުން ނައިބު ރައީސްކަމުން ޖަމީލް ވަކިކުރީ އޭރުގެ އިދިކޮޅު ފަރާތްތަކާ އޭނާއާ ގުޅުން އޮތް ކަމަށް ތުހުމަތު ކޮށެވެ. އެ މައްސަލަ ޖަމީލުގެ ފަރާތްޕުޅުން ސުޕްރީމް ކޯޓަށް ހުށަހެޅީ 2019 ވަނަ އަހަރު އެވެ.\nސުޕްރީމް ކޯޓުގައި މިއަދު ބޭއްވި އަޑުއެހުމުގައި ދައުލަތުން ބުނީ ގާނޫނުއަސާސީ އޮތްގޮތުން ރައީސާއި ނައިބު ރައީސް ވަކިކުރުމުގެ އިޖުރައާތުތައް ކަނޑައެޅުމުގެ ބާރު އޮތީ ރައްޔިތުންގެ މަޖިލީހަށް އެކަނި ކަމަށެވެ. ޖަމީލު މަގާމުން ވަކިކުރުމުގައި މަޖިލީހުގެ ގަވާއިދަށް ބަދަލު ގެނައީ މަޖިލީހުން ކަމަށް ވާތީ، އެ ކަމާ މެދު ކޯޓަށް ބަސް ނުބުނެވޭނެ ކަމަށާއި އެމެރިކާގެ ސުޕްރީމް ކޯޓުން ވެސް އެގޮތަށް ނިންމާފައިވާ ކަމަށް ދައުލަތުން ބުންޏެވެ. ޖަމީލު އެދިވަޑައިގަންނަވާ ގޮތަށް ސުޕްރީމް ކޯޓުން މި ފަހަރު ނިންމައިފި ނަމަ، އެއީ ގާނޫނާއަސާސީއާ ޚިލާފު ނިންމުމަކަށް ވާނެ ކަމަށް ދައުލަތުން ބުންޏެވެ.\nދައުލަތުން ބުނިގޮތުގައި ރައްޔިތުންގެ މަޖިލީހުގެ ތިން ބައިކުޅަ ދެ ބައިގެ އަޣުލަބިއްޔަތުން ނައިބު ރައީސަކު ވަކި ކުރާއިރު، ރައީސުލްޖުމްހޫރިއްޔާގެ ބަހެއް އޮންނާކަށް ނުޖެހޭނެ އެވެ. އެ ހިސާބުން ނައިބު ރައީސް ނާގާބިިލުވީ ކަމަށް ކަނޑައެޅުނީ ކަމަށާއި އެ މަރުހަލާގައި ރައީސުލްޖުމްހޫރިއްޔާގެ އެއްވެސް ބަހެއް އޮތުން ގާނޫނުއަސާސީ ލާޒިމް ނުކުރާ ކަމަށާއި ގާނޫނުއަސާސީ އެކުލަވައިލި ޚާއްސަ މަޖިލީހުގެ ވިސްނުމަކީ އެއީ ކަމަށް ދައުލަތުން ބުންޏެވެ.\nދައުލަތުން ބުނީ ޖަމީލު މަގާމުން ވަކިކުރަން ރައްޔިތުންގެ މަޖިލީހަށް ހުށަހެޅީ 61 މެމްބަރުންގެ ސޮޔާ ކަމަށް ވާއިރު، އޭގެ ތެރޭގައި އެމްޑީީޕީ އާއި ޖުމްހޫރީ ޕާޓީގެ މެމްބަރުން ވެސް ހިމެނޭ ކަމަށެވެ. އެ މަނިކުފާނު މަގާމުން ވަކިކުރަން 78 މެމްބަރުން ވޯޓު ދެއްވި ކަމަށާއި ދެކޮޅަށް ވޯޓު ދެއްވީ އެންމެ ދެ މެމްބަރުންކަން ދައުލަތުން ފާހަގަކުރި އެވެ. ގާނޫނާ ޚިލާފު އިޖުރައާތެއް ކުރިއަށް ގެންދިޔަ ކަމަށް ބުނެ މަޖިލީހުގެ އެ ޖަލްސާގައި ނިޒާމީ ނުކުތާއެއް ވެސް މެމްބަރަކު ނަންގަވާފައި ނެތް ކަމަށް ދައުލަތުން ބުންޏެވެ.\nޖަމީލަށް، ރައްޔިތުންގެ މަޖިލީހުގައި ވާހަކަފުޅު ދެއްކެވުމުގެ ފުރުސަތު ލިބިވަޑައިގަތުމުން އެ ފުރުސަތު ދޫކޮށްލައްވައި، ވަކީލަކު ފޮނުވަން ނިންމެވީ ޖަމީލް އަމިއްލަފުޅަށް ކަމަށާއި އެކަމަކު ވަކީލަކު އެކަނި ފޮނުވައިގެން ޖަވާބުދާރީވުމަކީ ގާނޫނުއަސާސީގެ ރޫހެއް ނޫން ކަމަށް ދައުލަތުން ބުންޏެވެ. ވަކީލު މެދުވެރިކޮށް މަޖިލީހަށް ޖަމީލު ފޮނުއްވި ލިޔުން މަޖިލީހުން ބަލައިނުގަތީ އެ ލިޔުމުގައި އެ މަނިކުފާނު ސޮއި ކުރައްވާފައި ނެތުމުން ކަމަށް ދައުލަތުން ބުންޏެވެ.\nގާނޫނުއަސާސީގައި ނެތްކަމެއް އިތުރު ނުކުރެވޭނެ ކަމަށް ސުޕްރީމް ކޯޓުން ދާދި ފަހުން ނިންމި މައްސަލައަކަށް ހަވާލާދީ، ދައުލަތުން ބުނީ ނައިބު ރައީސުން ވަކިކުރާ ހާލަތްތަކުގައި ކޯޓަށް ދެވޭ ގޮތަށް ގާނޫނުއަސާސީ މާނައެއް ނުކުރެވޭނެ ކަމަށެވެ. ޖަމީލު ވަކިކުރި މައްސަލަ ދުސްތޫރީ މައްސަލައެއްގެ ގޮތުގައި ސުޕްރީމް ކޯޓަށް ބެލޭނީ ކިހިނެތްކަން ޖަމީލުގެ ފަރާތްޕުޅުން ބުނެދެވިފައި ނެތް ކަމަށް ދައުލަތުން ބުންޏެވެ.\nދައުލަތުން އެދުނީ ގާނޫނުއަސާސީގެ 88 ވަނަ މާއްދާގެ ދަށުން އެ މައްސަލަ ނުބެލޭނެ ކަމަށް ނިންމައި ދިނުމަށެވެ. އެ މައްސަލަ ބެލޭނެ ކަމަށް ނިންމިޔަސް، ދައުލަތުން ފާހަގަކުރި ކަންކަމަށް ރިއާޔަތްކޮށް، ޖަމީލު ވަކިކުރީ ރަނގަޅަށް ކަމަށް ކަނޑައަޅަން ދައުލަތުން އެދުނެވެ.\nޖަމީލުގެ ވަކީލު އަދި ކުރީގެ ޕީޖީ އަހުމަދު މުއިއްޒު ވިދާޅުވީ ނައިބު ރައީސާ ޒިންމާ ހަވާލު ކުރަނީ ރައީސް ކަމަށާއި ރައީސްގެ ބަހެއް ނެތީސް، ނައިބު ރައީސް ނާގާބިލުވީ ކަމަށް މަޖިލީހަށް އަމިއްލަ އަށް ނުނިންމޭނެ ކަމަށެވެ. ރައްޔިތުންގެ މަޖިލީހުން އެއްވެސް ތަހުގީގެއް ނުހިންގާ ކަމަށާއި ނާގާބިލުވީ ގޮތެއް މަޖިލީހަށް ބުނެ ނުދެވޭ ކަމަށް އޭނާ ވިދާޅުވި އެވެ. ޖަމީލު މަގާމުން ވަކިކުރި ސަބަބާ މެދު މައުލޫއީ ގޮތުން ދައުލަތުން ވެސް ކޯޓުގައި އެއްވެސް އެއްޗެއް ބުނެފައިނުވާ ކަމަށާއި ދައުލަތުން އެކަން ދިފާއު ކުރަނީ އިޖްރާއީ ގޮތުން ކަމަށް އެކަނި ކަމަށް މުއިއްޒު ވިދާޅުވި އެވެ.\nވަކީލަކަށް އެކަނި މަޖިލީހަށް ނުދެވޭނެ ކަމަށް އޮތީ ގާނޫނުއަސާސީގެ ކޮން މާއްދާއެއްގައި ތޯ ސުވާލު އުފައްދަވައި، މުއިއްޒު ވިދާޅުވީ ލިޔުމުން ވެސް ޖަވާބުދާރީވުމުގެ ފުރުސަތު އޮންނާނެ ކަމަށެވެ. ޖަމީލު އަމިއްލަފުޅަށް ވަޑައިނުގަންނަވަނީސް ޖަވާބުދާރީ ނުވެވޭނެ ކަމަށް ނިންމީ މަޖިލީހުގެ އޭރުގެ ރައީސް އަމިއްލަފުޅަށް ކަމަށް މުއިއްޒު ވިދާޅުވި އެވެ. މަޖިލީހުގެ ބޮޑު އަޣުލަބިއްޔަތުން ގޯސްކޮށް ކަމެއް ފާސް ކުރިޔަސް، އެކަން ސައްހަވާނެ ކަމަށް ދައުލަތުން ބުނާ ބުނުން ހަމަނުޖެހޭނެ ކަމަށް މުއިއްޒު ވިދާޅުވި އެވެ.\nމުއިއްޒު ވިދާޅުވިގޮތުގައި ދުސްތޫރީ މައްސަަލަތައް ފަސް ބާވަތަކަށް ބެހިގެންވާއިރު، ދައުލަތުުގެ މުވައްޒަފަކު ކުރާ ކަމެއްގެ މައްސަލަ ވެސް ގާނޫނުއަސާސީގައި ދުސްތޫރީ މައްސަލަތަކުގެ ތެރޭގައި ހިމެނޭނެ އެވެ. އެ މައްސަލަ ކޯޓަށް ނުބެލޭނެ ކަމަށް ބުނެ ދައުލަތުން ދައްކާ ވާހަކަ ހަމަނުޖެހޭ ކަމަށާއި ކޮންމެ އިދާރާއަކުން ނިންމިޔަސް، ގާނޫނާ ޚިލާފު ނިންމުންތަކުގެ މައްސަލަތައް ކޯޓުތަކަށް ބެލޭނެ ކަމަށް އޭނާ ވިދާޅުވި އެވެ.\nމުއިއްޒު އެދިވަޑައިގަތީ ޖަމީލު ވަކިކުރީ ގާނޫނުއަސާސީއާ ޚިލާފަށް ކަމަށް ނިންމައި ދިނުމަށާއި އެކަށީގެންވާ ސަބަބެއް ނެތް ކަމަށާއި އެކަން ސާބިތުނުވާ ކަމަށެވެ. މަގާމުން ވަކިކުރުމުގެ ސަބަބުން ލިބުނު ގެއްލުމުގެ ބަދަލު ހޯދަން ދައުވާ ކުރުމުގެ ހައްގު ލިބިިގެންވާ ކަމަށް ކަނޑައަޅައި ދިނުމަށް ވެސް މުއިއްޒު އެދިވަޑައިގަތެވެ.\nއެ މައްސަލައިގެ އަޑުއެހުންތައް ސުޕްރީމް ކޯޓުން މިއަދު ވަނީ ނިންމާލައިފަ އެވެ. އެހެންވެ، ދެން އޮންނާނީ ހުކުމް އިއްވުމެވެ.\nއެ މައްސަލަ ބައްލަވަނީ އުއްތަމަ ފަނޑިޔާރު އަހުމަދު މުއުތަސިމް އަދުނާންގެ އިތުރުން ފަނޑިޔާރު ޑރ. އަޒްމިރަލްދާ ޒާހިރާއި ފަނޑިޔާރު އައިޝާ ޝުޖޫން މުހައްމަދާއި ފަނޑިޔާރު އަލީ ރަޝީދު އަދި ފަނޑިޔާރު ޑރ. މުހައްމަދު އިބްރާހިމެވެ.\nޖަމީލްު މަގާމުން ވަކި ކުރުމަށް ފަހު ކުރީގެ ނައިބު ރައީސް އަހުމަދު އަދީބު އެ މަގާމަށް އައްޔަން ކުރީ ގާނޫނުއަސާސީ އިސްލާހުކޮށް، ރައީސާއި ނައިބު ރައީސްގެ ޝަރުތަށް ބަދަލު ގެނައުމަށް ފަހު އެވެ.\nރައްޔިތުންގެ މަޖިލިސް ސުޕްރީމް ކޯޓް ޑރ. މުހައްމަދު ޖަމީލް އަހުމަދު ނާއިބު ރައީސް ޖަމީލްގެ އިތުބާރުގެ މައްސަލަ\nއަމީން މަލީހް އަމީތް\nމީނަގެ މަޤާމު އަލުން ޢިއާދަ ކޮށްފަ ގުރައިދޫ ބުއްދި ހަމަނުޖެހޭ ބަލިމީހުން ތިބި ސެންޓަތަށް ގެންދިއުން އަވަސްކުރަންވެއްޖެ\nކޮންމެ ޚުޞޫމާއެއް ނުވަތަ ޑިސްޕިއުޓެއްގައި އެންމެފަހުބަސް ބުނާނީ ޝަރުޢީ ކޯޓަކުންނެވެ. މަޖިލީހުން ފާސްކުރާ ގާނޫނުތަކުގެ ގާނޫނީ ހައިސިއްޔަތާމެދު މައްސަލައެއް އުފެދިއްޖެނަމަ އެކަމުގެ ފަހުބަސް ބުނާނީވެސް ޝަރުޢީ ކޯޓަކުންވެވެ. ރައްޔިތުންގެ މަޖިލީހުން ނިންމަން އޮތްކަމެއް ނިންމިއަސް އެނިންމުން ގޯސްކަމަށް ބުނާ މީހާ ދާންޖެހޭނީ ޝަރުޢީ ކޯޓަށެވެ.\nޖަމީލަށް ކުޑަނަމަވެސް ބަދަލެއްދޭ ގޮތަށް މައްސަލަ ނިންމުމަކީ ބަލައިގަނެވޭނެ ކަމެއް ނޫނެވެ. ޖަމީލު އަމިއްލަ މަޖިލީހަށް ނުއައިސް ކޮން ބަދަލެއް ހޯދަންތޯއެވެ.\nމަޖިލީހަކީވެސް ވަކި އުސޫލަކުން ހިނގަންޖެހޭ ތަންތަން. އިޖުރާއަތްތަކެއް ފުރިހަމަނުކޮށް ވޯޓުލިޔަކަސް އެކަމެއް ސައްހައެއްނުވާނެ.\n"މުއިއްޒު އެދިވަޑައިގަތީ ޖަމީލު ވަކިކުރީ ގާނޫނުއަސާސީއާ ޚިލާފަށް ކަމަށް ނިންމައި ދިނުމަށާއި އެކަށީގެންވާ ސަބަބެއް ނެތް ކަމަށާއި އެކަން ސާބިތުނުވާ ކަމަށެވެ. މަގާމުން ވަކިކުރުމުގެ ސަބަބުން ލިބުނު ގެއްލުމުގެ ބަދަލު ހޯދަން ދައުވާ ކުރުމުގެ ހައްގު ލިބިިގެންވާ ކަމަށް ކަނޑައަޅައި ދިނުމަށް ވެސް މުއިއްޒު އެދިވަޑައިގަތެވެ". މިގޮތަށް ނިންމާފިއްޔާ މަޤާމަށް އައްޔަންކުރި އަދީބު ނެގި މުސާރަ އަނބުރާ ދޭން ޖެހޭނެބާ! އޭރު ތިކަންކުރި މެމްބަރުން........\nއަދީބު ކޯޓުގައި ބުނި ހަނދާންވޭ، ކޮންމެވެސް ކަންތައްތަކެއްކުރަން މަޖިލިސް މެންބަރުންނަށާއި ޕާޓީތަކުގެ ވެރީންނަށް ފައިސާ ދިނީމޭ!\n"ދައުލަތުން ބުނިގޮތުގައި ރައްޔިތުންގެ މަޖިލީހުގެ ތިން ބައިކުޅަ ދެ ބައިގެ އަޣުލަބިއްޔަތުން ނައިބު ރައީސަކު ވަކި ކުރާއިރު... އެ ހިސާބުން ނައިބު ރައީސް ނާގާބިިލުވީ ކަމަށް ކަނޑައެޅުނީ ކަމަށާއި.." މީހަކު ނާޤާބިލްވިކަމަކަށް ކަނޑައެއް ނޭޅޭނެ މަޖިލިހުގެ ހުރިހާ މެމްބަރުން ޖަމީލުއާއި ދެކޮޅަށް ވޯޓް ދިނަކަސް. އެއީ ނާޤާބިލްކަން ކަނޑައަޅާ ގޮތެއްނޫން.\nޖަމީލުމެން ބޯހުންނާނެ، ދައުލަތާ، ޔަމީނާ ދެފަރާތް އެކީ ފެލާލަނީ.\nކުފޫހަމަނުވާ މީހުން މަޤާމުންވަކިކުރާ ކޮންމެ ފަހަރަކު ރައްޔިތުންގެ ފައިސާއިން ގެއްލުމުގެ ބަދަލު ދޭކަށްނުޖެހޭ. އެހެންނަމަވެސް މަޖިލީހުގެ ނިންމުމެއް ސްޕްރީމް ކޯޓުން ނުބެލޭނެކަމަށް ބުނުމަކީ ޤާބޫލްކުރެވޭނެ ކަމެއްނޫން. އެމީހުން ހިތުހުރިހާގޮތަށް ޤާނޫނު ހަދާފަ ތަންފީޒުކޮށްފަ އަދި ހުކުމްވެސް އިއްވުން ޤާބޫލެއްނުކުރެވޭ.\nދިވެހިރާއްޖޭގެ ރައީސްކަން ޖަމީލަށް ލިބޭނީ ރައްޔިތުންގެ ރުހުން އެމަނިކުފާނަށް ލިބިގެން. ފެއްނަނީ އެމަނިކުފާނަށް ދެކެ ފޫހިވެފައި ތިބި ރައްޔިތެއް.


Mi Mahuge Mihaathanah Raajje Ai Fathuruveringe Adhadhu 60,000 Ah - Vaguthu\nމި މަހުގެ މިހާތަނަށް ރާއްޖެ އަށް 60،000 އަށްވުރެ ގިނަ ފަތުރުވެރިން އައި ކަމަށް ތަފާސް ހިސާބުތަކުން ދައްކައިފިއެވެ.\nޓޫރިޒަމް މިނިސްޓްރީން ނެރެފައިވާ ތަފާސް ހިސާބުތައް ދައްކާ ގޮތުން އިއްޔެއާ ހަމައަށް 60،581 ފަތުރުވެރިއަކު ރާއްޖެ އަށް ޒިޔާރަތް ކުރިއެވެ. އޭގެ ތެރެއިން އެންމެ ގިނަ އިން ފަތުރުވެރިން ޒިޔާރަތްކޮށްފައި ވަނީ މި މަހުގެ ތިން ވަނަ ދުވަހުއެވެ. އެ ދުވަހު އައީ 4،195 ފަތުރުވެރިންނެވެ.\nމި އަހަރުގެ މިހާތަނަށް އެންމެ ގިނަ ފަތުރުވެރިން އައިސްފައިވަނީ ރަޝިއާއިންނެވެ. އެގައުމުން 13،880 ފަތުރުވެރިން އައިސްފައިވާ އިރު، ދެވަނަ އަށް އެންމެ ގިނަ ފަތުރުވެރިން އައިސްފައިވަނީ އިންޑިއާއިންނެވެ. އެގައުމުން 10،623 ފަތުރުވެރިން އައިސްފައިވާއިރު، ތިން ވަނަ އަށް އެންމެ ގިނަ ފަތުރުވެރިން އައިސްފައިވަނީ ޔޫކްރޭނުންނެވެ. ޔޫކްރެއިނުން ރާއްޖެ އައީ 5،020 ފަތުރުވެރިންނެވެ.\nތަފާސް ހިސާބުތައް ދައްކާ ގޮތުން ރާއްޖޭގެ 15 އަތޮޅެއްގެ 47 ރަށެއްގައި 307 ގެސްޓްހައުސްއެއް ހުޅުވައިގެން ފަތުރުވެރިންނަށް ދަނީ ހިދުމަތް ދެމުންނެވެ. އަދި ރާއްޖޭގެ 142 ރިސޯޓަކާއި މެރީނާއެއް ހުޅުވައިގެން ހިދުމަތްދޭ އިރު، 11 ހޮޓަލަކާއި 134 ސަފާރީއެއް ދަނީ އޮޕަރޭޓް ކުރަމުންނެވެ.\nމިދިޔަ އަހަރު ނިމުނު އިރު، ރާއްޖެއަށް 555،399 ފަތުރުވެރިން އައިސްފައި ވެއެވެ. މީގެ ތެރެއިން 172،366 ފަތުރުވެރިން އައިސްފައި ވަނީ ނުރައްކާތެރި ކޮވިޑް-19 ވައިރަހާ ގުޅިގެން އަލުން ބޯޑަރު ހުޅުވާލި ފަހުންނެވެ.\nޖެނުއަރީ 22, 2021 18:19\nއަގުތައް ދަށްކުރީމަ އަދިވެސް ގިނަވާނެ އަންނަލެއް... އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް


ސީސީޓީވީ ކެމެރާތަކުގެ ރެކޯޑިންގެ ކެޕޭސިޓީ އިތުރުކުރުމަށް ބޭނުންވާ ސޭން ސްޓޯރޭޖް ގަތުން\nމި ސަރވިސްގައި ބޭނުންކުރަމުން އަންނަ ސީސީޓީވީ ކެމެރާތަކުގެ ރެކޯރޑިންގ ކެޕޭސިޓީ އިތުރުކުރުމަށް ބޭނުންވާ ސޭން ސްޓޯރޭޖް ސަޕްލައިކޮށްދޭނެ ފަރާތެއް ހޯދަން ބޭނުންވެއެވެ. ވީމާ މިއަށް ބިޑް ހުށަހެޅުމުގެ ދަޢުވަތު މި ކަމަށް ޝައުޤްވެރިވެލައްވާ އެންމެހައި ފަރާތްތަކަށް ހުޅުވާލަމެވެ.\n4. ބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ9ސެޕްޓެމްބަރ 2019 ވާ ހޯމަ ދުވަހުގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\nތާރީޚް: 10 ސެޕްޓެމްބަރ 2019_\n6. ބީލަން ހުޅުވުން އޮންނާނީ 15 ސެޕްޓެމްބަރ 2019 ވާ އާދީއްތަ ދުވަހުގެ 11:00 ގައި މި ސަރވިސްގެ އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\n9. ޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 10 ސެޕްޓެމްބަރ 2019 ވާ އަންގާރަ ދުވަހުގެ 10:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\nސުންގަޑި: 09 ސެޕްޓެންބަރު 2019 1600


Covid huttuvaanee aharen Campaign ge lava launch koffi - AO News\nކޮވިޑް ހުއްޓުވާނީ އަހަރެން ކެމްޕެއިންގެ ލަވަ ލޯންޗުކޮށްފި\nރާއްޖޭގެ މީޑިއާތައް ގުޅިގެން ހިންގާ “ކޮވިޑް ހުއްޓުވާނީ އަހަރެން” ގައުމީ ކެމްޕޭނުގެ ލަވަ މިއަދު ލޯންޗް ކޮށްފިއެވެ.\n11 ކަޑި ހިމެނޭ މި ލަވައިގައި ރާއްޖޭގެ ކޮވިޑްގެ ހާލަތާއި، އާއިލާތައް ތަހަންމަލް ކުރަމުންދާ ވޭނާއި ކެކުޅުން ގެނެސްދީފައި ވެއެވެ. އަދި ރާއްޖޭގެ އިގުތިސޯދަށް ދިމާވެފައިވާ ހީނަރުކަމާއި، ކޮވިޑްގެ މިހާލަތުގައި ސިއްހީ އެހީތެރިން ވަމުންދާ ގުރުބާނީއާއި އެކިއެކި އިދާރާތަކުން ކުރަމުންދާ މަސައްކަތްތަކާއި “ގައުމުގެ އިހުސާސް” ވަރަށް ފުރިހަމައަށް ގެނެސްދީފައި ވެއެވެ.\n“ކޮވިޑް ހުއްޓުވާނީ އަހަރެން” ގައުމީ ކެމްޕޭނުގެ މި ލަވަ ލޯންޗް ކޮށް ދެއްވީ، ޕީއެސްއެމްގެ މެނޭޖިން ޑިރެކްޓަރ އަލީ ޚާލިދެވެ.\nމުހައްމަދު އާމިރު އަހުމަދު (ފަރެސް އާމިރު) ހައްދަވާފައިވާ މި ލަވަ، ކިޔުއްވާފައި ވަނީ މުހައްމަދު އަބްދުލް ޣަނީ (ތޭރަވާ) އެވެ. ލަވައިގެ މިއުޒިކު ހައްދަވާފައި ވަނީ އިބްރާހިމް ޒައިދު އަލީ (ކުޑަ އިއްބެ) އެވެ.\nކޮވިޑް-19 އާ ގުޅޭ ގޮތުން އާންމުން ހޭލުންތެރިކޮށް އެ ބަލި ފެތުރުން ހުއްޓުވުމަށް ދިވެހި މީޑިއާތައް އިސް ނަގައިގެން ‘ކޮވިޑް ހުއްޓުވާނީ އަހަރެން’ ނަމުގައި ސެޕްޓެމްބަރު މަހުގެ ފުރަތަމަ ދުވަހު ފެށި ކެމްޕެއިން ލޯންޗް ކޮށް ދެއްވެވީ ރައީސުލް ޖުމުހޫރިއްޔާ އިބްރާޙިމް މުޙައްމަދު ޞާލިޙެވެ.\nނައިބު ރައީސް، “ކޯވިޑް ހުއްޓުވާނީ އަހަރެން” ކެމްޕޭންގައި ހަރަކާތްތެރިވާ މީޑިއާތަކުގެ މަންދޫބުންނާއި ބައްދަލުކުރައްވައިފި\n“ކޮވިޑް ހުއްޓުވާނީ އަހަރެން – ރައްޔިތުންގެ ކެމްޕެއިން”އާއި އެކު އަގުހުރި އެތައް އިނާމެއް


Raajje Sarahahdhun athulaigathee kandu feyrey boat thakeh kamah vidhaalhu vejje\nއިންޑިއާ ސްރީލަންކާ އަދި ރާއްޖެ ގުޅިގެން ކުރިއަށް ގެންދިޔަ ތަމްރީން ތަކެއްގެ ތެރެއިން: ފައިލް ފޮޓޯ\n14 ޖެނުއަރީ 20180ކޮމެންޓް\nރާއްޖޭ ސަރަހައްދުން އަތުލައިގަތީ ކަނޑުފޭރޭ ބޯޓްތަކެއް ކަމަށް ވިދާޅުވެއްޖެ\nމިދިޔަ ހުކުރު ދުވަހު ރާއްޖޭގެ އިޤްތިސާދީ ސަރަހަށްދުން އެމްއެންޑީއެފް ކޯސްޓްގާޑުން އަތުލައި ގަނެފައިވަނީ ކަނޑުފޭރޭ ބޯޓްތަކެއްކަމަށް ޑިފެންސް މިނިސްޓަރު ޢާދަމް ޝަރީފް އުމަރު ވިދާޅުވެއްޖެއެވެ.\nޑިފެންސް މިނިސްޓަރު މިހެން ވިދާޅުވީ 63 ވަނަ އަސާސީ ތަމްރީނު ކޯސް ދަސްވެނިވުމަށް ގިރިފުށީގައި ބޭއްވި ހާއްޞަ ރަސްމިއްޔާތުގައި ވާހަކަފުޅުދައްކަވަމުންނެވެ.\nވޭތުވެދިޔަ ހަފުތާގެ ތެރޭގައި ރާއްޖޭގެ އިޤްތިޞާދީ ކަނޑުގެ ސަރަހައްދުން ބޭރުގެ މަސް ބޯޓުތަކެއް ފެނިގެން ސިފައިންގެ ފުރިހަމަ ކޮންޓްރޯލްގެ ދަށަށް ގެނެސްފައިވާކަމަށާއި މި ބޯޓުތަކަކީ ދުނިޔޭގެ ޤައުމުތަކުގެ މެދުގައި ކަނޑުފޭރޭ މީހުންގެ ގޮތުގައި ހުނި ޖެހިފައިތިބި ބައެއްކަމަށް ޑިފެންސް މިނިސްޓަރު ވިދާޅުވިއެވެ.\nމީގެ އިތުރުން އެމީހުންނާއެކު މުޤާބަލާކުރުމުގައި ދިވެހި ސިފައިން ދައްކާފައިވަނީ ހުށިޔާރުކަމާ ޒިންމާދާރުކަމުގެ ފުރިހަމަ ރީތި މިސާލެއްކަމަށް ޑިފެންސް މިނިސްޓަރު ވިދާޅުވިއެވެ.\nމިދިޔަ ހުކުރު ދުވަހު ރާއްޖޭ އިޤްތިސާދީ ސަރަހައްދުން ފެނުނު ސޯމާލިއާ ދިދަ ނަގާފައިވާ ދެ ބޯޓް އަތުލައިގަނެފައިވަނީ އެމްއެންޑީއެފް ކޯސްޓްގާޑް ޝަހީދު އަލީންނެވެ. އެ ދެ ބޯޓް މިހާރުވަނީ މާލެ ގެނެސްފައެވެ.\n"ޗޮޓްޕަޓައްނާ 51" ނަމަކަށް ކިޔާ މަސްބޯޓެއް އދ. މާމިގިލީ ހުޅަނގު ދެކުނުން9ނޯޓިކަލް މޭލު ބޭރުން އަތުލި އިރު މިބޯޓްގައި ސޯމާލިއާގެ ދިދައެއް ނަގާފައި ހުރި އިރު ތައިލެންޑުގެ 12 ފަޅުވެރިން މި ބޯޓްގައި ތިއްބެއެވެ. އަދި މި ބޯޓުގައި 250 ޓަނު މަސް ހުރިކަމަށް އެމްއެންޑީއެފުން ބުނެއެވެ.\n"ޗޮޓްޕަޓައްނާ 55" ނަމަކަށް ކިޔާ މަސްބޯޓް ތައިލެންޑުގެ 10 ފަޅުވެރިންނާއި އެކު އަތުލައިގަތީ ރާއްޖޭގެ ޚާއްޞަ އިޤްތިޞާދީ ސަރަޙައްދުން ތ ހިރިލަންދޫގެ ހުޅަނގުން 76.5 ނޯޓިކަލް މޭލު ބޭރުންނެވެ. އެ ބޯޓުގައި 200 ޓަނު މަސް ހުރި ކަމަށް އެމްއެންޑީއެފުން ބުނެއެވެ.\nއީދު ބަންދާ ދިމާކޮށް ބޯޓުފަހަރުތައް ބަލައި ފާސްކުރަން ފަށައިފި\nބިޔާދޫ ރިސޯޓް ކައިރިއަށް ދޯންޏެއް އަޑިއަށް ހިނގައްޖެ\nހުޅުލޭ ނެރަށް ފެރީއެއް އަރާ އަޑިއަށް ހިނގައްޖެ\nއުނގޫފާރު ނެރުމައްޗަށް އެރި ކޮޅުވެއްޓި ފުންކޮށްފި


ރަންނަމާރި… ޖިންސީ އެދުމުން ފޯވެފައިވާ ކަނޑުފުރޭތަ! — Ihavandhoo.com\nރަންނަމާރި… ޖިންސީ އެދުމުން ފޯވެފައިވާ ކަނޑުފުރޭތަ!\n10 ޑިސެމްބަރު 20130މުހައްމަދު އިމްރާން\nތާރީޚީ ފަތްފުއްތަކުން ފެންނަ ގޮތުގައި ރާއްޖެ އިސްލާމް ވެފައިވަނީ މީލާދީ ސަނަދުން 1153 ވަނަ އަހަރުއެވެ. އަދި ރާއްޖެ އިސްލާމްވި ދުވަހުގެ ގޮތުގައި ފާހަގަ ކުރަމުން އަންނަނީ، ހިޖުރީގޮތުން ރަބީޢުލް އާޚިރުމަހުގެ ދެވަނަ ދުވަހެވެ. މިއަދަކީ، އެދުވަހެވެ. ރާއްޖެ އިސްލާމްވި ދުވަހުގެ ގޮތުގައި ފާހަގަކުރާ ދުވަހެވެ.\nރާއްޖެ އިސްލާމްވި ގޮތުގެ ވާހަކައަކީ، ކުޑަކުދިން ނިންދަވާއިރު ކިޔާއުޅުނު މަޝްޙޫރު ވާހަކަ އެކެވެ. އަދި ހަމަ އެހެންމެ ރާއްޖޭގެ ތަޢުލީމީ މަންހަޖުގައި ދިވެހި ފޮތްތަކުގައި ލިޔެއުޅުނު މަޝްޙޫރު ވާހަކައެކެވެ. ތާރީޚީ ފޮތްތަކުގައި ލިޔެއުޅުނު މަޝްޙޫރު ވާހަކައެއްވެސް މެއެވެ.\nމިބުނާ ރަންނަމާރީގެ ވާހަކަ ނާހާ ދިވެއްސެއް މިއުޑުދަށުގައި ހުރުމަކީ ނާދިރު ކަމެކެވެ. އަދި މިރަންނަމާރީގެ ވާހަކަ ނީވޭ ނުވަތަ ނުކިޔާ ދިވެއްސެއް މިދިވެހި ފަސްގަނޑު ދަށުގައިވެސް މަދުވާނެކަން ޔަޤީނެވެ. ނަމަވެސް އުފެދޭ ސުވާލަކީ، މިއީ ހަމަ ހަޤީޤީ ވާހަކައަކީ ހެއްޔެވެ؟\nމިވާހަކާގައި، އުޅެނީ ކަނޑުން އަރާ ރަންނަމާރިއެކެވެ. އެއީ، ޖިންސީ އެދުމުން ފޯވެފައިވާ ކަނޑުފުރޭތައެކެވެ. މިބުނާ ފުރޭތަ ކަނޑުންއަރާ އިއްފަތްތެރި އަންހެން ކުއްޖާގެ އިއްފަތްތެރިކަން ގެއްލުވާލާ، އެކުއްޖާ މަރާލައެވެ. މިފުރޭތައަށް ކަމުދާ ކަމުގައިވަނީވެސް އިއްފަތްތެރި ބިކުރުވެރި އަންހެން ކުދިންނެވެ. ބިކުރުވެރި ނޫން އަންހެން ކުއްޖަކު ގެންދިޔައީމާ ވާނޭ ގޮތެއްވެސް ނޭނގެއެވެ.\nފާހަގަކޮށްލަން ޖެހޭ ކަމަކީ، ކަނޑުން އަރާ މިރަންނަމާރީގެ ބޭނުމަކީ، އޭގެ ޖިންސީ ޣަޒީރާ ފުއްދުން ކަމެވެ. މިކަމެއް ކޮށްފައި މިފުރޭތަ އިންސާނާގެ މަސްގަނޑު ކާނުލާ ބާއްވާދޭ ކަމީވެސް، އަޖާއިބެކެވެ. އަޅެ ނޫންހެއްޔެވެ؟ ފުރޭތާގެ ޙަޤީޤަތް މާބޮޑަށް ނޭންގުނަސް އަހަރެން އަޑުއަހަނީ، ކަނޑުން އަރާ އެފަދަ އެއްޗެއްސަކީ، މީހުން ރޮލާކާ އެއްޗެހި ކަމެވެ. ކޮންމެއަކަސް…..\nދުވަސްވަރަކީ، ރާއްޖެ އިސްލާމް ވުމުގެ އެތައް އަހަރެއް ކުރިއެވެ. ރާއްޖޭ ހިނގަމުން ދިޔައީ ރަސްކަމެކެވެ. ރަސްގެފާނުންގެ އަމުރަކީ، ކަލާނގެ އަމުރުކަމުގައި ހީކުރެވެމުން ދިޔައެވެ. ރާއްޖޭގައި އަޅުކަން ކުރަމުން ދިޔައީ، ބުދަށެވެ. އޭރުގައި ރާއްޖޭގެ މީހުންގެ ދީނަކީ، ބުދު ދީނެވެ.\nދުވަސްތައް ފާއިތުވަމުން ގޮސް ރާއްޖޭގެ ތަޙްތައް އެހެން މީހަކު އިސްކުރެވިއްޖެއެވެ. މިމީހަކީ، ޖިންސީ ގޮތުން މާކުރީގައި އުޅޭ މީހަކީ ކަމަށް ހީކުރަމެވެ. ކޮންމެއަކަސް މިރަސްގެފާނުން އެއްރެއްގައި މާލޭގެ ބުދު ކޯލަށް ދިއައިރުގާ ރީތި ރީތި އަންހެން ކުއްޖަކު އެބުދުކޯލުގައި އަޅުކަންކުރަން ހުއްޓެވެ. މިކުއްޖަކު މިހެން ހުއްޓާ ރަސްގެފާނުންގެ ހިތް ގޯސްވާން ފަށައިފިއެވެ.\nޝައިޠާނާގެ ވަސްވާސްތަކުގެ މަޅީގައި ޖެހި އެއްކަލަ ރަސްގެފާނުން އެކުއްޖާގެ ލޭބޯލައިފިއެވެ. އަދި އެކުއްޖާ އެވާހަކަ ބުނެފިނަމަ ގަތުލުކުރާނޭ ކަމަށް ބިރު ދެއްކިއެވެ. އެންމެފަހުން އެކުއްޖާ ނުބުނާން އެއްބަސްވީމާވެސް، ހިތްޕުޅާ ހަމަނުވެގެން އެކުއްޖާގެ ކަރުގާ ހިފާ މަރާލީއެވެ.\nކޮންމެއަކަސް ހެނދުނު އިރުއެރީ މާލެތެރެއަށް މިކުއްޖާ މަރުވެފައި އޮތް ވާހަކަ ފަތުރަމުންނެވެ. ރަސްގެފާނާ ހަމައަށްވެސް އެވާހަކަ ހިނގައްޖެއެވެ. ރަސްގެފާނަކީ، ބުދުތަކުގެ ވަހީލިބޭ މީހާއެވެ. ކަންވީގޮތް ބެލުމަށް ރަސްގެފާނުން އެތަނަށް ހިނގައްޖެއެވެ. ރަސްގެފާނުން ބުދުތަކުގެ ވަހީގެ އަލީގައި އެކުއްޖާ މަރާލީ ކަނޑުން އެރި ނުލަފާ ފުރޭތައެއްކަމުގައި ބުނެފިއެވެ. އަދި މާލޭގެ އެންމެން ކާރީގައި މިވާހަކަ ބުނުމުން އެމީހުން ސުވާލުކުރީ ދެންވެސް އެފުރޭތަ އަރާފާނެތޯއެވެ؟ ރަސްގެފާނަށް ރަނގަޅު ފުރުޞަތެއް ލިބުނެވެ. އަވަސް އަވަހަށް ބުންޏެވެ. ކޮންމެ މަހަކުވެސް އެރޭގައި އޭތި އަރާނެއެވެ. މިތަނުގައި ކުއްޖެއް ނެތްނަމަ ރަށުތެރެއަށް އަރާ މުޅިރަށް ތަޅާލާނެއެވެ. އެހެންކަމުން ރީތިކޮށް ނަލަހައްދާ ކޮންމެ ހަނދުމަހެއްގެ މިރޭގައި އެކުއްޖަކު މިތަނަށް ގެންނާށެވެ. ނޫނީ ރައްޔިތުންނަށް ސަލާމަތެއް ނެތެވެ. (ނޯޓް: ބުދުތަކަކީ ބާޠިލް އެއްޗެކެވެ. އެއްވެސް ހާލެއްގައި ވަހީއެއް ލިބޭ އެއްޗެއް ނޫނެވެ. މީހުންގެ އަމިއްލަ އަތުން ކޮށާ މަށާ ތައްޔާރުކުރާ ބާޠިލް އެއްޗެހިތަކެކެވެ. މީހުންގެ ވިސްނުމުގެ ޤާފިލްކަމުން އެވަރުވެސް ޤަބޫލުނުކުރަނީއެވެ.)\nކޮންމެއަކަސް ކޮންމެ ހަނދުމަހެއްގެ އެރެއަށް ކުއްޖަކު ތައްޔާރުކޮށް މިބުދުކޯލަށް ގެންދެއެވެ. ރަސްގެފާނުން އެންމެން ނިދާ ހިމޭންވާހާ ކޮށްފައި އެތަނަށް ދެއެވެ. އަދި އެކުއްޖެއްގެ އިއްފަތްތެރިކަން ނަގާލާ މަރާލައެވެ. ކަންތައްތައް މިހެން ގޮސް ރަސްގެފާނުން މުސްކުޅިވެ ވަރުދެރަވެ ބަލިހާލު ބޮޑުވީމާ، ދެން މިމައްސޫލިއްޔަތު ހަވާލުކުރީ ރަސްގެފާނުންގެ ދަރިފުޅާއެވެ. މިއީވެސް މިފަދަ ވަހުޝީ ފިރިހެނެކެވެ. ބައްޕަގެ ކަންތައްތައް ފަޅާ އަރާފާނެތީ މިމައްސޫލިއްޔަތު އެއްވެސް ފުށޫ އެރުމެއްނެތި އޭނާގެ ދަރިފުޅު ކުރިއަށް ގެންދިއައެވެ. އަދި މިކަލޭގެ ރަސްކަމާ މަތިކުރުވިއެވެ.\nދުވަސްތައް ފާއިތުވަމުންގޮސް ރާއްޖެއަށް އަބުލް ބަރަކާތުލް ބަރުބަރީ ކިޔާ އަރައްބަކު އައެވެ. މީނާ ހުންނަ ގޭގެ ކުއްޖަކު ނަލަހައްދާ އެބުދުކޯލަށް ގެންދަން ޤުރުއަތުން ލައްވާލައިފިއެވެ. މިއަންހެން ކުއްޖާގެ ބަދަލުގައި ދިޔައީ މިބުނާ ޢަރަބި މުސާފިރު ބަރުބަރީއެވެ.\nއޭނާ އެތަނަށްގޮސް ވުޟޫކުރައްވާ ކީރިތިވި ޤުރުއާނުގެ މޫރިތިވި އާޔަތްތައް ކިޔަވާން އިންނެވިއެވެ. މިހެން އިންދާ މިތަނަށް ރަސްގެފާނުން އައިސްފިއެވެ. މީނާ ފުރަތަމަ ހީކުރީ މީރީތި ނަލަ އަންހެން ކުއްޖެއް ކަމުގައެވެ. ނަމަވެސް ކަންތައްތައް ދިމާވީ ހީކުރިގޮތަކަށް ނޫނެވެ. މިރަސްގެފާނަށް މިބަރުބަރީގެ އަތްދަށުން ސަލާމަތެއް ނުވެވުނެވެ. އަދި އެންމެ ފަހުން ރަސްގެފާނަށް، ޝަރުތުކުރީ އިސްލާމްދީން ޤަބޫލުކުރުމަށެވެ. ރަސްގެފާނުންގެ ކަންތައްތައް ފަޅާއަރާފާނެ ކަމަށްޓަކައި ކުއްލިއަކަށް އިސްލާމް ނުވެ ރަންނަމާރީގެ ކިބައިން ރާއްޖެ ސަލާމަތް ވީކަމަށް ބަލައި ޖެހިގެން އަންނަ މަހުގައި އިސްލާމްވުމަށް އެއްބަސްވިއެވެ.\nހެނދުނުގައި އެންމެން އާއިރު، ބަރުބަރީ ޤުރުއާން ކިޔަވަން އިންނެވިއެވެ. އަދި ރަސްގެފާނުންގެ އަރިހަށް ގެންދެވުނެވެ. އެއްބަސްވެ ޝަރުތުވެފައިވާ ގޮތަށް ޤުރުއާން އަޑުއިވިފައި ރަންނަމާރި ކަނޑަށް ގެނބުނީކަމަށް ބުނެ އިސްލާމްވުމަށް ރަސްގެފާނަށް ހުށައެޅިއެވެ. އަދި ރޭވިފައިވާ ގޮތަށް ރަސްގެފާނުން އެއްބަސްވީ ޖެހިގެން އަންނަ ހަނދުމަހުގައި ރަންނަމާރި ނާރާފި ނަމަ އިސްލާމްދީން ޤަބޫލުކުރުމަށެވެ. މިގޮތަށް މާލޭގެ އެންމެން އެއްބަސް ވިއެވެ. އަދި ޖެހިގެން އާ މަހުގައި އިސްލާމްދީން ޤަބޫލުކޮށް މަޑުމަޑުން ރާއްޖެތެރެއަށް އިސްލާމްދީން ފެތުރެމުން ދިޔައެވެ.\nމިބަޔާންކުރިގޮތަށް މިކަން ނުހިނގާވެސް އޮވެދާނެއެވެ. ނަމަވެސް މިއީވެސް ކަންވެދާނެ ގޮތެކެވެ. މޮޅަށް ދެނެވޮޑިގެން ވާނީ ﷲ އެވެ.


BREAKING NEWS: Raees Nasheed Ah Badhu Dua Kurehvuneethee Shaheem Maafah Edhivadaigenfi - Vaguthu\nރައީސް ނަޝީދަށް ބަދު ދުޢާ ކުރެއްވުނީތީ ޝަހީމް މަޢާފަށް އެދިވަޑައިގެންފި\nކުރީގެ ރައީސް މުހައްމަދު ނަޝީދަށް ބަދު ދުޢާ ކުރެއްވުނީތީ ޑރ. މުޙައްމަދު ޝަހީމް އަލީ ސައީދު މަޢާފަށް އެދިވަޑައިގެންފިއެވެ.\nޕީޕީއެމްގެ ރަނިންގ މޭޓެއްގެ ގޮތުގައި ކަނޑައަޅުއްވާފައި ހުންނެވި ޑރ. ޝަހީމް، "ރާއްޖެ ޓީވީ" ގެ ފަލަސުރުޚީ ޕްރޮގުރާމުގައި ވާހަކަ ދައްކަވަމުން ވިދާޅުވީ އެކަމުގެ ސަބަބުން އެއްވެސް ރައްޔިތެއްގެ ހިތަށް ދަތިވެފައިވާނަމަ އެކަމަށް މަޢާފަށް އެދިވަޑައިގަންނަވާކަމަށެވެ.\n"އާދެ، އެބޭފުޅުންގެ ހިތްޕުޅަށް ދަތިވެފައިވާކަމެއް ކަމަށް އެކަންވަނީނަމަ، އަޅުގަނޑު އެބޭފުޅުންގެ އަރިހުން ނިހާޔަތަށް މަޢާފަށް އެދެން." ޝަހީމް ވިދާޅުވިއެވެ.\nމީގެއިތުރުންވެސް، ޑރ. ޝަހީމް ވިދާޅުވެފައިވަނީ ކުރީގެ ރައީސް މުޙައްމަދު ނަޝީދަށް ބަދުދުޢާ ކުރެވިފައިވާތީ، އެކަމާ ރައީސް ނަޝީދުގެ ކިބައިން މަޢާފަށް އެދި، ދެ ފަރާތުންވެސް ހިތް ހަލާސް ކޮށްފައިވާކަމަށެވެ. އަދި މިކަންތައްތައް، މީގެ އެތައް އަހަރެއް ކުރިން ނިމިފައިވާކަމަށްވެސް، އޭނާ ވިދާޅުވިއެވެ.\n"2012 ވަނަ އަހަރު އަޅުގަނޑު ވަޒީރުކަމުގައި ހުއްޓާ ރައީސް މުޙައްމަދު ނަޝީދު، ކޮންމެވެސް ކަމެއްގައި އެމަނިކުފާނު ދުބާއީގައި ހުންނަވާފައި އަޅުގަނޑަށް ގުޅުއްވީ. އޭރު އަދި އެމަނިކުފާނުގެ މައްޗަށް ޙުކުމެއް ނާދޭ، ޝަރީއަތް ކުރުމުގެ ކުރިން އެއީ. އެންމެ ފުރަތަމަ ކޯލް އެއީ އެތައް ދުވަހެއް ފަހުން ކަމަކާ ގުޅިގެން އަޅުގަނޑުގެ އޮފީހުން ނޫނީ އަޅުގަނޑާ ގުޅިގެން ނިންމަން ޖެހޭ ކަމެއްގައި އަޅުގަނޑާ ގުޅުއްވީ. އަޅުގަނޑުވާނެ އެކަމާ ގުޅޭގޮތުން ވާހަކަ ދައްކާފައި އެމަނިކުފާނާ. އެކަމުގައި އަޅުގަނޑުގެ ފަރާތުންވެސް ހިތް ސާފު ކުރެވިފައި ވަނީ އަދި އެމަނިކުފާނުގެ ފަރާތުންވެސް ހިތް ސާފު ކުރެއްވިކަމަށް އޭރު ވިދާޅުވީ." ޑރ. ޝަހީމް މިރޭ ވިދާޅުވިއެވެ.\nރާއްޖެ ޓީވީގައި ވާހަކަ ދައްކަވަމުން ޑރ. ޝަހީމް އިތުރަށް ވިދާޅުވެފައިވަނީ އޭރު އެގޮތަށް ކަންތައް ވެފައިވަނީ ކުރިމަތިވިވި އާތިފީ ހާލަތްތަކެއްގެ ސަބަބުންކަމަށެވެ. އެގޮތުން، އޭރު އޭނާއާއި އޭނާގެ އާއިލާއަށްވެސް ކަންތައްތައްތަކެއް ކުރިމަތިކުރުވި ކަމަށާއި އޭރު މަގުމަތިންވެސް މީހުން ދިމާކޮށް ހެދިކަމަށެވެ.\nއިސްލާމިކް ޔުނިވަރސިޓީގެ ޗާންސެލަރުކަމުގެ މަޤާމުވެސް އަދާކުރައްވާ ޑރ. ޝަހީމް އިތުރަށް ވިދާޅުވެފައިވަނީ މާޒީގެ ތެރެއަށް އަލުން ގޮސް، އެކަންތައްތަކުގެ މަތިން އަލުން ހަނދާންކޮށް، ނަފުރަތު އުފެދިދާނެ ކަންކަން ކުރަން ބޭނުން ނުވާކަމުގައެވެ.\nމީގެއިތުރުންވެސް، މިރޭގެ ޕްރޮގުރާމުގައި އިތުރަށް ވާހަކަ ދައްކަވަމުން ޑރ. ޝަހީމް ވިދާޅުވެފައިވަނީ އޭނާއަކީ ހުރިހާ ބޭފުޅުންނާއެކުވެސް ގުޅިގެން މަސައްކަތް ކުރެއްވޭނެ ބޭފުޅެއްކަމަށެވެ. އަދި، އޭނާ ހުންނަވާނީ ރައީސުލްޖުމްހޫރިއްޔާގެ ނައިބުގެ ޙައިޞިއްޔަތުން، ހަވާލުކުރައްވަން ޖެހޭ މަސްއޫލިއްޔަތުތައް އަދާކުރައްވަން ކަމަށާއި އަދި އެކަންކަމުގެ ބޭރުން ކަންތައްތައް ނުކުރައްވާނެކަމަށްވެސް އޭނާ މިރޭ ވިދާޅުވިއެވެ.\nރާއްޖެ ޓީވީގައި މިރޭ ވާހަކަ ދައްކަވަމުން، ޑރ، ޝަހީމް ވަނީ އެމްޑީޕީގެ ތިން އަހަރުގެ ވެރިކަމުގައި ކޮށްފައިވާ ބައެއް ކަންކަމަށް، އަނެއްކާވެސް ފާޑު ވިދާޅުވެފައެވެ. އެގޮތުން، ރާއްޖޭގެ ރަށްތަކުގައި ބަނގުރާ އާއްމުކުރައްވަން މަސައްކަތް ކުރެއްވިކަމަށާއި އަދި ފާޅުގައި، އިޒްރާއިލާއެކު ގުޅުން ބަދަހިކުރަންވެސް މަސައްކަތް ކުރެއްވިކަމަށް ރައީސް ނަޝީދު ވިދާޅުވިއެވެ.\nޖުލައި 12, 2018 22:16\nބަދު ދުއާ ކުރުމަކީ އޮންނަންވާކަމެއްނޫން އެކަމަކު އިސްލާމްދީނުގެ އަދުއްވެއް ކަމުގައިވާ ގުރްއާނަށް ހަޖޫޖަހާ ރަސޫލާ އަށް ފުރައްސާރަ ކުރާ މީހެއްގެ ކިބައިން ދިވެހި ގައުމާ ވަޒަން ހިމާޔަތް ކޮށް ދެއްވުން އެދި މާތްﷲ ގެ ހަޒްރަތުގާ ދުއާ ދެންނެވުމަކީ ކުރެވޭނެކަމެއް.\nޖުލައި 12, 2018 23:48\nދީންދެކެލޯބިނުވާ ލީޑަރެއްގެފަހަތުން ދުވާނީވެސް އެފަދަމީހުން ވީމާ އެކަމުން ސަލާމަތްވުމައް ދެންނެވުމަކީ މައްސަލައެއްކަމަކައް ނުދެކެން\nޖުލައި 13, 2018 10:48\nމިހާރު ތި ދުވަނީ ދީންދެކެ އެންމެ ލޯބިވާ މީހާގެ ފާހަތުންނެއްނު\nޖުލައި 12, 2018 22:23\nމަގޭ ހިތެއް ސާފެއްނޫން.. ދުވަހަކުވެސް ޝަހީމް މާފެއްނުކުރާނަން..\nޖުލައި 12, 2018 22:56\nޖުލައި 12, 2018 23:41\nތިކަމުން ޝަހީމަށް ލިބޭނެ.ގެއްލުމެއްނެތް. ގޯސްކަމެއް ކުރެވުނީމަ އެކަމާ ދެރަވެ މައާފަށްއެދެން ޖެހޭނީ. މައާފު ނުދޭމީހާއަށް ލިބޭނެ އެއްޗެއްނޯންނާނެ\nޖުލައި 12, 2018 22:27\nޢިސްލާމް ދީނައް ހަޖޫޖަހާ މީހަކައް އަހަރުން ދުވަހަކުވެސް ހެވެއް ނޭދޭނަން.\nޖުލައި 13, 2018 07:26\nކަލޭ އިސްލާމް ދީނަށް ހަޖޫ ނުޖަހާ. ވީ އިރު ކަލޭ ހަޖޫ ޖަހަނީ ކޮން ދީނަކަށް؟\nޖުލައި 12, 2018 22:42\nޢިސްލާމް ދީނަށްވުރެން ދައުލަތުގެ މަސްލަހަތު އިސްކުރާ ނައިބުރައީސެއް ބޭނުނެއްނޫން.\nޖުލައި 12, 2018 22:47\nއައްނި ހީއެއްނުވޭ ތި ދުޢާ އަކާ އެހާވަރުން އުޅޭނެ ހެން. ޝަހީމް ގެ އަނގައަކީ އެހާ ވަރުގެ ބާރުގަދަ އަނގަ އެއްކަަމަ ހީކުރުމަކީ އަޅެ ބޯ ހަމަޖެހޭ ކަމެއްބާ. ވަގުތަކަށް ނުކެރޭނެ މި ކޮމެންޓް ޖަހާކަށް އާއްމު ކޮށް މި އުޅޭ ނޫސްތަށް އެމީހުންގެ އެޖެންޑާ އަށް ނެގެޓިވް އަސަރެއް ކޮށްފާނެ ކޮމެންޓު ނުޖަހާނެ. މީވެސް ނޫސްވެރިކަން ތަ\nޖުލައި 12, 2018 23:00\nރައީސް ނަޝީދަށް ހަލާކުހުރި\nޖުލައި 12, 2018 23:08\nއައްނި ޔަކައް މައާފު ކުރުމެއްނެއް\nގއ މާމެންދޫ/ ޒަކަރިއްޔާބޭ\nޖުލައި 12, 2018 23:35\nތަ/ރަނިންގް މެއިޓް ކަން ކޭވައިގެން ތިކަމާ ހޮވީ ނަމަ އަދު ބޭޒާރުނުވީ ކުނު!\nޖުލައި 12, 2018 23:52\nނަޝީދުއާ އަބޫޖަހުލުއާ ހުރި ތަފާތަކީ ކޮބާތޯ ކޮންމެސް ޝޭހަކު ބުނެދީބަލަ! އިސްލާމް ދީނަށް ހަޖޫ ޖަހާ، ދީނީ އިލްމުވެރިންނަށް މަލާމާތްކޮށް ހަދާ މީހަކަށް މިސްލިމެކޭ ކިޔޭނެތޯ؟\nޖުލައި 13, 2018 00:28\nބަލަ ޝަހީމު ނުކުރާނެ މީހަށް ބަދު ދުޢާ! ނުވެސް އެނގޭނެ އެކަހަލަ ކަމެއް ކުރަންވެސް ! ﷲ ފޮނުވި އަޅަކީ އޭނަ އެކަނި ކަހަލަ........\nޖުލައި 13, 2018 00:53\nސޮރީ ދުވަހަކު ވެސް މާފު ކުރެވެން ނެތް\nޖުލައި 13, 2018 00:59\nނުޖެހޭނެ މާފު ކުރާކައް އެއީ އިސްލާމް ދީނައް ފުރއްސާރަ ކުރި ދެބޯ ގެރިއެއް\nޖުލައި 13, 2018 01:18\nޝަހީމްއަށް އުފާފާގަތިދުވަސްތަކެއްދެއްވާށި. ޚިތަންމެމަތީމަގާމެއްގަ ހުރިމީހަކުވިޔަސް އެމީހާކުށައްއިއުތިރާފުވާ މީހަކީތެދުވެރިސޯލިހް އަމަލްކުރާނެމީހެއް. ހައްގުބަސްސްބުނުންފިޔަވާއިތުރުވޙަކަތައް ދައްކާނެކަމެއްނެތް. ނޭދެވޭސުވާލުތަކާ ކުރިމަތިކުރުވާނެ. ކޮންމެސުވާލަކީ އެސުވާލަކައް އަނގައިންދުލުންޖަވާބުނުދީ އަމަލުންވެސްޖާވާބުދެވޭނެސުވާލު.ކުރިމަތީސުވާލުކުރާނަމަ ޖަވާބުނުދީ ފަސްއެބުރިދިއުމަކީވެސްޖަވާބެއް.ހިސާބައްތުރެބޭކާރުއަނގަތަޅާތަޅާ މީހުންނައްޖަވާބުނުދިނުމުންވެސް.ޖަވާބުލިބޭނެ.\nޖުލައި 13, 2018 06:06\nޖުލައި 13, 2018 06:27\nތިޢީ ދީނީ އިލްމުވެރިންގެ ހާލަކީ.. ހަލާކު ހުރި. އެއްވެސްވޯޓެއް ނުލިބޭނެ.\nޖުލައި 13, 2018 07:23\nކަލޭ ކުރާ ބަދު ދުއާ ޖެހޭނަމަ މިހާރު އަންނި ހުންނާނެތަ ސަލާމަތުން؟\nޖުލައި 14, 2018 06:12\nbadhu dhiua jehifa huri than nufene dho?gaumun ves beyru kollafa ehery\nޖުލައި 13, 2018 07:34\nސަހީމަޢް ހަލާކު ހުރި\nޖުލައި 13, 2018 09:18\nތިޔައީ ޝޭހެއްނޫން ޝޭކެއް ތީނާ ނައިބުރައީސްކަން ކުރާނެގޮތް ރާއްޖެ ޓީވީން ކުރިމަތި ކުރުވި ސުވާލަށް ދިންޖަވާބުތަކުން އެނގިއްޖެ! އެއްވެސް ނުބައިކަމެއް ނުފެންނަމީހަކަށް ވެގެން ހުންނާނީ ތީ ނުބައި ނުލަފާމީހެއް މާތްﷲ ތިޔަފަދަ ބައިގަނޑަކަށް ވެރިކަން ނުދެއްވާށި!\nޖުލައި 13, 2018 11:56\nގަނޖާ ނަސީދުއް ހަލާކު ހުރި ތީ މިގައުމައް ޖެހިފަހުރި ވަބާއެއް .\nޖުލައި 13, 2018 13:32\nޖުލައި 13, 2018 15:39\nމިހާރު ތި ދުވަނީ އެންމެ ދީން ވެރި މީހުންގެ ފަހަތުން. ރާއްޖޭގެ ރައްޔިތުންނަށް ހަދީޔާއަށް ފޮނުވާތަކެތިވެސް ވާނުވާ ނޭނގޭ. ޒަކާތު ފަންޑުން ޚަރަދުކުރަން ވީ ގޮތްވެސް އަންގަނީ ހައިސިއްޔަތު ނެތް އޮފީހަކުން. ޑްރަގްމީހުންގެ ދަރަނިވެސް ދަނީ އެއިން ކަނޑަމަުން. މިވަރަށް ދެން ބަޔަކު ދީނީ ވާނީ


ދިވެހިރާއްޖޭގެ ޤައުމީ ޔުނިވަރސިޓީ ބައެއް ފެކަލްޓީ/ ސެންޓަރުތަކުގެ ޢާންމު މަރާމާތު 01 އަހަރު ދުވަހުގެ މުއްދަތަށް ކޮންޓްރެކްޓް އުސޫލުން ކޮށްދޭނެ ފަރާތެއް ހޯދުމަށް ކުރި އިޢުލާނަށް MNU-CA-FM/2014/762ފ(24 ޑިސެންބަރު 2014) ދެފަރާތުން އިޖާބަދީފައިވާތީ، އެއިޢުލާން ބާޠިލުކޮށް، އަލުން އިޢުލާން ކުރަމެވެ.\nވީމާ، މިކަމަށް އެދޭ ފަރާތްތަކުން 12 ޖަނަވަރީ 2015 ވާ ހޯމަ ދުވަހުގެ 11:30 އަށް ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް ހާޒިރުވެ މަޢުލޫމާތު ސާފުކުރުން އެދެމެވެ. އަދި ދަންނަވަމެވެ. މަޢުލޫމާތުކަރުދާސް، ކަނޑައެޅިފައިވާ ގަޑީގެ އިތުރުން އަންދާސީހިސާބު ބަލައިގަންނަ ދުވަހުގެ ކުރީދުވަހުގެ 15:00 ވަންދެން ދޫކުރެވޭނެއެވެ. ނަމަވެސް، އަންދާސީހިސާބު ބަލައިގަންނާނީ އިޢުލާނުގައި ކަނޑައެޅިފައިވާ ގަޑީގައި އެކަންޏެވެ. އަންދާސީހިސާބު ބަލައިގަތުން އޮންނާނީ 14 ޖަނަވަރީ 2015 ވާ ބުދަ ދުވަހުގެ 11:30 ގައި ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒުގައެވެ.\n15 ރަބީޢުލްއައްވަލް 1436\n06 ޖަނަވަރީ 2015\nސުންގަޑި: 12 ޖަނަވަރީ 2015 1130


Liverpool Fan Club In Membership Package Tha’aaraf Koh, Dhookuran Fashaifi - Vaguthu\nލިވަޕޫލް ފޭން ކްލަބުގެ މެމްބަޝިޕް ޕެކޭޖް ތަޢާރަފްކޮށް، ދޫކުރަން ފަށައިފި\nރާއްޖޭގައި ރަސްމީކޮށް ރަޖިސްޓަރ ކޮށް ހިންގަން ފެށި އޮފިޝަލް ލިވަޕޫލް ސަޕޯޓާސް ކްލަބް އޮފް މޯލްޑިވްސް (އޯއެލްއެސްސީ މޯލްޑިވްސް) އިން 2020 ވަނަ އަހަރަށް ކްލަބުގެ ސަޕޯޓަރުންގެ މެމްބަޝިޕް ޕެކޭޖް ތައާރަފްކޮށް ހަވާލުކުރަން ފަށައިފި އެވެ.\nއޮފިޝަލް ލިވަޕޫލް ސަޕޯޓާސް ކްލަބު އޮފް މޯލްޑިވްސް އަކީ އިނގިރޭސިވިލާތުގެ މަޝްހޫރު ފުޓްބޯޅަ ކްލަބު ލިވަޕޫލްގައި ވެސް ރަސްމީކޮށް ރަޖިސްޓްރީ ކޮށްގެން ހިންގާ އަދި ރާއްޖޭގެ ސްޕޯޓްސް މިނިސްޓްރީ ގައި ވެސް ރަޖިސްޓްރީ ވެގެން ހިންގާ ކްލަބް ޖަމިއްޔާއެކެވެ.\nލިވަޕޫލް ސަޕޯޓާސް ކްލަބުން މައުލޫމާތުދޭ ގޮތުގައި މިހާރު ވެސް 300 އަށް ވުރެ ގިނަ މެމްބަރުން އެ ކްލަބުގައި ރަޖިސްޓްރީ ވެފައިވެއެވެ. އަދި އޮފިޝަލް ލޯކަލް މެމްބަޝިޕްކަން ތައާރަފްކުރި ހިސާބުން އެކަމަށް ސަޕޯޓަރުންގެ ފަރާތުން ބޮޑު ތަރުހީބެއް ލިބިފައިވާ ކަމަށާއި ގިނަ އަދަދެއްގެ މެންބަރުން މިހާރު ވެސް މެންބަޝިޕް ކާޑު ނަގާފާއިވާ ކަމަށް އޯއެލްއެސްސީ އިން މައުލޫމާތުދެ އެވެ.\nލިވަޕޫލް ސަޕޯޓާސް ކްލަބުގެ އިތުރުން ޔޫރަޕްގެ މަޝްހޫރު އެހެން ކްލަބްތަކުގެ ސަޕޯޓަރުންގެ ޖަމިއްޔާތައް ވެސް ރަސްމީ އަދި ނުރަސްމީ ކޮށް ރާއްޖޭގައި އަންނަނީ ހިންގަމުންނެވެ. ނަމަވެސް މިއީ އެފަދަ ސަޕޯޓަރުންގެ ކްލަބަކުން ރާއްޖޭގެ ފޭން ބޭސް އަށް މިގޮތަށް މެމްބަޝިޕް ޕެކޭޖްތަކެއް ތަޢާރަފްކުރި ފުރަތަމަ ފަހަރެވެ.\nލިވަޕޫލް ސަޕޯޓާސް ކްލަބުގެ ސެކްރެޓަރީ ހަސަން ޝާބިން ބުނީ މެމްބަޝިޕް ޕެކޭޖާއެކު ރާއްޖޭގެ ވިޔަފާރި ކުންފުނިތަކާއި ގުޅިގެން އޯއެލްއެސްސީގެ މެމްބަރުންނަށް ވިޔަފާރި ކުރުމުގައި އިތުރު ފަސޭހަތަކެއް ލިބޭނެ ގޮތް ހެދުމުގެ މަސައްކަތް މިހާރު ކުރަމުން އަންނަ ކަމަށެވެ.\n“ އަޅުގަނޑުމެން މަސައްކަތް ކުރަމުން މިދަނީ މިކްލަބްގެ މެމްބަޝިޕް ކާޑު ގެންގުޅޭ ފަރާތްތަކަށް ޑިސްކައުންޓާއި އަދި ވެސް އެހެނިހެން ފަސޭހަތަށް ލިބޭނެ ގޮތްތައް ހަމަޖައްސަން. އަދި ވަރަށް ޕޮސިޓިވްކޮށް ޖަވާބު ލިބެނީ. ކުރިއަށް އޮތް މަސްތަކުގެ ތެރޭގައި މިފަދަ އިންތިޒާމެއް ހަމަޖެހޭނެ އިރާދަކުރެއްވިއްޔާ “ ޝާބިން ބުންޏެވެ.\nއޯއެލްއެސްސީ އިން އަލަށް ތައާރަފް ކުރި ޕެކޭޖްގައި ރެޑް މެންބަރުކަމާއި އާއި ބޭސިކް މެންބަރަކަށް ވުމުގެ ފުރުސަތު ސަޕޯޓަރުންނަށް ވަނީ ލިބިފަ އެވެ. އެ ކްލަބުން ބުނީ ފުރަތަމަ ފަހަރާ އަޅާބަލާއިރު ވަރަށް ބޮޑު ސަޕޯޓެއް ލިބުނު ކަމަށާއި، ހާއްސަކޮށް ރެޑް މެމްބަޝިޕަށް މެމްބަރުންގެ ޝައުގުވެރިކަން އިތުރުވެފައިވާ ކަމަށެވެ. މި ދެ ކާޑުގެ ސަބްސްކްރިޕްޝަނަށް ވެސް އަހަރީ ފީގެ ގޮތުގައި ހެޔޮ އަގެއް އެ ކްލަބުން ވަނީ ކަނޑައަޅައިފަ އެވެ. ބޭސިކް މެމްބަޝިޕް ފީއަކީ 250 ރުފިޔާ އެވެ. އަދި ރެޑް މެމްބަޝިޕް ފީއަކީ 500 ރުފިޔާ އެވެ.\nލިވަޕޫލް ސަޕޯޓާސް ކްލަބުން ފެށި ޒަމާނީ މި ހިދުމަތާއެކު އެ ކްލަބުގެ ސަޕޯޓަރުންނަށް ބޮޑު ހިތްހަމަޖެހުމެއް ވަނީ ލިބިފަ އެވެ.\n“ ކުރިއަށް އޮތް އަހަރަށް މިދަނީ މި ކްލަބްގެ އިވެންޓްތަކާއި މުބާރާތްތަކާއި ކްލަބްގެ ފަރާތުން މުޖުތަމައަށް ކޮށްދޭނެ ކަންތައްތައް ރާވަމުން. އަޅުގަނޑުމެންގެ އަމާޒަކީ ކާމިޔާބު ފޭން ކްލަބެއްގެ އިތުރުން ޕްރޮފެޝަނަލް އަދި މުޖުތަމައު ބަލައިގަންނަ ފައިދާ ހުރި ބަޔަކަށްވުން ” ކްލަބްގެ ޗެއަޕާސަން ބައްސާމް ރަޝީދު ބުންޏެވެ.\nކްލަބުން މެމްބަޝިޕް ޕެކޭޖް ހަވާލުކުރުމުގެ މަސައްކަތް ފުރަތަމަ ދެ ދުވަހު ގެންދިޔައީ ކަބްސާ ލޯންޖުގައްޔާއި ޒީރޯ ޓޮލެރެންސް ރެސްޓޯރެންޓްގަ އެވެ. ކްލަބުގެ ބައެއް މެމްބަރުންނަށް މެމްބަޝިޕް ޕެކޭޖް ދޫކުރިއިރު އެ ކްލަބުގެ ރަޖިސްޓަރ ކޮށްފައިވާ ރާއްޖޭގެ ކުންފުނިތަކާއި އެހެނިހެން މަގާމްތައް ފުރުއްވާފައި ބައެއް ބޭފުޅުންނަށް ވެސް ރަސްމީ ކޮށް މިހާރު ވަނީ ކްލަބުގެ މެމްބަޝިޕް ޕެކޭޖް ހަވާލުކޮށްފަ އެވެ. ކްލަބުން މެމްބަޝިޕް ޕެކޭޖް ހަވާލުކުރި އެންމެ ހާއްސަ ފަރާތަކީ ލިވަޕޫލްގެ ޒަމާންވީ ސަޕޯޓަރު އަދި ރާއްޖޭގެ ކުރީގެ ރައީސް އަލްއުސްތާޛް މައުމޫން އަބްދުލްގައްޔޫމް އެވެ.\nމީގެ އަހަރެއްހާ ދުވަސްކުރިން ރަސްމީކޮށް އޯއެލްއެސްސީ ރަޖިސްޓާ ކުރިއިރު އޭގެ ކުރިންނާއި ފަހުން ވެސް އެ ކްލަބުން އަންނަނީ އެކި އެކި ފެންވަރުގައި ކްލަބުގެ މެމްބަރުންގެ މެދުގައި އެކުވެރިކަން އާލާކޮށް ކްލަބު ކުރިއަރުވަން ވަރަށްގިނަ ހަރަކާތްތަކެއް ކުރިއަށް ގެންދަމުންނެވެ. އެގޮތުން ރާއްޖޭގައި ހިންގަމުން އަންނަ ތަފާތު ފުޓްބޯޅަ ފޭން ކްލަބު ތަކުގެ މެދުގައި ފުޓްސަލް މުބާރާތްތަައް ބޭއްވުމާއި ރާއްޖޭގެ އެކިއެކި އެންޖީއޯ ތަކާއި ގުޅިގެން ޗެރިޓީ މަސައްކަތްތަކުގައި އޯއެލްއެސްސީ އިން ދަނީ ބައިވެރިވަމުންނެވެ.\nލިވަޕޫލްގެ ރާއްޖޭގެ ފޭން ބޭސްގެ އެކުވެރިކަން ބަދަހިކުރުމުގެ ގޮތުން ކޮންމެ ހަފްތާއަކު ލިވަޕޫލް ކުޅޭ މެޗުތައް ބެލުމަށް ހާއްސަ ތަނަކަށް އެއްވެ އެންމެން އެކުއެކީގައި މެޗު ބެލުން ފޯރިއާއެކު ކުރިއަށް ގެންދިއުމަކީ އޯއެލްއެސްސީ އިން ގަވާއިދުން ކުރަމުން އަންނަ ކަމެކެވެ. މީގެ އިތުރުން ރާއްޖޭގެ އެކި ކަންކޮޅުތަކުގައި ތިބި ލިވަޕޫލް ސަޕޯޓަރުންނާއި އޮންނަ ގުޅުން ބަދަހިކުރުމަށް މެމްބަރުންގެ މެދުގައި ސްކޯ ދިމާކުރުމުގެ މުބާރާތަކާއި ފުޓްބޯޅަ ފޭނުންގެ މެދުގައި މިހާރު މަގުބޫލު ގޭމެއް ކަމަށްވާ ފެންޓަސީ ޕްރިމިއާ ލީގު މުބާރާތެއް ވެސް އޯއެލްއެސްސީ އިން އަންނަނީ ބާއްވަމުންނެވެ.\nޗެލްސީ ބަލިކުރުމަށްފަހު ލިވަޕޫލުން ތަށި އުފުލާލައިފި\nޑިސެމްބަރު 6, 2019 22:37\nތީގެން ވަނީދެން ކޮންކަމެއް. ތީ ލާރިހޯދަން އުޅޭބަޔަކާ ވައްތަރީ. ތީގަ ރަޖިސްޓުރީ ނުވެވެސް މިއޮށް އުޅެވެނީ. ކީއްކުރަން އުފުލާ އިތުރު ތަކުލީފެެއްބާ. ތިބުނާ ދޮންމީހިންގެ ޓީމުގެ މީހަކު ލޮލަށްވެސް ފެނަނަނީކީނޫން ޓީވީންނޫނި. މޮޔައިން މޮޔަހައްދާފަ ބައިތިއްބާ.\nޑިސެމްބަރު 6, 2019 23:18\nހިންގާލައޭ ލިވަފޫލް ފޭނުން\nޑިސެމްބަރު 7, 2019 07:03\nޑިސެމްބަރު 7, 2019 09:20\nއެމް.އާރ. އެމް އަށް މެމްބަރުން ހަމަ ނުވެގެން އުޅޭތީ އެ ޕާޓީ އަށް އޮޅުވާލާފަ މީހުން ވެއްދުމުގަ ކުރާ ކަމަކާ ވައްތަރު (:\nޑިސެމްބަރު 7, 2019 12:00\nމިހާރު ދެން އަހަރެމެން ކުރާނެ މަސައްކަތް ހުސްވީތަ؟ ރައީސް މައުމޫނުވެސް މިސަކަރާތުގަ ބައިވެރިވެގެން . އަޅެފަހެ އަޖައިބެއް ނުވާނެތަ؟


20 ވަނަ މައިލޯ އިންޓަރ ސްކޫލް އެތުލެޓިކްސް ޗެމްޕިއަންޝިޕްގައި ފުވައްމުލަކު ސްކޫލްތަކުން ބައިވެރިވޭ :: މިކަލް ނޫސް\n20 ވަނަ މައިލޯ އިންޓަރ ސްކޫލް އެތުލެޓިކްސް ޗެމްޕިއަންޝިޕްގައި ފުވައްމުލަކު ސްކޫލްތަކުން ބައިވެރިވޭ\n13 ސެޕްޓެމްބަރ 2017 20:26\nޏ.އޭއީސީގެ ދަރިވަރުން އެތްލެޓިކްސް މުބާރާތުގެ ތެރެއިން. ފޮޓޯ: ޏ.އޭއީސީ\nމިމަހު 11 އިން ފެށިގެން މާލޭގައި ކުރިޔަށްދާ 20 ވަނަ މައިލޯ އިންޓަރ ސްކޫލް އެތުލެޓިކްސް މުބާރާތުގައި ފުވައްމުލަކުގެ ހުރިހާ ސްކޫލަކުން ވެސް ވާދަކުރަމުން އެބަދެއެވެ. މާލެއާއި އަތޮޅުތަކުގެ 34 ސްކޫލަކުން ވާދަކުރާ މިމުބާރާތުގައި ފުވައްމުލަކުގެ4ސްކޫލް ކަމަށްވާ އެމްޖޭއެމް، ހާފިޒް އަޙުމަދު ސްކޫލް (ހޭޒް) ފުވައްމުލަކު ސްކޫލް (އެފްއެސް) އަދި ޏ. އަތޮޅު ތައުލީމީ މަރުކަޒުން (ޏ.އޭއީސީ) އިން ބައިވެރިވެއެވެ.\nމާލެ ސިޓީ އެތުލެޓިކްސް ގްރައުންޑްގައި ކުރިޔަށްދާ މިމުބާރާތުގައި 10 ކެޓަގެރީއެއް ހިމެެނެއެވެ. މި ދިހަ ކެޓެގަރީން 143 ޓީމު ބައިވެރިވެފައި ވެއެވެ. އެއީ ޖުމްލަ 1036 އެތުލީޓުންނެވެ. މިމުބާރާތުގެ އިވެންޓްތައް މިމަހު 11 އިން 15 ވާ ހުކުރު ދުވަހާިއ ހަމަޔަށް ކުރިޔަށް ގެނެދެވެނެއެވެ. ހެންދުނު ދަންފަށިގެ އިވެންޓްތައް ކުރިޔަށް ދާނީ 7:30 ން 10:30ށް އަދި ހަވީރުގެ އިވެންޓްތައް ކުރިޔަށްދާނީ 4:00 ން 6:30 އަށެވެ.\nފުވައްމުލަކުން އެންމެ ގިނަ ދަރިވަރުން ބައިވެރިވެފައި ވަނީ ހޭޒް އިންނެވެ. އެސްކޫލުން އަންހެން 17 ދަރިވަރުންނާއި ފިރިހެން 16 ދަރިވަރުން 14 އިވެންޓެއްގައި ވާދަކުރެއެވެ. އެސްކޫލުން ވާދަކުރަނީ 11 އަހަރުން ދަށާއި 13 އަހަރުން ދަށުގެ އަންހެން އަދި ފިރިހެން ބައިގައެވެ.\nޏ.އޭއީސީން ބައިވެރިވެފައި ވަނީ އަންހެން 11 ދަރިވަރުންނާއި ފިރިހެން 17 ދަރިވަރުން ޖުމްލަ 28 ދަރިވަރުންނެވެ. އެސްކޫލުން ވާދަކުރަނީ 13 އަހަރުން ދަށާއި 15 އަހަރުން ދަށާއި 17 އަހަރުން ދަށް އަދި 19 އަހަރުން ދަށުގެ އަންހެން އަދި ފިރިހެން ބައިގައެވެ.\nއެފްއެސް އިން ބައިވެރިވެފައިވަނީ އަންހެން 12 ދަރިވަރުންނާއި ފިރިހެން 15 ދަރިވަރުން ޖުމްލަ 26 ދަރިވަރުންނެވެ.އެސްކޫލުން އަންހެން 17 ދަރިވަރުންނާއި ފިރިހެން 16 ދަރިވަރުން 14 އިވެންޓެއްގައި ވާދަކުރެއެވެ. އެސްކޫލުން ވާދަކުރަނީ 11 އަހަރުން ދަށާއި 13 އަހަރުން ދަށުގެ އަންހެން އަދި ފިރިހެން ބައިގައެވެ.\nއެމްޖޭއެމް އިން ބައިވެރިވެފައި ވާ އަދަދު ސާފުވާގޮތެއް ވަނީ ނުވެފައެވެ.


Paresh Rawal covid ah positive vejje - Hali News\nޕަރޭޝް ރާވަލް ކޮވިޑް 19 އަށް ފައްސިވެއްޖެ\n30 March 2021, 04:01\nހިންދީ ފިލްމުތަކުގައި ނުބައި ބައި ކުޅުމަށް މަޝްހޫރު ޕަރޭޝް ރާވަލް ކޮވިޑް 19 އަށް ފައްސިވެއްޖެއެވެ.\nމިކަން ހާމާ ކުރުމަށް ޕަރޭޝް ހިއްސާ ކޮށްފައިވާ ލިޔުމުގައި ވަނީ ނަސީބު ދިމާކުރިގޮތުން ކޮވިޑް 19 އަށް އޭނާ ފައްސިވެއްޖެކަމުގައެވެ. އަދި ފާއިތުވި 10 ދުވަހު އޭނާ އާ ބައްދަލުވެފައިވާ އެންމެން ކޮވިޑް 19 ޓެސްޓް ހެދުމަށް އޭނާ އެދޭކަން ވެސް ހާމަ ކޮށްފައިވެ އެވެ.\nޕަރޭޝް ރާވަލް ކޮވިޑް 19 އަށް ފައްސިވިކަން ހާމަ ކުރީ 29 މާރިޗް ގައެވެ. އޭނާގެ ވަރަށްގިނަ ރަހުމަތްތެރިން ވަނީ ބަލިން އަވަސް ޝިފާއެއް ލިބުން އެދޭ ކަމަށް ބުނެ ޓުވީޓުކޮށްފައެވެ. މީގެ ތެރޭގައި މަޝްހޫރު ފިލްމީ ތަރި އަނޫޕަމް ކޭރުވެސް ހިމެނެއެވެ.\nޕަރޭޝް ރާވަލް ވަނީ މި މާރިޗު މަހުގެ9ވަނަ ދުވަހު ކޮވިޑް 19 ވެކްސިންގެ ފުރަތަމަޑޯޒް ޖަހާފައެވެ. އެކަންވެސް އޭނާ ސޯޝަލް މީޑިއާގައި ހިއްސާ ކޮށްފައި ވެއެވެ. އޭނާ އަކީ މިހާރު އުމުން ފަސްދޮޅަހުގެ އަހަރުތައް ގުނަމުން ދާ ވަރަށް ހުނަރުވެރި ފަންނާނެކެވެ.\nޕަރޭޝް ރާވަލް އިންޑިއާގެ ފިލްމު އިންޑަސްޓްރީއާ ގުޅުނީ 1980ގެ ކުރީކޮޅުގައެވެ. އެންމެ ފުރަތަމަ ފިލްމުތަކުގެ "ނެގެޓިވް" ރޯލުން އޭނާ ފެނުނު ކަމުގައި ވިޔަސް ފަހަކަން އައިސް ހެއްވާ މަޖާ ރޯލުތަކުން ވެސް އޭނާ ފެންނަމުން ދެއެވެ. އަދި އޭނާ ފިލްމު ތަކުގައި ކުޅޭ ހެއްވާ ބަޔަށް ބެލުން ތެރިންގެ ތަރުޙީބުވެސް ވަރަށް ބޮޑަށް ލިބެއެވެ. މިގޮތުން 1994 ގައި ނުކުތް ފިލްމު އަންދާޒު އަޕުނާ އަޕުނާ އާއި، 1997 ގެ ޗާޗީ 420 އަދި 2000 ވަނަ އަހަރު ނުކުތް ފިލްމު ހޭރާ ޕެރީ ފާހަގަ ކޮށްލެވެއެވެ.


Bali Kujjakah Vumun Party Ge Dhauvathu Gaboolu Kuraane Rahumaiy Theriyaku Nuvi - Vaguthu\nއެމެރިކާގައި އުމުރުން5އަހަރުގެ އޯޓިސްޓިކް އަންހެން ކުއްޖެއްގެ އުފަންދުވަހަށް އަންނާނެ ބަޔަކު ނުވުމުން އޭނާގެ ބައްޕަ މޮޅު ކަމެއް ކޮށްފިއެވެ.\nރެމީ ނަމަކަށް ކިޔާ އެ އަންހެން ކުއްޖާގެ މައިންބަފައިން ވަނީ ރެމީ އަށް ޕާޓީ އެއް ބާއްވައި އެ ކުއްޖާގެ 10 ވަރަކަށް ކްލާސް ކުދިންނަށް ދައުވަތުދީފައެވެ. ނަމަވެސް، ރެމީގެ ޕާޓީ އަށް އެތަނުން އެކަކުވެސް އައިސްފައި ނުވާއިރު،2ކުއްޖެއްގެ މައިންބަފައިން ވަނީ އެމީހުންގެ ދަރިން ބަލިވެގެން ނާދެވޭނެ ކަމަށް ބުނެ އުޒުރު ދައްކާފައެވެ.\nމިއާއި އެކު ރެމީ ވަނީ އޭނާގެ މަންމަ ކައިރީ ކްލާސް ކުދިން ކޮބައިތޯ ސުވާލުވެސް ކޮށްފައެވެ. " ރެމީ ހުރީ އޭނާގެ ރައްޓެހިން އަންނާނެ ކަމަށް އުއްމީދު ކޮށްގެން. އޯޓިޒަމް ހުންނަ ކުދިންނަށް ފަހު ވަގުތު ކަމެއްގައި ބޮޑު ބަދަލެއް އައުމުން އެމީހުން ވަރަށް ދެރަވާނެ. އެ ކުދިން އަންނާނަމޭ ކިޔާފައި ނައުމުން ރެމީ ވަރަށް ދެރަވެފަ ހުރީ" ރެމީގެ މަންމަ ބުނިއެވެ.\nރެމީ ދެރަވެފައި ހުންނަތަން ބަލަން ކެތް ނުކުރެވިގެން އޭނާގެ ބައްޕަ ވަނީ މީސް މީޑިއާގައި ސްޓޭޓަސް އެއް ޖަހައި އެ ޕާޓީ އަށް އާދެވޭނެ މީހަކު ވިއްޔާ އައުމަށް އެދިފައެވެ. މިއާއިއެކު ރެމީ ނުދަންނަ މީހުންވެސް ވަނީ ޕާޓީ އަށް އައިސް އެ ކުއްޖާ އުފާ ކޮށްދީފައެވެ.\nއޯޓިޒަމް ކުދިންނަށް ކުރާ ތަފާތުކުރުންތަކުގެ ސަބަބުން އެ ކުދިންނަށް ނަފްސާނީ ގޮތުން ބޮޑެތި ގެއްލުންތަކެއް ވެއެވެ. މިއީ ކޮންމެ މީހަކުވެސް ވިސްނާލުން ރަނގަޅު ކަންކަމެވެ.\nއޮކްޓޯބަރ 15, 2019 17:33\nތީ ހުރިހާ ހެޔޮކަމަކަށް ވަކާލާތުކުރާކަމަށް ދަުވާކުރާ ތަހުޒީބު ދޮން އެމެރިކާގެ ހާލަތު. ޑެން ލަދުކޮބާތޯ؟


އެޑްމިން – Page 82 – Liyuntheringe Gulhun\nVisitors online  307:users  0guests  269bots  38The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nތިމާވެށި ރައްކާތެރިކުރުން މިއީ އެންމެންގެ ޒިންމާއެއް…..!\n4 ނޮވެމްބަރު 2014ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3146\nއަބޫބަކުރު އާދަމް ސިލްވަރބިޗް ނ.މަނަދޫ\nތިމާވެށި އޭގެ ރައްކާތެރި މަޤާމެއްގައި އަބަދު ބާއްވަން\nތިމާދިރިހުރިހިނދެއްގައިވާނެޔޭ އެކަމަށް ނަޒަރު ހިންގަން\nރަށުގެ ގޮނޑުދޮއްތަކާއިރަށުގެ އެތަންމިތަނަށްމެކުނިނާޅާ\nރަށުގެ މާހައުލު އެންމެން އެކުވެގެންވީސާފުކޮށް ބާއްވަން ސާހިބާ (45)\n3 ނޮވެމްބަރު 2014ބަހާއި އަދަބު, ވާހަކައެޑްމިން\nފާޠިމަތު ނަހުލާ(28 އޮކުޓޫބަރު 2014 (އަންގާރަ) ދުވަހު ޝާއިޢުކުރި ބައިގެ ބާކީ)މީނާހުރީ އެ ވާހަކަތައް އަޑުއަހާށެވެ. އެ މަންޒަރު ބަލާށެވެ. އޭނާ ހުރީ ހިސާބަކަށް ބިރުގެންފައެވެ. ޝަހުދު ފިޔާޒާއަށްޓަކައިވީ ޤުރްބާނީއާއި ތެޅުނު ޙާލު މީނާއަށް އެނގެއެވެ. އެ ފަދަ ގޮތަކަށް ޝަހުދު ކަންތައް ކޮށްފައި އެ ވަނީ، ފިޔާޒާދެކެ ވަރަށް ބޮޑަށް ލޯބިވާތީއެވެ. އެހެން އެކަން އޮތް އިރު، ފިޔާޒާގެ އެ އާދޭސްތަކުގެ ސަބަބުން ޝަހުދުގެ ހިތުގައި ފިޔާޒާގެ މައްޗަށްވި ދުވަސްވީ ލޯބި ހޭލައިގެންފާނެތީ މީނާ ބިރުގަނެއެވެ.\n“އެކަމަކު……..” ޝަހުދު ވާހަކަ ދެއްކިއެވެ. ނޮވެންބަރު ތިނެއްގެ ހަނދާންތަކާއެކު:\n2 ނޮވެމްބަރު 20141 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 2700\nނޮވެންބަރު ތިނެއްގެ ހަނދާންތަކާއެކު:\nދިވެހި ސިފައިންނާއި ފުލުހުންގެ ޤައުމީ ޚިދުމަތް\nއަޙްމަދު އަޖުމަލް ޙާމިދު މާލޭގެ ގިނަ ރައްޔިތުންނަށް3ނޮވެމްބަރު 1988 ގެ އަލިވިލުނީ ގަދަ އަޑުފަށްގަނޑަކާއެކުއެވެ. ހީކުރެވުނީ އެއީ ކައިރިވަމުން އަންނަ 11 ނޮވެމްބަރު، އާދެ! ޖުމްހޫރީ ދުވަހަށް ތައްޔާރުވުމުގެ ގޮތުން ސިފައިން ކުރިޔަށް ގެންދާ ފަރިތަކުރުންތަކުގެ ތެރެއިން ބައެއް ކަމަށެވެ. ގިނަ މީހުން ބެލީ އެއަޑަށް މާބޮޑު ސަމާލުކަމެއްނުދީ، ހެނދުނުވުމުގެ ކުރިން ކިތަންމެ ކުޑަމިންވަރަކަށްނަމަވެސް ނިދީގެ ފޮނިމީރުކަން އަލުން ޙާޞިލު ކުރެވޭތޯއެވެ. ނަމަވެސް އެފަދަ އަޑުތަކަށް ސަމާލުވެގެން، ނުނިދައި ތިބި ބަޔަކު ތިއްބެވެ. އެއަޑު އިވޭއިރަށް ވަގުތުން އެއީ ކޮންތާކުން، ކިހިނެއް އައި އަޑެއްތޯ ބެލުމަށް ތަޙްޤީޤްވެސް ފެށިމެއެވެ. އަދި މާގިނައިރު ތަކެއްނުވެ ރަށުތެރެއަށް “ސޯޓުބުރިއެއް” ލައިގެންތިބި، ގޮތްނޭނގޭ ބަޔަކު އަރައިގެން އުޅޭކަން ފާހަގަކުރެވުނެވެ. އެއީ ސީދާ ކޮންބައެއްކަން ނޭނގުނު ނަމަވެސް އެއީ ސަހަލު ބައެއްނޫންކަން އެނގި އެމީހުން ދިން ހަމަލާގައި ރައްދު ހަމަލާދޭން އިސާހިތަކު ފެށިއެވެ.\nއުތުރު ސެންޓީނަލް ޖަޒީރާގައި ދިރިއުޅޭ އަންޒަމާނުކަރައިގެ އެންމެ ބޯހަރު މީހުން!\n1 ނޮވެމްބަރު 2014އާދަކާދަ, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 4323\nއިންޑިޔާގެ ސަރަހައްދެއް ކަމުގައިވާ އަންޑަމަން އެންޑް ނިކޯބާރަކީ ގާތްގަނޑަކަށް ފަސްސަތޭކަ ބާހަތްތަރި ޖަޒީރާގެ މައްޗަށް އެކުލެވިގެންވާ، ދިވެހި ރާއްޖޭގެ ރަށްތައް ކަހަލަ ރީތި، ބިންތިރި ރަށްތަކެކެވެ. ޖޯގްރަފީ ގޮތުން މިޔަންމާ، ތައިލޭންޑް، މެލޭޝިޔާ ގެ އިތުރުން އިންޑޮނީޝިޔާ އާއި މިރަށްތައް މާކައިރި ނަމަވެސް މިއީ އިންޑިޔާގެ ސަރަހައްދެކެވެ. އިންޑޮނީޝިޔާގެ މައި އެއްރަށް، ސުމާޓްރާގެ އެންމެ އުތުރު ކޮޅުގައިވާ (2004 ގެ ބިންހެލުމާއި ސުނާމީ ފެށުނު ހިސާބު) އަޗޭ ސަރަހައްދުން (ކުރީގެ ބަރުމާ) މިހާރުގެ މިޔަންމާ އަށް ދެވޭ ގޮތަށް މާ ކުރީ ޚިޔާލީ ޒަމާނެއްގައި އަޅާފައިވާ ދިގު މާސިންގާ ޚިޔާލީ ފާލަމެއް ފުނޑުފުނޑުވެ ކަނޑަށް ވެއްޓިފައިވާ ކަމަށް ޚިޔާލު ކޮށްލައްވާށެވެ. މިއީ، އިހުޒަމާނުގެ ނަމުންނަމަ އަންޒަމާނުކަރައެވެ!\nރަށްރަށުގެ ނަން (1)\n31 އޮކްޓޯބަރު 20144 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3663\nޢަބްދުއްރަޝީދު ޙުސައިން ކުރީއްސުރެ ރަށްރަށަށް ކީ ނަން މިއަދު އުވިގެން އެ ދިޔައީޔޭ\nދަރިންނަށް ނޭނގިތިބެ އަދު އައު ނަމަށް ދޫ ހޭނި ނިމުނިއްޔޭ\nމި ލަންކަންފިނޮޅަކީ އަދު ޕެރަޑައިސް އައިލެންޑު ނޫންތޯއޭ\nދުލަށް އަދި ހިތުތެރަށް ކުޑަވެސް ސުވާލެއް ނުވަދެ އެނގުނިއްޔޭ\n31 އޮކްޓޯބަރު 2014ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 4189\nޕްރޮފެސަރ ޑޭވިޑް ލިވިންގްސްޓަން ސްމިތް\n(30 އޮކްޓޯބަރ 2014 (ބުރާސްފަތި) ދުވަހު ޝާއިޢުކުރި ބަޔާ ގުޅޭ) އާދަމުގެ ދަރީންގެ އަގު، އަޅުގަނޑުމެންގެ ހިތުގައި ދެވިފައިވާ މަތިވެރި މަގާމުން މާ ދަށްކޮށް ނިކަމެތި ކުރުމުގައި ހިމެނޭ އެއްކަމަކީ އަޅުގަނޑުމެނަށް ނޭނގި ނަމަވެސް އެކި ޖަނަވާރަށް، އެކި ސޫތްޕަށް އަޅުގަނޑުމެންގެ ވިސްނުމުގައި އެކި ދަރަޖަ ދެވިފައިވާ ކަމެވެ. އެއްޗެއް ވިއްކާލެވޭނެ މާއްދީ އަގެއް ނޫނެވެ.) intrinsic value ( އެއެއްޗެއްގެ އަމިއްލަ ޒާތަށް، އަޅުގަނޑުމެން އަޚްލާގީ މިންގަނޑަކުން ނުވަތަ ގަބޫލުކުރާ ގަބޫލު ކުރަމަކަށް ރިއާޔަތް ކޮށްފައި ދެވިފައިވާ ގަދަރަކާއި އިއްޒަތެކެވެ. ނުވަތަ ދެވިފައިވާ އިހާނާތްތެރި ދަށު ދަރަޖައެކެވެ. ( މިސާލަކަށް ކާޅަށް ދެވިފައިވާ ދަރަޖައާއި ( ހުދު) ކޮތަރަށް ގިނަ މީހުންގެ ހިތުގައި ދެވިފައިވަނީ ތަފާތު، މާ ދުރު ދެ ދަރަޖަނޫންތޯއެވެ! ) އަޅުގަނޑުމެން ގަބޫލު ކުރާ ގޮތުގައި އަޅުގަނޑުމެންނަކީ ވަރަށް އިއްޒަތްތެރި، އަގު އުފުލިގެންވާ ބައެކެވެ. ކުރަތްޕަކީ ވަރަށް ދަށު ދަރަޖައިގެ، އެއްވެސް އަގެއް ނެތް އެއްޗެކެވެ. މިހެންވެ، އަޅުގަނޑުމެން އަޅުގަނޑުމެން ފޫހިވާ މީހުން ނުވަތަ ވަރަށް ބޮޑަށް ރުޅިއަންނަ މީހުންނަށް މި ދޭ ދަރަޖައަކީ ކުރަތްޕަށް އަޅުގަނޑުމެން ދޭ ދަށު ދަރަޖައެވެ! ކުރަތްޕަކީ އަޅުގަނޑުމެން ފައިދަށުގައި ޗިސްޗިސް ކޮށްލާ އެއްޗެކެވެ. ނަަމަވެސް އިންސާނުންނަށް އެފަދަ ނިކަމެތި ކަމެއް ކުރުމަކީ އަޚުލާގީ ގޮތުން ކުރެވޭ އެންމެ ބޮޑު އެއް ކުށެވެ! މީގެ ބަރާބަރު ވިހި އަހަރު ކުރީގައި (އެފްރިކާގެ ރުވާންޑާގެ އެތެރޭގެ ތަޅައިފޮޅުމުގައި 8 ލައްކަ އެއްހައި މީހުން މިހާރު ގަބޫލު ކުރަންވެސް ދަތި، އަނިޔާވެރި ގޮތްގޮތުން މަރުވެގެން ދިޔައެވެ.) ރުވާންޑާގެ ބައިބޯ ހޫޓޫ ގަބީލާގެ މީހުން، ބައިމަދު ޓޫޓްސި ގަބީލާ މީހުންނަށް އެދުވަސްވަރު ކީ ނަމަކީ inyenzi އެވެ. ރުވާންޑާގެ (މައި ދެ ގަބީލާ މީހުންގެވެސް) ބަހުން ކުރަތްޕެވެ! މިހައި ދަށު ދަރަޖައިގެ ނަމެއް ވަކި ބަޔަކަށް އާންމުކޮށް ކިޔައި، ހަރުކުރުމުން އެމީހުން މަރައި ސުންނާފަތި ކުރަން ހަމަ އެކަނި ހިތަށް ފަސޭހަ ވީއެއް ނޫނެވެ! ޓޫޓްސީން މެރުމަކީ ހޫޓޫން ކުރަން ޖެހޭ ކަމަކަށްވެސް ވެގެން ދިޔައީއެވެ!\nރިވެތި އަޚްލާޤް ގެ ވެރީންނާއި އެ ނޫން މީހުންގެ ސިފަތައް\n30 އޮކްޓޯބަރު 2014އިޖްތިމާޢީ, ދީނާއި ދުނިޔެއެޑްމިން\nޝައްކެއް ނެތެވެ. ދަރިފުޅު މަންމަގެ އުނގުން ތެދުވެ، އަމިއްލަ ދެފައިން ހިނގައިގަންނަ އިރު އޭނާ ލައްވަން ތައްޔާރު ކުރަންވާނީ، ހެޔޮ ލަފާ ކުއްޖެއްގެ ގޮތުގައި ބޮޑުވަމުން އަންނަކަން ފެންނަ ފަދަ ރީތި ހެދުމެކެވެ. އެއަށްފަހު، އޭނާގެ ތަޢުލީމު ބިނާވާންވާނީ،އިސްލާމީ ރީތި އަޚްލާޤުގެ ބިންގާ މަތީގައެވެ. އޭނާގެ މުޅި ޙަޔާތުގެ އޮނިގަނޑު ހިފެހެއްޓިފައި ހުންނަންވާނީ، ހަރުދަނާ، ގޮތް ހުރި ތަރްބިއްޔަތުގެ ތަނބުތަކެއްގެ މަތީގައެވެ. އާދޭހެވެ. އެ ގޮތަށް ބޮޑެތިވާ ކުދިން، އެ ކުދިންގެ އެންމެ ފުރަތަމަ ވާޖިބަކަށް ހަދާނީ މައިން ބަފައިންގެ ބަސްއެހުމެވެ. އުމުރުން ދޮށީ މީހުންނަށް ޤަދަރު ކުރުމެވެ. ކިޔެވުމުގެ ބޭނުމެއް ހިފޭނީ އޭރުންނެވެ. ކިތަންމެވަރަކަށް ކިޔަވައި ދިނަސް،ޑިގްރީ މައްޗައް ޑިގްރީ ނަންގުވައި، ސަތޭކަ ޑިގްރީ ހަމަ ކުރުވިޔަސް،އޭނާ ހުރީ ތަރްބަވީ ގޮތުން ފޭލް ވެފައި ކަމަށް ވާނަމަ، އޭނާގެ މުޖްތަމަޢު އޭނާ ބަލައެއް ނުގަންނާނެ އެވެ. އޭނާއަކަށް ދުވަހަކުވެސް ހަރުދަނާ ދިރިއުޅުމެއް ނުލިބޭނެއެވެ.\nއޭރުގެ ފަތްފުށްތަކުން…. (96)\n30 އޮކްޓޯބަރު 2014ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 1703\nފަރްޙު ދީބާގެ ޑައިރީންގަޑެއް\nاحمد حميد فہمی އަލްފާޟިލް އަޙްމަދު ޙަމީދު ފަހްމީއަކީ، ދިވެހި އަދަބިއްޔާތުގެ ފަންނުގައި ފާހަގަކޮށްލެވޭ ބޭފުޅެކެވެ. ލިޔުންތެރިއެކެވެ. ޅެންވެރިއެއްވެސް މެއެވެ. އެމަނިކުފާނު ލިޔުއްވާފައިވާ ތާރީޚީ ވާހަކައެއްކަމުގައިވާ “ކެޕްޓަން ދޮން ޙަސަން މަނިކުފާނު” ވަނީ ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒުން ޝާއިޢުކުރައްވައިފައެވެ. އާދަމުގެދަރިވަންތަކަން ނިގުޅައިގަތުމަކީ މުޅި ދުނިޔޭގައި، ހުރިހައި ޒަމާނެއްގައި ފެތުރިފައިވާ ކަމެކެވެ!\n29 އޮކްޓޯބަރު 20141 ޚިޔާލުޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 4095\nDavid Livingstone Smith ޕީ އެޗް ޑީ ފާސް ނެންގެވީ އިނގިރޭސިވިލާތުގައި، ޔުނިވަރސިޓީ އޮފް ލަންޑަން އިންނެވެ. ޕްރޮފެސަރ ޑ ލ ސްމިތަކީ އެމެރިކާގެ އެންމެ އިރު އުތުރު ސްޓޭޓް ‘މެއިން’ ގައި ހުންނަ ޔުނިވަރސިޓީ އޮފް ނިޔު އިންގްލެންޑުގައި ފަލްސަފާ ކިޔަވައިދެއްވާ އުސްތާޒެކެވެ. އަދި މި ޔުނިވަރސިޓީގެ ‘ އިންސާނީ ތޮބީއަތާއި ބެހޭ މަޝްރޫއު ‘ ހިންގަވާ އެންމެ އިސް ވެރިޔާވެސްމެއެވެ. އެންމެ އިސްކަމެއް ދެއްވައިގެން ދިރާސާ ކުރައްވަނީ (philosophy of psychology ) ނަފްސާނީ އިލްމުގެ ފަލްސަފާ އާއި ނަފްސާނީ އިލްމުގައި ހިމެނޭ އަޚްލާގީބައެވެ. ވަކިން ޚާއްސަ އަހަންމިއްޔަތެއް ދެއްވާ އެއް ކަމަކީ، އިންސާނާ އަމިއްލަ އަށް މަކަރު ހަދައި އޮޅުވައިލުމާއި، އާދަމުގެ ދަރިން، އެކަކު އަނެކެއްގެ އަގު އިންތިހާއަށް ވައްޓައިލުމާއި ހަނގުރާމައިގެ ފޮރުވިފައިވާ ނަފްސާނީ އިލްމާއި ގުޅުން ހުރި އަނދިރި ފަރާތެވެ. އަނބި ކަނބަލުންނާއި އެކު ދިރިއުޅުއްވަނީ ‘ މެއިން’ އިސްޓޭޓުގެ ވެރިރަށް ޕޯޓްލަންޑުގައެވެ. ކީރިތި ޤުރްއާނުގެ ޤިޔާސީ މިސާލުބަސްތަކަށް ބަލައިލުން\n29 އޮކްޓޯބަރު 2014ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 3442\nކުރިން ވެސް ދެންނެވި ފަދައިން ކީރިތި ޤުރްއާނުގައި ވާރިދުވެފައިވާ ޤިޔާސީ مَثَلއަކީ އެއްގޮތްވުމާއި އެއްވައްތަރުވުމުގެ ތެރެއިން ލައިފައި ނުވަތަ ތަމްސީލުކުރުމުގެ ތެރެއިން ލައިފައި މާނައެއް ސާފުކޮށްދިނުމަށް ނުވަތަ ބަޔާންކޮށްދިނުމަށް ގެނެވޭ ވަޞްފެކެވެ. ނުވަތަ ވާހަކައެކެވެ. ބަލާޣައިގެ ޢިލްމުވެރިން މިއަށް މުރައްކަބު ތަޝްބީހަ އޭ ނުވަތަ ތަމްސީލު އޭ ވިދާޅުވެއެވެ. މި ބާވަތުގެ މިސާލުގެ ތެރޭގައި ހިމެނޭ މިސާލަކީ މާތްﷲގެ ބަސްފުޅު ” اللَّـهُ نُورُ السَّمَاوَاتِ وَالْأَرْضِ ۚ مَثَلُ نُورِهِ كَمِشْكَاةٍ فِيهَا مِصْبَاحٌ ۖالْمِصْبَاحُ فِي زُجَاجَةٍ ۖ الزُّجَاجَةُ كَأَنَّهَا كَوْكَبٌ دُرِّيٌّ يُوقَدُ مِن شَجَرَةٍ مُّبَارَكَةٍ زَيْتُونَةٍ لَّا شَرْقِيَّةٍ وَلَا غَرْبِيَّةٍ يَكَادُ زَيْتُهَا يُضِيءُ وَلَوْ لَمْ تَمْسَسْهُ نَارٌ ۚ نُّورٌ عَلَىٰ نُورٍ ۗ يَهْدِي اللَّـهُ لِنُورِهِ مَن يَشَاءُ ۚوَيَضْرِبُ اللَّـهُ الْأَمْثَالَ لِلنَّاسِ ۗ وَاللَّـهُ بِكُلِّ شَيْءٍ عَلِيمٌ – اللَّه އީ، އުޑުތަކާއި، ބިމުގެ نور އެވެ. އެކަލާނގެ نور ފުޅުގެ مثال އަކީ، އެއްފަރާތުން އަނެއްފަރާތަށް ފޫވެއްޓިފައިނުވާ، އާނގެއްގެ مثال އެވެ. އެ އާނގުގެ ތެރޭގައި، ބައްތިއެއްވެއެވެ. އެ ބައްތިވަނީ ބިއްލޫރިގަނޑެއްގެ ތެރޭގައެވެ. އެ ބިއްލޫރިގަނޑު، ރަންމުތުގެ ތަރިއެއްފަދައެވެ. އެ ބައްތި ދިއްލެނީ، بركات ތެރި ޒައިތޫނި ގަހަކުންނެވެ. އިރުމަތީގެ ގަހެއްނޫނެވެ. ހުޅަނގުގެ ގަހެއްވެސް ނުމެނޫންމެއެވެ. އެ ގަހުގެ ތެޔޮ، އޭގައި އަލިފާން ނުބީހުނަސް އަލިކުރާން ގާތްވެފައިވެއެވެ. އަލިކަމެއްގެ މައްޗަށްހުރި އަލިކަމެކެވެ. އަދި اللَّه، އެކަލާނގެ އިރާދަކުރެއްވި މީހަކަށް، އެކަލާނގެ نور ފުޅަށް މަގުދައްކަވަތެވެ. އަދި اللَّه، މީސްތަކުންނަށް مثال ތައް ޖައްސަވައިދެއްވަތެވެ. اللَّه އީ، ކޮންމެކަމެއްމެ، މޮޅަށްދެނެވޮޑިގެންވާ ރަސްކަލާނގެއެވެ. “


Lava adu ahaa meehun ah miothee "Lavafoshi"\nލަވަޔާއި މިއުޒިކަކީ މިއަދު ޒުވާނުންގެ ދުނިޔެ އެވެ. އިނގިރޭސި، ހިންދީ، ދިވެހި، މިހެން ގޮސް ކިޔާނެ ކަމެއް ނެތެވެ. ކޮންމެ ބަހަކުން ހަދާފައި އޮތް ލަވައެއް ނަމަވެސް އިސްތިސްނާއެއް ނެތެވެ. މަޑުމައިތިރި، އަވަސް، މެޓަލް ޖޭޒް މިހެން ގޮސް ހުރިހާ ރަހައެއްގެ ލަވަތަކުގެ ނުފޫޒު ދިވެހިންގެ ތެރެއަށް ވަދެފައި އޮތީ އާދައިގެ ވަރަކަށް ނޫނެވެ.\nމަގުމަތީގައި ހިނގާފައިދާ އިރުވެސް، ނިދަން އޮންނައިރު އަދި ރައްޓެހިންނާއެކީ ކޮފީތަކަށް ގޮސް އުޅޭއިރު ވެސް ލަވައެއް އަޑުއަހާނުލާ ހިތްހަމައެއް ނުޖެހެ އެވެ. ފޯނުގައި ކިތަންމެ މެމޮރީ ބޮޑު ނަމަވެސް ދެބައިކޮށްފަ އެއްބައި ހާއްސަކޮށްފައި އޮންނަނީ މިއުޒިކަށެވެ. އާ ލަވައެއް ނުވަތަ އަލްބަމެއް ރިލީޒްކުރުމާއެކު އެ ލަވައެއް ޕްލޭ ލިސްޓަށް އިތުރުކޮށްލަ އެވެ. ލަވަ ޑައުންލޯޑު ކުރުމުގެ އިތުރުން "ސައުންޑް ކްލައުޑު" އިން ލަވަ ޖަހާ މީހުންވެސް ވަރަށް ގިނަ އެވެ.\nއެހެން ވީމާ ލަވަ ޖަހާ މީހުން އުފާކޮށް އަތްޖަހައިންވީ ވަރުގެ އުފާވެރި ހަބަރެއް އެބަ އޮތެވެ. ރާއްޖޭގަައި އުފެއްދި ފުރަތަމަ މިއުޒިކް ސްޓްރީމިން އެޕް "ލަވަފޮށި" އެޕް މިވަނީ ލޯންޗުކޮށްފަ އެވެ. ޓްރިއަލް މުއްދަތުގެ ގޮތުގައި ހިލޭ ތިން މަސް ދުވަސް ދީފައިވާއިރު މި ތިން މަސް ދުވަހުގެ ތެރޭގަިއ އެ އެޕްލިކޭޝަން މެދުވެރިކޮށް ހިލޭ ލަވަ އަޑުއަހަންވީ އެވެ.\nލަވަފޮށި މިއަދު ލޯންޗުކުރި އިރު ހަމައެކަނި ރާއްޖޭގެ 250 އަށްވުރެ ގިނަ އާޓިސްޓުންގެ 10،000 އަށްވުރެ ގިނަ ލަވަ ހިމެނެ އެވެ. އޭގެ ތެރޭގައި ފާއިތުވެދިޔަ 50 އަހަރުގެ ތެރޭގައި އުފައްދާފައިވާ ލަވަތައް ހިމެނޭނެ އެވެ. އެ އެޕްލިކޭޝަންގައި ހުރިހާ ލަވައެއްވެސް ހިމަނާފައިވަނީ އެ ލަވައެއްގެ އަސްލު ހެދިމީހުންގެ ހުއްދަ އާއި އެކު އެންމެ ރަނގަޅު ކޮލިޓީގަ އެވެ.\nހިލޭ ލަވައަޑުއެހޭ މުއްދަތު ނިމުމުންވެސް ދައްކަން ޖެހޭނީ ކުޑަ ފީ އެކެވެ. އެ އެޕްލިކޭޝަން މިހާރު ގޫގްލް ޕްލޭސްޓޯރުން ފޯނަށް އަޅާލެވޭނެ އެވެ. އަދި އައިއޯއެސް އެޕްސްޓޯރުންވެސް ދެތިން ދުވަހެއް ތެރޭގައި މި އެޕް އަޅާލައިގެން ލަވަ އަޑުއަހާލުމުގެ ފުރުސަތު ލިބޭނެ އެވެ.\n"ލަވަފޮށީ"ގެ ފައުންޑާ އަދި ސީއީއޯ އަބްދުﷲ ނާޒިމް ބުނި ގޮތުގައި އެ އެޕްލިކޭޝަންގެ ބޭނުމަކީ ދިވެހި މިޔުޒީޝަނުންގެ ލަވަތައް އެތަނަކުން އަޑުއަހާލުމުގެ ފުރުސަތު މީހުންނަށް ތަނަވަސްކޮށްދިނުމެވެ. މީގެ ސަބަބުން އާޓިސްޓުންގެ ފޭން ބޭސް އިތުރުކުރުމަށް ބާރަކަށް ވާނެ ކަމަށް އޭނާ ގަބޫލު ކުރެ އެވެ.\n"ލަވައެއް އުފައްދަން އާޓިސްޓުން ކުރާ ބުރަ މަސައްކަތް ފާހަގަކޮށް އެ މަސައްކަތްތައް އަޅުގަނޑުމެން ބަލައިގަންނަން، އަޅުގަނޑުމެން ބޭނުންވޭ އާޓިސްޓުން އަޅުގަނޑުމެންނަށް ވެދެވެން އޮތް އެހީތެރިކަމާއި އެއްބާރުލުމެއް ދޭން،" ނާޒިމް ބުންޏެވެ.\nނާޒިމް ބުނީ، ޓްރިއަލް މުއްދަތުގައި އާންމުންނާއި އާޓިސްޓުންގެ ފަރާތުން ލިބޭ ފީޑްބެކަށް ބަލާފައި އެ އެޕްލިކޭޝަން އިތުރަށް ތަރައްގީ ކުރާނެ ކަމަށެވެ. އެގޮތުން މިހާރުވެސް ގިނަ މަސައްކަތްތަކެއް އަންނަނީ ކުރަމުންނެވެ. އެ އެޕލްިކޭޝަން އަށް ގެންނަ ބަދަލުތަކާއެކު އެޕްލިކޭޝަން އަޕްޑޭޓްތައް ކަސްޓަމަރުންނަށް ކުރިއަށް އޮތްތާ ލިބޭނެ އެވެ. ދެމެހެއްޓެނިވި ގޮތެއްގައި ފަސޭހަކަމާއެކު އެ އެޕްލިކޭޝަންގެ ބޭނުން ކުރެވޭނެ އިންތިޒާމުތައްވެސް ހަމަޖެއްސުމުގެ މަސައްކަތް ޓީމުން ވަނީ މިހާރު ވެސް ފަށައިފަ އެވެ.\nލަވަފޮށި އެޕްލިކޭޝަނުން މިހާރުވެސް އަޑުއަހާލަން އެންމެ ބޭނުންވާ އެންމެ ރީތި ލަވަތަކުގެ ޕްލޭލިސްޓުތައް ތައްޔާރު ކުރެވޭނެ އެވެ. އަދި ރައްޓެހިން ތައްޔާރުކޮށްފައި ހުންނަ ޕްލޭ ލިސްޓުތަކުން ލަވަ އަޑުއަހައި ވެސް ލެވޭނެ އެވެ. އެހެން ވީމާ އެންމެ ގަޔާވާ ލަވަތަކާ އެކު އަވަހަށް ޕްލޭލިސްޓުތައް ހަދާލާށެވެ. އަދި އެއަށް ފަހު ސޯޝަލް މީޑިއާގައި ބޭނުން ނަމަ ލަ ލިސްޓް ޝެއާކޮށްލެވޭނެ އެވެ. އަދި ފަހުން އަޑުއަހާލަން ލަވަފޮށިން ލަވަ ޑައުންލޯޑުވެސް ކޮށްލެވޭނެ އެވެ.\nރުކުމާ އާއިލާގެ މުޅިން އެހެން މަލެއް!\nރާޅުގަނޑުގެ "ބާރަށް ދުއްވާ" އަށް ރެކޯޑެއް\n1000 ދުވަހުން 1000 ލަވަ ރެކޯޑްކޮށް ރެކޯޑް ފޮތަށް\nފަންނުގެދަރިން ގިޓާ ސްޕެޝަލް ބާއްވައިފި


BML In ARC Ah 100,000 Rufiyaa Hadhiyaa Kohfi – adduLIVE\nބީއެމްއެލް އިން އާކަށް 100،000 ރުފިޔާ ހަދިޔާކޮށްފި\nApr 12, 2021, 16:49 ހަސަން ރަޝީދު\nބޭންކް އޮފް މޯލްޑިވްސްއިން މުޖުތަމައަށް ދެމުންދާ މާލީ އެހީތެރިކަމުގެ ދަށުން އެހީތެރިކަމަށް ބޭނުންވެފައި ތިބި ކުދިންނަށް މި ރަމަޟާން މަހު އެހީތެރިވުމަށް އެޑްވޮކޭޓިންގ ދަ ރައިޓްސް އޮފް ޗިލްޑްރެން (އާކް) އަށް 100،000 ރުފިޔާ ހަދިޔާކޮށްފިއެވެ.\nމި ފައިސާ ހަދިޔާކޮށްފައިވަނީ އެޖަމިއްޔާއިން ހިންގާ އާކް އެއިޑް ޕްރޮގްރާމަށެވެ. އާކް އެއިޑް ޕްރޮގްރާމްގެ ދަށުން އެހީތެރިކަން ބޭނުންވާ ކުދިންނާއި އެކުދިންގެ އާއިލާތަކަށް އަންނަނީ އަސާސީ ކާބޯތަކެތި ފޯރުކޮށްދެމުންނެވެ. މިފަހަރު ބޭންކުން ހަދިޔާކުރި ފައިސާ އިން މާލޭ ސިޓީގައި ދިރިއުޅޭ 70 އާއިލާއެއްގެ 150 ކުދިންނަށް ކާބޯތަކެތީގެ އެހީ ދިނުމަށް ވަނީ ހަމަޖެހިފައެވެ.\n2020 ވަނަ އަހަރުވެސް ބޭންކުން ވަނީ ކޮވިޑް-19 ގެ ސަބަބުން އެހީއަށް ބޭނުންވާ ކުދިންނަށް އެހީތެރިވުމަށް އާކް އެއިޑް ޕްރޮގްރާމަށް 200،000 ރުފިޔާ ހަދިޔާކޮށްފައެވެ. މި އެހީގެ ދަށުން ރާއްޖޭގެ 14 ރަށެއްގައި ދިރިއުޅޭ 300 އާއިލާއެއްގެ 587 ކުދިންނަށް ވަނީ އެހީތެރިކަން ފޯރުކޮށްދެވިފައެވެ.


Happy market ge mutton cubes hama evvana - Hali News\nހެޕީމާކެޓުގެ މީރު މަޓަން ކިއުބުސް ހަމަ އެއްވަނަ\n19 December 2021, 00:43\nރާއްޖޭގައި ފުޅާދާއިރާއެއްގައި ކާބޯތަކެތީގެ ވިޔަފާރިކުރާ ހެޕީމާކެޓުން ވިއްކާ މަޓަން ކިއުބަކީ އަނގަޔަށް މީރުކޮށް ސައިޑުޑިޝްއާއި މެއިންޑިޝް ތައްޔާރުކޮށްލަން ހަމަ އެއްވަނައިގެ އެއްޗެކެވެ.\nމީރު މަޓަން ބިރިޔާނީ އެއް ހެދުމަށް ވެސް އެވަރެއް ނެތެވެ. އޭގެ އިތުރުން މަޓަން ކަބާބްސް ހަދާލަން މިއީ ސަތޭކައިގެ އެއްޗެކެވެ. މިފަދަ ކޮންމެ ކެއުމެއް ތައްޔާރުކޮށްލަން އެންމެ އެކަށީގެންވާ ސައިޒްގެ މަޓަން ކިއުބްސް ހެޕީމާކެޓުގެ ފިހާރަތކުން ލިބެން އެބަހުއްޓެވެ.\nފިނިކުރި ކާބޯތަކެތި ރާއްޖެއަށް އެތެރެކޮށް ވިއްކުމުގައި ކުރިހޯދާފައިވާ ހެޕީމާކެޓުން މަޓަން އާއި އެކި ސައިޒުގެ ކުކުޅު ވެސް ހެޔޮއަގުގައި ގެންދަނީ ވިއްކަމުންނެވެ. އޭގެއިތުރުން ވެސް އެކުންފުނީން ގެންދަނީ ބްރޭންޑެޑު އުފެއްދުންތައް ވިއްކަމުންނެވެ. އޭގެ ތެރޭގައި ފާހަގަކޮށްލެވޭ އެއް ބްރޭންޑަކީ ވެގާ ބްރޭންޑެވެ.


މާލެތެރޭގައި ދަންވަރު ވަގުތު ފުލުހުން ހަރަކާތްތެރިވާ މިންވަރު ބަންދުތެރޭގައި އިތުރުކުރަނީ! | Atoll News\nމާލެތެރޭގައި ދަންވަރު ވަގުތު ފުލުހުން ހަރަކާތްތެރިވާ މިންވަރު ބަންދުތެރޭގައި އިތުރުކުރަނީ!\nޝާއިޢުކުރީ: މުޙައްމަދު އަފްރާޙް ޖުލައި 17, 2021, 16:55\nމާލެތެރޭގައި ދަންވަރުގެ ވަގުތުތަކުގައި ފުލުހުން ހަރަކާތްތެރިވަމުންދާ މިންވަރު ބަންދުތެރޭގައި އިތުރުކުރަމުންދާ ކަމަށް މޯލްޑިވްސް ޕޮލިސް ސަރވިސް އިން ބުނެފި އެެވެ.\nއެ އިދާރާ އިން ބުނީ މިއީ ކުރިއަށް މިއޮތް ބަންދު ދުވަސްތަކާއި ގުޅިގެން މާލެތެރޭގައި ކުށްކުރުން އިތުރުވެދާނެ ކަމަށް ބަލައި ކުށްމަދު ކުރުމަށް ހިންގާ ޚާއްސަ ހަރަކާތުގެ ދަށުން ކުރާ ކަމެއް ކަމަށެވެ.\nޢާންމުގޮތެއްގައި ހިންގާ ކުށުގެ ބާވަތްތަކާއި ކުށްތައް ހިނގާ ސަރަހައްދުތަކާއި ވަގުތުތަކަށް ޚާއްސަ ސަމާލުކަމެއް ދީގެން ކުށްމަދުކުރުމަށް މަގުމަތީގައި ފުލުހުން ހަރަކާތްތެރިވަމުންދާނެ ކަމަށް ފުލުހުން ވަނީ ވިދާޅުވެފަ އެވެ. އަދި ގޯތިގެދޮރާއި ފިހާރަތަކާއި ކެފޭ ރެސްޓޯރަންޓުތަކާއި އޮފީސްތަކުންވެސް ވައްކަންކުރަމުންދާތީ ވައްކަންކުރިޔަ ނުދިނުމަށް ނުވަތަ ވައްކަންކުރުން މަދަކުރުމަށް މާލެތެރޭގައި ދަންވަރުގެ ވަގުތުތަކުގައިވެސް ފުލުހުން ހަރަކާތްތެރިވަމުންދާ މިންވަރު ބަންދުތެރޭގައި އިތުރުވާނެ ކަމަށް ބުނެފައި ވެއެވެ.\n“ވައްކަންތައް ހިނގިޔަ ނުދިނުމަށް، ތަންތަނުގެ ސެކިއުރިޓީ ބަލަހައްޓަންތިބޭ މީހުން އިތުރަށް ހޭލުންތެރި ކުރުވުމަށް މައުލޫމާތު ހިއްސާކުރުމުގެ މަަސައްކަތްވެސް ދަނީ ކުރަމުން. އަދި އާއިލާތަކާ ވަކިން އެކަނި ދިރިއުޅޭ އިސްރަށްވެހިން ފާހަގަކޮށް އެ ފަރާތްތަކަށް ޒިޔާރަތްކޮށް ހާލުބަލައި އެމީހުންގެ ސަލާމަތާއި ރައްކާތެރިކަމަށް މިހާރުވެސް ފުލުހުން ދަނީ މަސައްކަތް ކުރަމުން.” މޯލްޑިވްސް ޕޮލިސް ސަރވިސް އިން ބުންޏެވެ.\nމީގެ އިތުުރުން ދަތުރުފަތުރުކުރާ އުޅަނދުތަކަށް އަރުވާ އަދި އުޅަނދުތަކުން ބާލާފައިހުންނަ މުދާ ވަގަށް ނަގާ މައްސަލަތައްވެސް ހިނގަމުންދާތީ، އޮޑިވެރިންގެ ސަމާލުކަމަށް އެކަން ގެނެސް އެފަދަ ކަންކަން ހިނގިޔަ ނުދިނުމަށް ހޭލުންތެރިކުރުވުމަށް މައުލޫމާތު ހިއްސާކުރަމުންދާ ކަމަށް ފުލުހުން ބުނެ އެވެ.\nހަމަމިއާއެކު ސިނަމާލެ ބްރިޖާއި މަގުތައް އަދި ޕާކުތައް ހިމެނޭ ސަހަރައްދުތަކާއި ކަފިހި ހުރަސްތަކުގައި ވެސް ޓްރެފިކް ފުލުހުން ބަންދުތެރޭގައި ހަރަކާތްތެރިވަމުންދާ މިންވަރު އިތުރުވާނެ ކަމަށް ވަނީ ބުނެފަ އެވެ. އަދި ގަވާއިދާ ޚިލާފަށް ޕާކުކޮށްފައިހުންނަ އުޅަނދުތަކުގެ ސަބަބުން އާންމު ރައްުިތުންނަށް ވަމުންދާ އުނދަގޫތައް ކުޑަކުރުމަށްވެސް ޓްރެފިކް ފުލުހުން ޚާއްސަ މަސައްކަތްތަކެއް ކުރަމުންދާނެ ކަމަށް ބުނެފައި ވެއެވެ.\n“ކޮންސްޓްރަކްޝަން ސައިޓުތަކުގައިތިބޭ ބިދޭސީންނާ ގުޅިގެން ވައްކަންކުރާ މައްސަލަތައްވެސް ހިންގަމުންދާތީ އެފަދަ ކަންކަން ހުއްޓުވުމަށްވެސް މަސައްކަތްތަކެއް ކުރަމުންދާނެ. އަދި ޓެކްސީތަކަށް އަމިއްލަ ތަކެތި ދޫކޮށްލެވިގެންވެސް ފުލުހުންނަށް މައްސަލަ ހުށަހެޅޭތީ، އެފަދަ ކަންކަން ހިނގިޔަ ނުދިނުމަށް ތިމާގެ އަމިއްލަ ތަކެތި ރައްކާތެރިކަމާއެކު ބެލެހެއްޓުމަށާއި ފޭރުމުގެ މައްސަލަތަކުން ރައްކާތެރިވުމަށް މަސައްކަތް ކުރުމަށް އިލްތިމާސްކުރަން.” ފުލުހުން ބުންޏެވެ.\nމީގެ އިތުރުން ގެ ހުސްކޮށްފައި އެންމެން ފުރައިގެންދާނަމަ ގޭގައި އަލިކަމެއް ބެހެއްޓުމާއި ފެން ލީކުވުމާއި ގޭސް ލީކުވުންފަދަ ކަމަކާ ގުޅިގެންވެސް ހާދިސާއެއް ހިނގުމުން ސަލާމަތްވުމަށް ރައްކާތެރިކަމުގެ ފިޔަވަޅު އެޅުމަށް ވެސް ވަނީ އިލްތިމާސް ކޮށްފައެވެ. އަދި އޮފީސްތަކާއި ފިހާރަތަކާއި ކެފޭ ރެސްޓޯރަންޓުފަދަ ތަންތާގައިވެސް ގިނަ އަދަދަަކަށް ފައިސާ ނުބަހައްޓައި ބެންކަށް ޖަމާކުރުމަށް ވެސް އިލްތިމާސް ކޮށްފައި ވެއެވެ.


Iniesta, Silva adhi Pique Spain ge Olympics team ah? | Mihaaru\nއިނިއެސްޓާ، ސިލްވާ އަދި ޕީކޭ ސްޕެއިނުގެ އޮލިމްޕިކްސް ޓީމަށް؟\n02 ފެބުރުއަރީ 2020 - 12:14\nމެޑްރިޑް (ފެބްރުއަރީ 2) – މި އަހަރުގެ އޮލިމްޕިކް ގޭމްސްގައި ވާދަކުރަން އެކުލަވާލާ ސްޕެއިނުގެ 23 އަހަރުން ދަށުގެ ފުޓްބޯޅަ ސްކޮޑުގެ ޕްރީ ލިސްޓުގައި ސީނިއާ ޓީމުގެ ކެޕްޓަން ސާޖިއޯ ރާމޯސް އާއި ޑޭވިޑް ސިލްވާ ގައުމީ ޓީމަށް ކުޅުން ހުއްޓާލާފައިވާ އަންދްރެސް އިނިއެސްޓާ އާއި ޖެރާޑް ޕީކޭ ހިމެނޭ ކަމަށް މީޑިއާ ރިޕޯޓްތައް ބުނެފި އެވެ.\nއޮލިމްޕިކްސްގައި ފުޓްބޯޅަ އިވެންޓުގައި 23 އަހަރުން ދަށުގެ ޓީމެއް ވާދަކުރި ނަމަވެސް ސީނިއާ ތިން ކުޅުންތެރިން ހިމެނުމުގެ ފުރުސަތު އޮންނާނެ އެވެ.\nމީގެ ތެރެއިން އިނިއެސްޓާ މިހާރު ކުޅެމުން އަންނަނީ އޮލިމްޕިކްސް ބާއްވާ ޖަޕާނުގެ ވިސެލް ކޯބީ އަށެވެ. އެހެންވެ ޓޯކިޔޯގައި ބާއްވާ އޮލިމްޕިކްސްގައި ސްޕެއިން ތަމްސީލްކުރުމުގެ ފުރުސަތު އޭނާ އަށް ދީފި ނަމަ އެއީ ގޭމްސް އަށް ވެސް ލިބޭ އިތުރު ފުރިހަމަކަމަކަށް ވާނެ އެވެ.\nސްޕެއިނާ އެކު 2010 ވަނަ އަހަރުގެ ވޯލްޑް ކަޕާއި 2012 ވަނަ އަހަރުގެ ޔޫރޯ ކާމިޔާބުކުރި މި ހަތަރު ކުޅުންތެރިންގެ ތެރެއިން އިނިއެސްޓާ، ޕީކޭ އަދި ސިލްވާ ގައުމީ ޓީމަށް ކުޅުން ހުއްޓާލީ 2018 ވަނަ އަހަރުގެ ވޯލްޑް ކަޕުގެ ދެ ވަނަ ބުރުން ރަޝިއާ އަތުން ކެޓުމުންނެވެ. އެކަމަކު ރާމޯސް އަންނަނީ އަދިވެސް ގަވާއިދުން ގައުމީ ޓީމުގައި ހިމެނެމުންނެވެ.\nމި ހަތަރު ކުޅުންތެރިންގެ ތެރެއިން ރާމޯސް އަށް ޖާގަ ޔަގީންވާނެ ކަމަށް ބެލެވެ އެވެ. ރާމޯސް އާއި ޕީކޭ ވަނީ އޮލިމްޕިކްސްގައި ކުޅެން ޝައުގުވެރިކަން ފާޅުކޮށްފަ އެވެ. އިނިއެސްޓާ އާއި ސިލްވާ މިކަމާ ދެކޭ ގޮތެއް ނޭގެ އެވެ.\nސްޕެއިނުން ވަނީ 1992 ވަނަ އަހަރުގެ އޮލިމްޕިކްސް ރަން މެޑަލް ކާމިޔާބުކޮށްފަ އެވެ. އޭރު އެ ޓީމުގައި ސްޕެއިނުގެ ސީނިއާ ޓީމުގެ މިހާރުގެ ކޯޗު ލުއިސް އެންރީކޭ އާއި މިހާރުގެ މަޝްހޫރު ކޯޗު ޕެޕް ގާޑިއޯލާ ހިމެނުނެވެ.\nމި ފަހަރުގެ އޮލިމްޕިކްސްގައި މަޝްހޫރު ބައެއް ކުޅުންތެރިން ފެނުމުގެ ފުރުސަތު އެބައޮތެވެ. އެގޮތުން ފްރާންސްގެ ފޯވާޑް ކީލިއަން އެމްބާޕޭ ވަނީ ޝައުގުވެރިކަން ފާޅުކޮށްފަ އެވެ. އަދި މިސްރުން އަންނަނީ ލިވަޕޫލުގެ މުހައްމަދު ސަލާހު ގެންދަން މަސައްކަތްކުރަމުންނެވެ. އެންމެ ބޮޑު މައްސަލައަކީ ޖުލައި 22 އިން އޮގަސްޓް 8 އަށް އޮންނަ މުބާރާތުގައި ކުޅެން ގޮސްފި ނަމަ ކްލަބާ އެކު ޕްރީ ސީޒަން ތަމްރީންތައް ހެދުމާއި ސީޒަނުގެ ކުރީކޮޅުގެ ބައެއް މެޗުތައް ގެއްލުމެވެ. އެހެންވެ ކުޅުންތެރިން ދޫކުރަން ކްލަބްތަކުން ދެކޮޅު ހަދަ އެވެ.


SunOnline: Rape kurumah hiyvaru libey ibaaraathakun Smith tweet kuri massala balanee\nރޭޕްކުރުމަށް ހިތްވަރުލިބޭ ފަދަ އިބާރާތަކުން ސްމިތް ޓްވީޓް ކުރި މައްސަލަ ބަލަނީ\nޓޫރިޒަމް މިނިސްޓްރީގެ ސީނިއާ އެގްޒެކެޓިވް އަލީ ހާޝިމް (ސުމިތު) ---\nޓޫރިޒަމް މިނިސްޓްރީގެ ސީނިއާ އެގްޒެކެޓިވްގެ މަގާމުގައި ހުރި އަލީ ހާޝިމް (ސްމިތު) ރޭޕްކުރުމަށް ހިތްވަރުލިބޭ ފަދަ އިބާރާތަކުން ޓްވީޓެއް ކުރި މައްސަލަ ސަރުކާރުން ބަލަން ފަށައިފިއެވެ.\nކޮވިޑް19 އާ ގުޅިގެން މާގިރި ހޮޓަލުގައި ތިބި ޓޫރިޒަމް މިނިސްޓްރީގެ ސްޓާފުންގެ ތެރޭގައި ސްމިތު ހިމެނެއެވެ. އަދި އޭނާގެ ކޮޓަރިއަށް މިނިސްޓްރީގެ މުވައްޒަފުން ނޫން ގިނަ އަދަދެއްގެ އަންހެން ކުދިން ވައްދާފައިވާ ކަމަށް ހޮޓަލުގެ ސީސީޓީވީ ފުޓޭޖުން ފެންނަ ކަމަށް ބުނެ ބައެއް މީޑިއާތަކުން ވަނީ ރިޕޯޓުކޮށްފައެވެ.\nއެކަމާ ގުޅިގެން ސްމިތުގެ ފޮޓޯ ޖަހައި ހަދާފައިވާ ޕޯސްޓަރެއް ޓުވީޓުކޮށް ސްމިތު ވަނީ އޭނާ އަކީ "ކާމިޔާބު މީހެއް" ކަމަށް ބުނެފައެވެ.\nސްމިތުގެ އެ ޓުވީޓު ރީޓުވީޓުކޮށް އަންހެން ކުއްޖަކު ބުނެފައި ވަނީ އެއީ ކާމިޔާބުވުން ނޫން ކަމަށާއި، ސްމިތު ދެއްކި ވާހަކައަކީ ލަދުން ބޯހަލާކުވާ ކަހަލަ ވާހަކައެއް ކަމަށެވެ.\nއަންހެން ކުއްޖާގެ ޓުވީޓަށް ރައްދު ދީ ސްމިތު ބުނެފައި ވަނީ "[ނަން] ރޭޕް ކުރީމަ ކަޑަވަނީ ދޯ" އެވެ.\nއެކަމާ ގުޅިގެން ގިނަ ބަޔަކު އަންނަނީ ސްމިތަށް ވަރަށް ބޮޑަށް ފާޑުކިޔަމުންނެވެ. އަދި ސަރުކާރުގެ މަތީ މަގާމުތަކުގައި ތިބޭ ފަރާތްތަކުގެ ފަރާތުން އެފަދަ ދަށު ދަރަޖައިގެ އަމަލުތައް ފެނުމަކީ ކަންބޮޑުވާ ކަމެއް ކަމަށް ބުނެ ގިނަ ބަޔަކު އަންނަނީ ނުރުހުން ފާޅުކުރަމުންނެވެ.\nނުރުހުން ފާޅުކޮށް މީހަކު ކުރި ޓުވީޓަކަށް ޖަވާބުދެއްވައި، ރައީސް އޮފީހުގެ ތަރުޖަމާނު އިބްރާހިމް ހޫދު ވިދާޅުވީ ސްމިތު ދެއްކި ވާހަކައަކީ ވަރަށް ލަދުވެތި އަދި ދަށުދަރަޖައިގެ ވާހަކައެއް ކަމަށެވެ.\nއަދި އެއްވެސް މީހަކަށް ނިސްބަތްކޮށް އެފަދަ ވާހަކައެއް ދެއްކިގެން ނުވާނެ ކަމަށާއި އެ މައްސަލަ މިހާރު ބަލަމުން އަންނަ ކަމަށް ހޫދު ވިދާޅުވިއެވެ.\n"އަޅުގަނޑު ބުނީ، އަޅުގަނޑު ގެންދިޔަ ބައެއް ކަމަށް ތިޔަ ބުނާ މީހުން ގެންދިޔައީ ގަދަބާރަކުން ނޫނޭ. އަދި ކަޑަކަމަކަށް ވަނީ ރޭޕް ކުރީމަ ދޯއޭ؟! އެހެން މި ބުނީ. ކުރުކޮށް އަވަސް އަރުވާލައިގެން ލިޔުނީމަ މާނަ ނުބައިކޮށް ނަންގަވައިގެން ވެސް މޮޔަވުން މިއޮތީ،" ސްމިޓު ބުނެފައިވެއެވެ.


Thinadhoo in Kakka Gas Husvejje ތިނަދޫއިން ކައްކާ ގޭސް ހުސްވެއްޖެ – Huvadhoo News Thinadhoo in Kakka Gas Husvejje Huvadhoo News\nތިނަދޫއިން ކައްކާ ގޭސް ހުސްވެއްޖެ\nފޮޓޯ: ވެލްކޯ ގޭސް ދޯނި\nގދ.ތިނަދޫ އިން ކައްކާ ގޭސް ހުސްވެއްޖެ ކަމަށް ވެލްކޯ ޝިޕިން އެންޑް ޓްރޭޑްއިން ހާމަކޮށްފިއެވެ.\nއެކުުންފުނީގެ ފަރާތުން “ހުވަދޫ” ނިއުސްއަށް މައުލޫމާތު ދެއްވަމުން އަހުމަދު ރަޝީދު ބުނާގޮތުގައި މިވަގުތު ތިނަދޫއިން ގޭސް ހުސްވެފައިވާ ކަމަށާއި ހަފްތާއެއްގެ މައްޗަށް 500 ފުޅި ތިނަދޫއަށް ބޭނުންވާ ކަމަށެވެ. މުޅިމަހަށް ބަލާލާއިރު 1200 ފުޅި ގޭސް ބޭނުންވީ ނަމަވެސް ކުންފުނީގެ ދަތުރުތައް ހަމަޖެހިފައި އޮންނަ ގޮތުން ތިނަދޫއަށް ގޭސް ދޯނި އަންނަނީ ހަފްތާއަކު އެއްދުވަހު ކަމަށް އަހުމަދު ބުންޏެވެ.\nއަހުމަދު އިތުރަށް ފާހަނގަކުރި ގޮތުގައި ތިނަދޫއަށް ގޭސް ގެންނަތާ ދެތިން ދުވަސް ނުވަނީސް ހުސްވާތީ ގޭސް ލިބުމުގައި ދަތިތަކެއް ދިމާވަނީ ކަމަށެވެ.\nމިވަގުތު އެރަށުން ގޭސް ހުސްވެފައިވީނަމަވެސް ކުރިޔަށް އޮތް ދެދުވަސްތެރޭ ގޭސް ލިބޭނެ ކަމަށް އަހުމަދު ބުންޏެވެ. މޫސުން ތަންނުދިނުމާއި ގުޅިގެން ގޭސް ލިބުމުގައި މިވަގުތު ދަތިތަކެއް އުޅެނީ ކަމަށް އެކުންފުނިން މައުލޫމާތުދިނެވެ.\nމިހާރަކަށް އައިސް އަވަސް އަވަހަށް ރަށުން ގެސް ހުސްވުމަކީ ތިނަދޫގެ އާންމު ހާލަތެކެވެ. 12 ހާހަށްވުރެ ބޮޑު އާބާދީއެއް އޮންނަ ތިނަދޫގައި ކައްކާ ގޭހުގެ މައްސަލައަށް ހައްލެއް ނުލިބިިގެން ރައްޔިތުންގެ ޝަކުވާތައް މިވަނީ ގިނަވެފައެވެ.\nމީގެ ކުރިން ތިނަދޫއަށް ގޭސް ގެންނަނީ އެސް.ޓީ.އޯ އިންނެވެ. އެހެންނަމަވެސް މިކަންތައް އައުޓް ސޯސް ކުރުމަށްފަހު ތިނަދޫއަށް ގޭސް ގެންނަނީ ވެލްކޯއިންނެވެ.\nހުސްް ދޮގުހަދާމީހެެެއްތިި އަހުމަދުތީީ ގޭސްް ހުންނަައިރުވެސްް ދޭނެމީހަކައްދެނީީ މުޅިންމަކަރު\nތިމާމެންގެ ނެތް ފެންވަރަކުން ކަންތަށް ކުރަންވީމަ ވާނެގޮތް.. އެމްއެމްޕީއާރުސީ ލާރިން ގިނައިން ގޭސްފުޅި ގަންނަން އުޅޭ…\nތިމާ ހިތް ނޭދޭ މީހާ އާއި އޭނާ ކުރާ މަސައްކަތާ މިކްސް ނުކުރުމަށް އެދެން. ތިނަދޫން މީގެ ކުރިންވެސް ގޭސް ހުސްވޭ.ގިނަ ދުވަސްތަކެއް އަބަދަކު ނުނަގާ ލިބެން.މޫސުމީ ކަންކަމީ ގަބޫލުކުރަންޖެހޭ އުޒުރުވެރި ކަންކަން. ތިމާ ބޭނުންވާ ކަމެއް ހާސިލުނުވުމުން ނުވަތަ އަނެކާއަށް ލިބޭ ކުރިއެރުމެއްގައި ހަޤީގަތާއި ހިލާފަށް ވާހަކަ ދައްކާ ކަމުގެ އަސްލު އޮޅުވައިލަން މަސައްކަތް ކުރުމަކީ މުނާފިގުންގެ ސިފައެއް. އެކަން އެންމެ މޮޅަށް ދެނެވޮޑިގެންވަނީ ﷲ. ރައްޔިތުން ފަސޭހަކަންމަތީގައި ލައްވަވާށި. އަބްދުﷲގެ މަސައްކަތުގައި ބަރަކާތް ލެއްވުން އެދި ދުއާދަންނަވަން.\nތިތަނުގަ ނެތެއްނު ދޮގު މައުލޫމާތެއް ހިއްސާކޮށްފަ.. މަށަށް ފެންނަނީ އެތަނުން މައުލޫމާތު ދީފަ އޮތް ގޮަތަށް ޚަބަރު ޖަހާފަ އިންދާ.. ދެން ތިތަނުން ޒާތީ ކަމެއް ފެނުނީ ކަލެޔަށް އެކަނި..


އިހވަންދޫގެ ތާރީޚުން (ތިންވަނަ ބައި) - މަސައްކަތްތެރިކަމާއި ވިޔަފާރި — Ihavandhoo.com\n26 ޖޫން 2017 0\nމި އިހަވަންދޫ އަކީ ޒަމާނުއްސުރެ މަސައްކަތްތެރި ރައްޔިތުންތަކެއް ދިރިއުޅެމުން އައި ރަށެކެވެ. މިއަދު އިހަވަންދޫ މި ދެކޭ ތަރައްޤީ އާއި ތަމަދުންގެ އަސްލަކީ އިހަވަންދޫ ރައްޔިތުންގެ މަސައްކަތްތެރިކަމެވެ. ޒަމާނާއި ހާލަތަށް އައި ބަދަލާއެކު އަދާހަމަޔަށް އާއިރު ބައެއް މަސައްކަތްތައް ނެތިގެން ގޮސްފައިވީނަމަވެސް ޖުމްލަ ގޮތެއްގައި އިހަވަންދޫގައި މަސައްކަތެރިކަން ދެމެހިއްޓިފައިވާކަން ފާހަގަކޮށްލަން ޖެހެއެވެ.\nއެންމެ އިހުން ފެށިގެން މިއަދާ ހަމަޔަށް ވެސް އިހަވަންދޫ ފާހަގަކޮށްލެވެނީ މަސްވެރިކަމަށް ޚާއްޞަ ރަށެއްގެ ގޮތުގައެވެ. މާޒީގެ ސަފްހާތަކަށް ނަޒަރު ހިންގާލާއިރު އެންމެ އިހުގައިވެސް މުޅި އިހަވަންދިއްޕުޅުގައިވެސް މަސްވެރިކަމުގައި ނަގާ ކިޔާ އެއް ރަށަކީ އިހަވަންދޫއެވެ. ވަސީލަތްތައް މަދު އެޒަމާނުގައި މަސްވެރިން މަހަށްގޮސް އުޅުނީ އިރުވައި މޫސުމުގައި އެކަންޏެވެ. ހުޅަނގު މޫސުމުގައި "ފުށަހިޔާ" ކޮށްފައި ދޯނިތައް ބަހައްޓައެވެ. ފަތިހުގެ މުނާޖާ ކޮނޑުއަޅައިގެން މަސްވެރިން މަހަށް ނުކުމެ އިރުއަލިކަމާއެކު ރަށް އަތުވޭތޯބަލައެވެ. އޭރު މަސްވެރިކަމުގެ ވައްޓަފާޅި ހަމަ ޖެހިފައިވާ ގޮތުން، ތަފާތު ކަމަކަށް ފާހަގަވާ ކަމަކީ މަސްވެރިންނަށް މަސްބައި އަޅައި އުޅުނު ގޮތެވެ. މިގޮތުން ރަށުގެ ވެރިން ކަމަށްވާ ކަތީބާއި ކުޑަ ކަތީބާއި މުދިމް މީހާއަށް ކޮންމެ ދޯންޏަކުން މަސް ބަޔެއް، އަދި މަޤާމްފުޅު ބަލަހައްޓާ މީހާއަށް2މަސް ދީ އުޅުނެވެ. ދޯނިން މަހަށްދާ ކޮންމެ ކުޑަކުއްޖަކަށް މަސްބަޔެއް އަދި ބޮޑު މީހަކަށް ދެ ބައި ދީ އުޅުނެވެ.\nމަސްވެރިކަމުގައި ވެސް ދިޔައީ ތަރައްޤީގެ ކުލަތައް ޖެހެމުންނެވެ. މިގޮތުން، ފަންރިޔަލުން ކަތިރިޔަލުން ބަދަލުވެ، 1970ގެ އަހަރުތަކުގެ ތެރޭގައި އިހަވަންދޫގައި އިންޖީނުލީ އޮޑިފަހަރުގައި މަސްވެރިކަން ކުރަން ފެށުނެވެ. އިހަވަންދޫގެ ލޭނާރުކަމުގައިވާ މަސްވެރިކަން ހަލުއިކަމާއެކު ކުރިއަރަމުން އައިސް މިއަދު މިފަސްގަނޑުގައި މި މަސައްކަތް ކުރެވުމުން އެދަނީ އެންމެޒަމާނީ ވަސީލަތްތަކާއެކު ފައިބަރު ގްލާސް މަސްދޯނިފަހަރުގައި ދިގުރާސްތާ އޮޑިދޯނި ފަހަރުގައެވެ. މި ރަށަކީ މަސްވެރި ރަށަކަށްވުމުން މަސްކައްކާ ހިއްކުމާއި، ލޮނުމަސް އެޅުން ފަދަ ތަފާތު މަސައްކަތް ވެސް ވަރަށް ފުޅާދާއިރާއެއްގައި ދަނީ ކުރެވެމުންނެވެ.\nމަސްވެރިކަން ކުރުމަށް ފިރިހެނުން ޚާއްޞަވެފައިވީ ޒަމާނުގައި ރޯނުވެށުމާއި ފަންގިވުނުމަކީ އިހަވަންދޫގައި އިހުތިބި އަންހެނުން ވަރަށް ފޯރިއާއެކު ކުރަމުން އައި މަސައްކަތެކެވެ. ޒަމާނާއެކު މަސައްކަތްކުރާނެ މީހުން މަދުވެ މަސައްކަތް އުވެމުން ދަނިކޮށް، ކައިރި ރަށްރަށުގައި ފަތުރުވެރިކަން ފުޅާވަމުން ދިއުމުން އަނެއްކާ ވެސް މި މަސައްކަތުން ރަނގަޅު އާމްދަނީއެއް ހޯދޭނެ މަގެއް އިހަވަންދޫގެ ރައްޔިތުންނަށް ފަހިވެގެންދިޔައެވެ. މިއަދު ރޯނާއި ފަންގި ވިއްކައިގެން އިހަވަންދޫގެ ރައްޔިތުން ދަނީ ރަނގަޅު އާމްދަނީއެއް ހޯދަމުންނެވެ.\nއިހަވަންދޫގެ އިހުތިބީން ކޮށްއުޅުނު މަސައްކަތްތަކުން މިއަދު އުވިނެތި ގޮސްފައިވާ މަސައްކަތް ތަކަކީ ދަނޑުވެރިކަމާއި ރައިވެރިކަމާއި ކަނބުރުވެރިކަމެވެ. މިއަދު މި މަސައްކަތްތައް އިހަވަންދޫއިން ގާތްގަނޑަކަށް ނެތި ގޮސްފައިވީ ނަމަވެސް މިއީވެސް އިހުގައި މި ރަށުގައި ވަރަށް ގިނަ ބަޔަކު ޖޯޝާއެކު ކޮށް އުޅުނު މަސައްކަތް ތަކެކެވެ. ދަނޑުވެރިކަމުގެ ގޮތުގައި އެކި ބާވަތްބާވަތުގެ ގޮވާމާއި ފަލަމަޑީގެ ބާވަތްތަކުގެ އިތުރުން މޭވާ ހައްދާ އުޅުނެވެ. 1970 ހިސާބުގައި އިހަވަންދޫގައި 40އަށް ވުރެ ގިނަ މީހުން ރާވެރިކަން ކޮށް އުޅުނުކަމަށްވެއެވެ. އެދުވަސްވަރު ރުކުރަލުން ދިޔާހަކުރާއި ކަރުހަކުރު ހަދައި އެ ވިއްކައިގެން ރަނގަޅު އާމްދަނީއެއް ހޯދިއެވެ. ރާވެރިކަން ކުރުމަށްޓަކައި ބައެއްމީހުން ކައިރި ފަޅުރަށްރަށަށް ދިގުމުއްދަތަށް ގޮސް އުޅުނެވެ.\nހަމަ މިގޮތަށް، ކަނބުރުވެރިކަމުގެ މަސައްކަތް ފުޅާދާއިރާއެއްގައި އިހުތިބީން ކޮށް އުޅުނެވެ. ކަނބުރުވެރިކަމުގެ ދާއިރާއިން ފާހަގަކޮށްލެވޭ އެއް ބޭފުޅަކީ އިހަވަންދޫ ނޫރާނީގެ އަލްމަރުހޫމް އިބުރާހިމް އަލީ، ކުޑަ ތުއްތުބޭއެވެ. މީގެ އިތުރުން އިހަވަންދޫ އެތުމާގޭ އަލްމަރުހޫމް ހަސަންބެ އާއި ޖަނަވަރީގެ އަލްމަރުޙޫމު މުޙައްމަދު އަބުދުﷲ، ކަޅުކޮއްކޮ ކުޑަމަނިކުބޭ ވެސް މި މަސައްކަތް ކޮށްފައިވެއެވެ. ކަނބުރުވެރިން ތަފާތު ބާވަތްބާވަތުގެ އާލާތްތަކާއި އޮޑި ދޯނިފަހަރަށް ކޮންމެހެން ބޭނުންވާ ސާމާނުތައް އުފައްދާފައިވެއެވެ.\nއިހަވަންދޫއަކީ މަސްވެރި ރަށެއް ކަމުގައި ވުމުން ކިއްސަރު ވަޑާމުގެ މަސައްކަތް ވެސް ރަނގަޅު ފެންވަރެއްގައި ކުރެވެމުން ދިޔައެވެ. މުޅި އަތޮޅަށްވެސް މަޝްހޫރު ވަޑިން، އިހުގައިވެސް އުޅުނު ރަށަކީ އިހަވަންދޫއެވެ. ވަޑާމުގެ މަސައްކަތަށް އަވައްޓެރި ރަށްރަށަށް އިހަވަންދޫގެ ވަޑިން ގޮސްފައިވެއެވެ. އެޒަމާނުގައިވެސް އިހަވަންދޫގައި ބޭނުންކުރި އޮޑި ދޯނި ފަހަރުތައް ފަރުމާކޮށް ބަނދެފައިވަނީ އިހަވަންދޫއަށް އުފަން އިހަވަންދޫގެ ފަންނުވެރި ދަރިންނެވެ. އެދުވަސްވަރު މި ސައްކަތްކޮށްފައިވަނީ ރަށުން ލިބޭ ލަކުޑީގައި އަމިއްލަ އުފެއްދުންތައް ބޭނުންކޮށްގެންނެވެ. ޒަމާނީ އުފެއްދުންތައް ލިބެން ނެތް އެޒަމާނުގައި އިހަވަންދޫގެ ދަރިން ވަނީ އޮޑީގައި އުނގުޅާނެ ކަޑި އަމިއްލައަށް ތައްޔާރު ކޮށްފައެވެ. ފަރުން ބިޔަ ހިރިގަލެއް ގެނެސް، އެ ހިރިގަލުގެ މެދު ކޮނެ، އެއަށް ދެއްޔާއި ފިއްލެޔޮއެއްކޮށް ގަށައިގެން، ކަޑި އުފެއްދި އުފެއްދުން ފާހަގަވެގެން ގޮސްފައިވަނީ އުފެއްދުންތެރިކަމުގެ ނަމޫނާއަކަށެވެ.\nޒަމާނުންސުރެ އިހަވަންދޫ އަކީ ތިޔާގި ރަށެކެވެ. އެހެންކަމުން ވިޔަފާރީގެ މުއާމަލާތްތައް އެންމެ ކުރިން ސުރެ ކޮންމެވެސް ސިފައެއްގައި ކޮށްފައިވާނެއެވެ. ތަކެއްޗަށް ތަކެތި ބަދަލު ކުރާ އުޞޫލުން ވިޔަފާރީގެ މުއާމަލާތްތައް ކޮށްއުޅުނު ޒަމާނެއްވެސް އިހަވަންދޫގެ ތާރީޚުން ދެކެފައިވެއެވެ. ވިޔަފާރީގެ މުއާމަލާތްތަކުގައި ދިވެހި ކުދި ބޮލި ބޭނުންކުރި ކަމަށް ވަރަށް ގިނަ ދަލީލުތައް ހާމަވެއެވެ. މިހާރުވެސް އިހަވަންދޫގެ އެކި ސަރަހައްދުތަކުން މި ދެންނެވި ފަދަ ކުދި ބޮލި ވަރަށް ގިނަ އަދަދަކަށް ފެންނަމުންދެއެވެ. ކައިރި އަވަށްޓެރި ރަށްރަށަށާއި އަވަށްޓެރި މަލިކަށް ވެސް އިހަވަންދޫގެ ވިޔަފާރި ވެރިން ދަތުރުކޮށް ވިޔަފާރި ކުރިކަމަށްވެއެވެ. މުޙައްމަދު ތަކުރުފާނުގެ ބައްޕާފުޅު ހުސައިން ޚަތީބު ތަކުރުފާނާއި އިހަވަންދޫ އާމިނާދިޔޯ ބައްދަލުވެ އެ ގުޅުން ބަދަހި ވެގެން ދިޔައީ ވެސް މި ފަދަ ވިޔަފާރި ދަތުރަކުން ކަމަށް ދެކެވޭ ފޯކްލޯއެއް އޮވެއެވެ.\nއިހަވަންދޫގައި އެންމެ ފުރަތަމަ ވިޔަފާރީގެ މުއާމަލާތްތައް ކުރަންފެށީ މަތިވައްގޭ، އަލްމަރުހޫމް މޫސާ އިބުރާހިމެވެ. ލައިނޫފަރުގެ، ބޮޑުމުޙައްމަދު ދޮންކޮއްކޮ، ދޮންކޮއްކޮ ހާޖީއެވެ. މިގޮތަށް ވިޔަފާރި ކޮށްއުޅުނު ދުވަސްތައް މާޒީއާއެކުވެ މަޑުމަޑުން ވިޔަފާރި ފުޅާވެ ތަރައްގީވެ ފިހާރަތަކުގެ އަދަދު އިތުރުވަމުން ދިޔައެވެ. އިހަވަންދޫގައި އެންމެ ފުރަތަމަ ފިހާރައެއް ރަޖިސްޓްރީ ކޮށްފައިވަނީ ހާޝިމީ ސްޓޯރގެ ނަމުގައި 1986 ވަނަ އަހަރުއެވެ. އެންމެ ފަހުގެ މައުލޫމާތުން ހާމަވާ ގޮތުގައި އިހަވަންދޫގައި ވިޔަފާރީގެ މުއާމަލާތްތައް ކުރުމަށް 40 އަށްވުރެ ގިނަ ތަން ރަޖިސްޓްރީކޮށްފައިވެއެވެ. އިހަވަންދޫގައި އެންމެ ފުރަތަމަ ހޮޓަލެއް ހުޅުވިފައިވަނީ ޅޮސްމާގެ އަޙްމަދު މޫސާގެ މޭސްތިރިކަމުގެ ދަށުން، 2003 ވަނަ އަހަރު އެއީ އިޖާބަ ހޮޓަލެވެ.\nއިހަވަންދޫގެ ތަފާތު ވިޔަފާރިތަކުން، ފާހަގަކޮށްލެވޭ އަނެއް ވިޔަފާރިއަކީ ދަތުރުފަތުރުކުރުމުގެ ވިޔަފާރިއެވެ. ފަންރިޔަލު ޒަމާނުން ސުރެ އިހަވަންދޫގައި މާލެ ދަތުރުކުރާނެ ބައްތެލި ފަހަރު ގެންގުޅުނުކަމަށްވެއެވެ. މާލެ ދިއުމަށްޓަކައި ދެ މަސް ކަނޑުމަތީ ހޭދަކުރި ޒަމާންތައް ފަހަނައަޅައި ގޮސް މިއަދު މިވަނީ އެންމެ 18 ގަޑިއިރުން ކަނޑު މަގުގައި ދަތުރު ކުރެވޭނެ ޒަމާނީ ފެންވަރުގެ ބޯޓު ފަހަރު ބޭނުންކުރަން ފަށައިފައެވެ. އިހަވަންދޫގައި ފުޅާދާއިރާއެއްގައި އެންމެ އަގުބޮޑު މަސައްކަތަކަށް ކުރާ މަސައްކަތަކީ ފައިބަރުން އޮޑިދޯނި ފަހަރު ބަނުމުގެ ވިޔަފާރިއެވެ. ބޮޑެތި އިންވެސްޓްމަންޓް ތަކާއެކު ކުރެވޭ މި މަސައްކަތުން ވެސް ނަފާވަނިވި މަންފާތަކެއް ރައްޔިތުން ހޯދަމުންދެއެވެ.\nއިހަވަންދޫގައި ކުދި އަދި މެދުފަންތީގެ ވިޔަފާރިތައް ދަނީ އެއްދުވަހުން އަނެއް ދުވަހަށް އިތުރުވެ އާލާވެ ހެދި ބޮޑުވަމުންނެވެ. މިކަމުގެ ނަތީޖާއެއްގެ ގޮތުން މިއަދު އިހަވަންދޫ ވެފައިވަނީ އިހަވަންދިއްޕޮޅުގެ ވިޔަފާރީގެ މައި މަރުކަޒީ ރަށަށެވެ. (ނުނިމޭ)


Kuredhoo ge hurihaa muvazzafun Covid-19 ah test kuranee | Mihaaru\nކުރެއްދޫ އައިލެންޑް ރިސޯޓް: އެތަނުގެ ހުރިހާ މުވައްޒަފުން ކޮވިޑް-19 އަށް ޓެސްޓްކުރަން ވަނީ ނިންމާފައި.\nކުރެއްދޫގެ ހުރިހާ މުވައްޒަފުން ކޮވިޑް-19 އަށް ޓެސްޓްކުރަނީ\n12 އެޕްރީލް 2020 - 23:124comments\nކުރެއްދޫގައި ޗުއްޓީ ހޭދަކުރި އިޓަލީގެ ޓޫރިސްޓަކު ވައިރަހަށް ޕޮޒިޓިވްވި ކަން އެނގުނީ ރާއްޖެ އިން އޭނާ ފުރިފަހުންނެވެ. އޭނާ އެ ޓޫރިސްޓު ފުރައިގެން ދިޔަ ފަހުން، މި ބައްޔަށް އެންމެ ފުރަތަމަ ރާއްޖޭން ޕޮޒިޓިވްވެފައިވަނީ 49 އަހަރުގެ އެ ޑޮކްޓަރެވެ. އަދި އޭގެ ފަހުން އެ ރިސޯޓުން އިތުރު ހަތަރު މީހަކު މި ބައްޔަށް ޕޮޒިޓިވްވެފައި ވެއެވެ. އެ އެންމެން ވެސް މިހާރު ވަނީ ރަނގަޅުވެފަ އެވެ.\nކުރެއްދު އިން ކޮވިޑަށް ޕޮޒިޓިވް ކޭސްތަކެއް ފެނިގެން އެތަން މޮނިޓަރިންގައި އޮންނަތާ 14 ދުވަސް ވެފައިވީ ނަމަވެސް މުވައްޒަފުން ދޫކޮށްނުލާ ކަމުގެ ޝަކުވާތަކަށް ޖަވާބު ދެއްވަމުން މަބްރޫކް ވިދާޅުވީ އެހެން ހުރިހާ ރަށްތަކާ އަޅާބަލާއިރު ވެސް ކުރެއްދޫގެ ކޭސް ތަފާތު ކަމަށެވެ. ސަބަބަކީ އެ ތަނަކީ އެންމެ ފުރަތަމަ އިމްޕޯޓްވި ކޭސްއަކުން ފުރަތަމަ ލޯކަލް ޓްރާންސްމިޝަން ހިނގާފައި އޮތް ރަށަށް ވާތީ ކަމަށް އޭނާ ވިދާޅުވި އެވެ.\nމިރޭގެ މީޑިއާ ބްރީފިންގައި މަބްރޫކް، ނޫސްވެރިއެއްގެ ސުވާލަކަށް ޖަވާބު ދެއްވަނީ.---ފޮޓޯ: އަހުމަދު އަވްޝަން/މިހާރު\n"މިއަދަށް ދުވަސް ހަމަވީ ކުރެއްދޫގައި، [ޓެކްނިކަލް އެޑްވައިޒަރީ ގްރޫޕް] ޓެގުގެ މިހާރުގެ ނިންމުމަކީ ކުރެއްދޫގައި މިވަގުތު ތިބި އެންމެން ކޮވިޑަށް ޓެސްޓްކޮށްފައި ދޫކޮށްލުން،" މަބްރޫކް ވިދާޅުވި އެވެ.\nޓެގުގެ އެ ނިންމުމަކީ އެންމެންގެ ސަލާމަތާއި ރައްކާތެރިކަމަށް އަޅާ ފިޔަވަޅެއް ކަން މަބްރޫކް ފާހަގަކުރެއްވި އެވެ.\nކުރެއްދޫގައި ޗުއްޓީ ހޭދަކުރި އިޓަލީގެ ޓޫރިސްޓު ކޮވިޑަށް ޝައްކު ކުރެވޭ އަލާމާތްތަކަކާ އެކު ފުރުވާލި ކަމަށް ތުހުމަތުކޮށް، މައްސަލަ ފުލުހުން އަންނަނީ ތަހުގީގު ކުރަމުންނެވެ. މި މައްސަލައިގައި، އެ ރިސޯޓުގެ ޑޮކްޓަރުގެ ޕާސްޕޯޓް ވެސް ވަނީ ހިފަހައްޓައިފަ އެވެ.\nފުލުހުން ކުރިން ބުނެފައި ވަނީ ޓޫރިސްޓްގެ ކިބައިން ފެންނަން ހުރި އަލާމާތްތަކާ ގުޅިގެން އިތުރު ޓެސްޓްތަކެއް ހަދަން ކުރެއްދޫ ރިސޯޓްގެ ޑޮކްޓަރު ލަފާ ދިނުމުން އޭނާ އެކަމަށް އިންކާރުކުރި ކަމަށެވެ. އެ އަލާމާތްތަކާ ގުޅިގެން ޑޮކްޓަރު އެޗްޕީއޭ އަށް ގުޅި ނަމަވެސް ކޮރޯނާވައިރަހާ ގުޅޭ އެއްވެސް ކަމެއްގައި ޝައްކެއް ވެގެން އުޅޭ ކަން އަންގާފައި ނުވާ ކަމަށެވެ.\nފުލުހުން ބުނި ގޮތުގައި ހޮޓްލައިނަށް ގުޅައިގެން ޑޮކްޓަރު ވާހަކަ ދައްކާފައި އޮތީ ކޮވިޑް-19 އަށް ޝައްކުކުރެވޭ އަލާމާތްތައް ހުރި ކަމަށް ރަސްމީ ފަރާތްތަކުން ބަލާ މިންގަނޑާއި ކޮރޯނާވައިރަސް ފެތުރިގެން ރާއްޖޭން ފިޔަވަޅު އަޅާފައިވާ ގައުމުތަކަށް ބަދަލެއް އައިތޯ ބަލާށެވެ.\nއިތުރު ލިޔުންތައް ކުރެއްދޫ އައިލެންޑް ރިސޯޓް ދިވެހި ސަރުކާރު ޓޫރިޒަމް ހެލްތު ޕްރޮޓެކްޝަން އެޖެންސީ މުހައްމަދު މަބްރޫކް އަޒީޒް (ރައީސް އޮފީސް) ރިސޯޓްތައް ސިއްހަތު ބަލިތައް އިޓަލީ


ބަޔާން އާއި ލީޕްޒިގް މޮޅުވެ ތާވަލުގެ ކުރިޔަށް ބަޔާން އާއި ލީޕްޒިގް މޮޅުވެ ތާވަލުގެ ކުރިޔަށް\nބަޔާން އާއި ލީޕްޒިގް މޮޅުވެ ތާވަލުގެ ކުރިޔަށް\nޖަރުމަނު ލީގުގައި ލީޕްޒިގް އެޓީމުން ކުޅުނު މެޗު ކާމިޔާބުކޮށް ތާވަލުގެ އެއްވަނައިގައި އެއް ޕޮއިންޓުގެ ލީޑެއް ދަމަހައްޓައިފިއެވެ.\nރަށުން ބޭރުގައި ލީޕްޒިގް މޮޅުވީ އޮގްސްބާގްއާ ވާދަކޮށް 2-0 ގެ ނަތީޖާއަކުން މެޗު ކާމިޔާބުކޮށްގެންނެވެ.\nމެޗުގެ ފުރަތަމަ ލަނޑު ފުރަތަމަ ހާފްގެ 45 މިނެޓުގައި ކާމިޔާބުކުރީ ލީޕްޒިގްގެ އަންގެލިނޯއެވެ. ލީޕްޒިގުން ލީޑް ފުޅާކުރީ ދެވަނަ ހާފްގެ 66 ވަނަ މިނެޓުގައި ޔޫސުފް ޕޯލްސެން ކާމިޔާބުކުރި ލަނޑުންނެވެ.\nލީގުގައި ރޭ އެންމެ ފަހުގެ ޗެމްޕިއަން ބަޔާން މިއުނިކުން ރޮބަޓް ލެވަންޑޯސްކީ ދެ ގޯލާއެކު އަލަށް ޕްރޮމޯޓްވި އަރްމީނިއާ މައްޗަށް ކުރި ހޯދާފައެވެ. ބަޔާންގެ ދަނޑުގައި ކުޅުނު މެޗު އެޓީމުން ކާމިޔާބުކުރީ 4-1 ގެ ނަތީޖާއަކުންނެވެ.\nމެޗުގައި ތޯމަސް މުލާ އާއި ރޮބަޓް ލެވަންޑޯސްކީ ވަނީ ދެ ލަނޑު ބަޔާންއަށް ކާމިޔާބުކޮށްދީފައެވެ. މިއީ ބަޔާންއަށް ލެވަންޑޯސްކީ ކުޅުނު 100 މެޗުން އޭނާ އެ ކުލަބަށް ކާމިޔާބުކޮށްދިން 102 ވަނަ ލަނޑެއެވެ. މި ލަނޑާއެކު އުމުރުން 32 އަހަރު ފޯވާޑް މިހާރުވަނީ ލީގުގައި ވާދަކުރާ ހުރިހާ ޓީމެއް ކޮޅަށް ލަނޑު ޖަހާފައެވެ. އަރްމީނިއާގެ ލަނޑު އެޓީމަށް ކާމިޔާބުކޮށްދިނީ ރިސޫ ޑޯންއެވެ. މި މެޗުގެ 76 ވަނަ މިނެޓުގައި ބަޔާންގެ ކޮރެންޓިން ޓޮލީސިޔޯއަށް ވަނީ ރަތްކާޑު ދައްކާ ދަނޑުން ފޮނުވާލާފައެވެ.\nޖަރުމަނު ލީގުގައި ރޭގައި ވާދަވެރި ބްރޫޝިޔާ ޑޯޓްމަންޑް ވެސް ވަނީ ހޮފެންހައިމް އާ ވާދަކޮށް 1-0 މެޗު ކާމިޔާބުކޮށް ބަޔާން މިއުނިކާ ޕޮއިންޓުގެ ގޮތުން ހަމަހަމަކޮށްފައެވެ މެޗުގައި ޑޯޓްމަންޑުން ޖެހި ހަމައެކަނި ލަނޑު ފެނިގެން ދިޔައީ 76 ވަނަ މިނެޓުގައެވެ. އާލިން ހާލަންޑް ދިން ބޯޅައަކުން މި ލަނޑު އެޓީމަށް ކާމިޔާބުކޮށްދިނީ މާކޯ ރުއިސް ގޯލް ތެރެއަށް ފޮނުވާލައިގެންނެވެ. މިއީ ވޭތުވެދިޔަ 8 އަހަރުގެ ތެރޭގައި ޑޯޓްމަންޑްއިން ރަށުން ބޭރުގައި ހޮފެންހައިމްގެ މައްޗަށް ކުރި ހޯދުނު ފުރަތަމަ ފަހަރެއެވެ.\nރޭ ލީގުގައި ކުޅުނު އެހެން މެޗުތަކަށް ބަލާއިރު ބަޔާ ލެވަކޫސަން އާއި ސްޓުޓްގާޓުން މޮޅެއް ހޯދި އިރު ވާޑާ ބްރޭމަން އާއި ވޮލްސްބާގު ކުޅުނު މެޗުތައް ވަނީ އެއްވަރުވެފައެވެ. މި ނަތީޖާ އެކު ލީޕްޒީގް އޮތީ 10 ޕޮއިންޓްއާކު ތާވަލުގެ އެއްވަނައިގައެވެ. ލީޕްޒިގަށް ވުރެ އެއް ޕޮއިންޓް މަދުން ހޯދައިގެން ބަޔާން މިއުނިކް ފައިދާ ލަނޑުގެ ތަފާތުން ތާވަލުގެ ދެވަނައިގަ އޮތްއިރު ހަމަ މިއަދަދަށް ޕޮއިންޓް ހޯދައިގެން ޑޯޓްމަންޑް އޮތީ ތިންވަނައިގައެވެ. ރޭގައި ހޯދި މޮޅާއެކު ސްޓުޓްގާޓުން ވަނީ ލީގުގެ ހަތަރު ވަނައަށް ކުރިއަށް ޖެހިލާފައެވެ.